സംസ്കൃതഭാഷയുടെ സാമിപ്യവും അനുഗ്രഹവും: മോഹന് ലാല്\ngot fwdd - claimed to be the speech by Mohanlal after receiving honorary doctorate from Sree Sankaracharya University of Sanskrit .. see also http://drisyadrisya.blogspot.com/2010/03/dream-sanskrit-movie.html\n(കാലടി ശ്രീ ശങ്കരാചാരര്യ സംസ്കൃത സര്‍വകലാശാലയുടെ ഓണററി ഡീ-ലിറ്റ് ബിരുദം\nസ്വീകരിച്ച് നടന്‍മോഹന്‍ലാല് ചെയ്ത പ്രഭാഷണം)\nആദ്യമായി, ഞാന് ചവിട്ടിനില്‍ക്കുന്ന ഈ മണ്ണിനെ മനസുകൊണ്ട് ഒന്ന് പ്രണമിക്കട്ടെ. ആയിരത്തിമുന്നൂറ് വര്‍ഷം മുമ്പ്, ഈ ചൂര്‍ണീനദീ തീരത്ത് ശിവഗുരുവിന്റെയും ആര്യാംബയുടെയും മകനായി പിറന്ന് പുഴയും പര്‍വതങ്ങളും വനങ്ങളും കടന്നുപോയി മഹാകാവ്യങ്ങളും മഹാഭാഷ്യങ്ങളും തീര്‍ത്ത്, കാശിയിലും\nകാശ്മീരദേശത്തും തര്‍ക്കിച്ച്, മൂകാംബികയില് ധ്യാനിച്ച്, ഒടുവില് കേദാരത്തിന്റെ ഹിമമൗനത്തിലലിഞ്ഞ ശങ്കരജന്മത്തിന് മുന്നില് ഞാന് സാഷ്ടാംഗം നമസ്ക്കരിക്കുന്നു. കാലടിയില് കാലൂന്നുമ്പോഴെല്ലാം മനസില്,\nതിരുനാവായയെക്കുറിച്ച് ശങ്കരക്കുറപ്പ് എഴുതിയ വരികളാണ്.\nഎന്റെ വന്ദനം നിങ്ങളും സ്വീകരിക്കുക.\nകഴിഞ്ഞ മുപ്പതുവര്‍ഷമായി സിനിമ എന്ന കലാരൂപത്തില് പ്രവര്‍ത്തിക്കുന്ന\nഒരാള് എന്ന നിലയില് നിരവധി പുരസ്കാരങ്ങള് എന്നെത്തേടി വന്നിട്ടുണ്ട്.\nഞാന് സ്വപ്നത്തില്‍പ്പോലും വിചാരിക്കാത്ത ചരിത്രസന്ദര്‍ഭങ്ങളില്\nകേന്ദ്രബിന്ദുവായി നില്‍ക്കാന് സാധിച്ചിട്ടുണ്ട്. മഹദ്ജന്മങ്ങളുടെ\nതാങ്ങും തണലും തലോടലും അനുഭവിച്ചിട്ടുണ്ട്. എന്നാല് അപ്പോഴൊന്നും\nഅനുഭവിക്കാത്ത ഒരു അനുഭൂതി ഞാന് ഇപ്പോള് അനുഭവിക്കുന്നു. പുരാതനമായ ഒരു\nവടവൃക്ഷത്തിന്റെ ചുവടെ, തെളിഞ്ഞ ഒരു പൊയ്കയുടെ തീരത്തുനില്‍ക്കുന്നതുപോലെ,\nസംസ്കൃതഭാഷയുടെ സാമിപ്യവും അനുഗ്രഹവും ഞാനറിയുന്നു. ഞാന് സംസ്കൃതം\nഅഭിനയത്തിലൂടെയും അന്വേഷണത്തിലൂടെയും ഈ ഭാഷയെ അറിയുമ്പോള് എന്റെ നഷ്ടം ഞാന് തിരിച്ചറിയുന്നു. സാമ്പ്രദായികമായി പഠിച്ചിട്ടില്ലെങ്കിലും ഓരോ ഭാരതീയന്റെ സിരകളിലും സംസ്കൃതത്തിന്റെ സരസ്വതി\nപ്രവാഹമുണ്ടായിരിക്കുമെന്ന് ഞാന് വിശ്വസിക്കുന്നു. സംസ്കൃതം മൃതഭാഷയല്ല,\nഅമൃതഭാഷയും മാതൃഭാഷയും ആണെന്ന് ആ പ്രവാഹനത്തിന് ചെവിയോര്‍ത്താല്\nസ്വാമി വിവേകാനന്ദന് ഭാരതത്തിലൂടെയുള്ള തന്റെ പരിവ്രാജക ജീവിതകാലത്ത്\nകേരളത്തിലുമെത്തിയിരുന്നു. കൊടുങ്ങല്ലൂര് ക്ഷേത്രത്തിന് മുന്നിലെ\nഅരയാല്‍ത്തറയില് ആരാലും അറിയപ്പെടാതെ ഭ്രഷ്ടനായി അദ്ദേഹത്തിന്\nമൂന്നുനാള് ഇരിക്കേണ്ടി വന്നു. അങ്ങനെയിരിക്കുമ്പോള് പ്രഭാത\nദര്‍ശനത്തിന് വരുന്ന തമ്പുരാട്ടിമാര് അദ്ദേഹത്തിന്റെ\nശ്രദ്ധയില്‍പ്പെട്ടു. അവരുടെ അംഗസൗന്ദര്യമല്ല സിംഹസദൃശ്യനായ ആ സന്യാസിയെ\nആകര്‍ഷിച്ചത്. അവര് പരസ്പരം സംസാരിച്ചിരുന്ന ശുദ്ധമായ\nസംസ്കൃതഭാഷയായിരുന്നു. ഇത് അദ്ദേഹത്തെ അത്ഭുതപ്പെടുത്തുകയും പിന്നീട് പല\nപ്രസംഗങ്ങളിലും പരാമര്‍ശിക്കുകയും ചെയ്യുന്നുണ്ട്.\nസംസ്കൃത വിദ്യാഭ്യാസത്തിന്റെ പ്രാധാന്യത്തെപ്പറ്റി ഇത്രയധികം ബോധവാനായ, ആ\nഭാഷയെ ഇത്രമേല് ആത്മാര്‍ത്ഥമായി സ്നേഹിച്ച മറ്റൊരു സന്യാസിയില്ല. സംസ്കൃത\nവാക്കുകളുടെ നാദംതന്നെ നമ്മുടെ വംശക്കാര്‍ക്ക് അന്തസ്സും കെല്‍പ്പും\nകരുത്തും കൈവരുത്തുന്നതാണെന്ന് അദ്ദേഹം പറഞ്ഞിട്ടുണ്ട്.\nസംസ്കൃതഭാഷയ്ക്കുവേണ്ടി ബുദ്ധനെപ്പോലും വിമര്‍ശിക്കാന് അദ്ദേഹം\nഭാരതത്തിന്റെ ഭാവി എന്ന പ്രസംഗത്തിന്റെ പ്രകമ്പനം ൊള്ളിക്കുന്ന ഒരുഭാഗത്ത് അദ്ദേഹം പറഞ്ഞു, സംസ്കൃതഭാഷ പഠിക്കുവാന് പൊതുജനങ്ങള്‍ക്ക് പ്രതിബന്ധം സൃഷ്ടിച്ചപ്പോള് മഹാനായ ബുദ്ധന്റെപോലും\nവേഗത്തില് ഉടനടിയുള്ള ഫലങ്ങളാണ് അദ്ദേഹം ആഗ്രഹിച്ചത്. അങ്ങനെ അക്കാലത്തെ\nഭാഷയായ പാലിയിലേക്ക് ആശയങ്ങള് വിവര്‍ത്തനം ചെയ്ത് പ്രചരിപ്പിച്ചു.\nഇതൊരു ശ്ലാഘ്യമായ കാര്യംതന്നെ. അങ്ങനെ പെട്ടെന്ന് ആശയങ്ങള് പരന്നു.\nആശയങ്ങള് നാട്ടിലെങ്ങും നെടുനീളെ ചെന്നെത്ത്. പക്ഷേ, അതോടൊപ്പം\nസംസ്കൃതവും പ്രചരിക്കേണ്ടിയിരുന്നു. അറിവുണ്ടായി, പക്ഷേ അന്തസ്സും\nസംസ്കാരത്തിന്റെ ധാരയായ സംസ്കൃതവുമായി ബന്ധപ്പെട്ടാണ് എനിക്ക് ഈ\nഡോക്ടറേറ്റ് നല്‍കുന്നതെന്നറിയുമ്പോള് ഞാന് കൂടുതല് വിനീതനാകുന്നു,\nകാവാലം നാരായണപ്പണിക്കര് സാറാണ് എന്നെ നാടകത്തിന്റെ ലോകത്തേക്ക്\nകൈപിടിച്ച് നയിച്ചത്. കര്‍ണഭാരം ചെയ്യാന് തീരുമാനിച്ച ശേഷമാണ് അത്\nസംസ്കൃതത്തിലാണ് അഭിനയിച്ച് ഫലിപ്പിക്കേണ്ടതെന്ന് അദ്ദേഹം പറയുന്നത്.\nഅത് കേട്ടതും എന്റെ ബോധവും ശരീരവും പല പല കഷ്ണങ്ങളായി ചിതറിപ്പോയി.\nഅദ്ദേഹം കൊടുത്തയച്ച സ്ക്രിപ്റ്റ് എന്റെ കൈയിലിരുന്ന് വിറച്ചു. ഭാസന്റെ\nസംസ്കൃതം ഒരു പ്രളയംപോലെ എന്നെ വന്നു മൂടി. ജീവിക്കാനുള്ള കൊതികൊണ്ട്\nഞാനെന്റെ അവസാനതുള്ളി ഊര്‍ജവുമെടുത്ത് നീന്തി. ഇനിയും നീന്താനുള്ള ദൂരം\nകണ്ടമ്പരന്ന്, തളര്‍ന്ന്, നിസ്സാഹായനായി ഞാന് കാവാലം സാറിന്റെ\nമുഖത്തേക്ക് നോക്കുമ്പോള് അദ്ദേഹം പറയും. തനിക്ക് സാധിക്കുമെടോ.. ആ\nവാക്കുകളില് പിടിച്ച് ഞാന് കര്‍ണഭാരത്തിന്റെ കടലുകടന്നു.\nകര്‍ണന് കുരുക്ഷേത്രം പോലെയായിരുന്നു, എനിക്ക് കര്‍ണഭാരത്തിന്റെ അരങ്ങ്,\nനാടകം എന്ന മഹത്തായ കലാരൂപത്തിന്റെയും കര്‍ണന് എന്ന കഥാപാത്രത്തിന്റെയും\nഎല്ലാറ്റിനും ഉപരിയായി സംസ്കൃതം എന്ന ഭാഷയുടെയും ഭാരം ഒന്നിച്ച് എന്നില്\nപതിച്ചു. ഗുരുപരമ്പരകളുടെ കാരുണ്യവും അനുഗ്രഹവും ഗുരുത്വവുംകൊണ്ട് ഞാനത്\nഅഭിനയിച്ച് തീര്‍ത്തു. നാടകത്തില് എന്റെ സംഭാഷണങ്ങള് കേട്ട്, എന്റെ\nഅമ്മാവന് ചോദിച്ചു, ആരു പറഞ്ഞു നിനക്ക് സംസ്കൃതം അറിയില്ലെന്ന്.\nഅപ്പോഴാണ് ഓരോ ഭാരതീയനിലൂടെയും ഒഴുകുന്ന സംസ്കൃതത്തിന്റെ\nഅദൃശ്യധാരകളെക്കുറിച്ച് ഞാന് ബോധവനാകുന്നത്. ഏതോ യുഗസന്ധിയില് മണ്ണില്\nമറഞ്ഞുപോയ സരസ്വതീ നദിപോലെയാണ് സംസ്കൃതം. മനുഷ്യന്റെ മനസ്സിന്റെ\nഅടരുകളിലെവിടെയോ അത് മറഞ്ഞുകിടക്കുന്നു. അറിവിന് വേണ്ടിയല്ല,\nസംസ്കാരത്തിനുവേണ്ടി അതിനെ തിരിച്ചെടുത്തേ തീരൂ.\nകേവലമൊരു കൊമേഴ്സ് ബിരുദം മാത്രം അക്കാദമിക് യോഗ്യതയുള്ളയാളാണ് ഞാന്.\nപഠനത്തിന്റെ വഴികളിലൂടെ മുന്നോട്ട് പോകുന്നതിന് മുമ്പേ സിനിമയുടെ ലോകം\nഎന്നെ വിളിച്ചു. പഠിപ്പ് പൂര്‍ത്തിയാക്കിയിട്ട് പോരേ അഭിനയം എന്ന്\nഅന്ന് അച്ഛന് എന്നോട് ചോദിച്ചിരുന്നു. ഒരിക്കലും അതൊരു നിര്‍ദേശമോ\nആജ്ഞയോ ആയിരുന്നില്ല. മധ്യവര്‍ഗത്തില്‍പ്പെട്ട ഏതൊരച്ഛനും മകന്റെ\nഭാവിയെപ്പറ്റി തോന്നാവുന്ന ആകുലത മാത്രം. പക്ഷേ ഞാന് അഭിനയത്തിന്റെ വഴി\nതെരഞ്ഞെടുത്തപ്പോള് അച്ഛനൊരിക്കലുംഎതിര്‍ത്തില്ല. ഞാന് പഠിച്ച് വലിയൊരാളാവണം എന്ന് അച്ഛന്\nമനസുകൊണ്ടാഗ്രഹിച്ചിട്ടുണ്ടാകുമോ, ഉണ്ടെങ്കില് ഇന്ന് എനിക്ക് കിട്ടിയ ഈ\nഉന്നത ബിരുദം തീര്‍ച്ചയായും അദ്ദേഹത്തെ സന്തോഷിപ്പിച്ചിരിക്കണം. വളരെ\nവൈകിയാണെങ്കിലും അത്രയെങ്കിലും ചെയ്യാന് സാധിച്ചതില് ഞാന്\nഎം.എസ്.സുബ്ബലക്ഷ്മിയുടെ പാട്ടുകേട്ട് പണ്ഡിറ്റ് നെഹ്‌റു പറഞ്ഞുവത്രെ,\nഅവിടുത്തെ ഗാനത്തിന് മുന്നില് ഞാന് ആര്, വെറുമൊരു പ്രധാനമന്ത്രി\nമാത്രം. അതുപോലെ ഭാരതത്തിന്റെ ആത്മാവുമായി ബന്ധപ്പെട്ട് കിടക്കുന്ന ഈ\nബിരുദത്തിന് മുന്നില് ഞാനാര്, വെറുമൊരു സിനിമാനടന് മാത്രം.\nമുപ്പതുവര്‍ഷത്തെ എന്റെ അഭിനയജീവിതത്തിനിടയില് കഥാപാത്രങ്ങളുടെയും\nകഥകളിയുടെയും കര്‍ണന്റെയും കിരീടം ഞാന് വച്ചിട്ടുണ്ട്. എന്നാല് ഇന്ന്\nഎന്റെ ശിരസില്‍വച്ച ഈ കിരീടത്തോളം ഭാരം മറ്റൊന്നിനും ഞാന്\nഅനുഭവിച്ചിട്ടില്ല. മഹിതമായ ഒരു സംസ്കാരത്തിന്റെ ഭാരമാണ് അത് എന്ന്\nഞാന് മനസിലാക്കുന്നു. അതങ്ങനെ തന്നെയിരുന്ന് എന്റെ ശിരസിനേയും മനസിനേയും\nഎല്ലാവിധ അഹങ്കാരങ്ങളില്‍നിന്ന് മുക്തമാക്കി, എപ്പോഴും താഴ്ത്തി\nനിര്‍ത്തട്ടെ എന്ന് ഞാന് പ്രാര്‍ത്ഥിക്കുന്നു. മാത്രമല്ല, ഈ ബഹുമതി\nഎന്നില് അര്‍പ്പിതമായ വലിയ ഉത്തരവാദിത്വത്തെപ്പറ്റി എന്നെ\nബോധവാനാക്കുന്നു. ഇനി ചെയ്യാന് പോകുന്ന കാളിദാസന്റെ വിക്രമോര്‍വശീയം\nനാടകത്തിന് അത് വലിയ ഊര്‍ജമായിരിക്കും.\nവാക്കുകളും വിചാരങ്ങളുമെല്ലാം തീരുമ്പോള് എന്റെ മനസില്, സ്വന്തം അമ്മയെ\nസംസ്കരിച്ച് നമസ്കരിച്ചതിനുശേഷം ശങ്കരാചാര്യര് രചിച്ച് ചൊല്ലിയ വരികള്\nആസ്താം താവദീയം പ്രസൂതിസമയേ.\nനൈരുച്യം തനുശോഷണം മലമയി\nശയ്യാ ച സാംവത്സരീ\nഏകസ്യാപി ന ഗര്‍ഭഭാരഭരണ\nക്ലേശസ്യ യസ്യാഃ ക്ഷമോ\nദാതും നിഷ്കൃതിമുന്നതോ പി തനയ-\nസ്തസ്യൈ ജനന്യൈ നമഃ\nഅതിന് കുഞ്ഞുകുട്ടന് തമ്പുരാന്റെ പരിഭാഷ ഇങ്ങനെയാണ്.\nനില്‍ക്കട്ടേ പേറ്റുനോവിന് കഥ രുചികുറയും\nപൊയ്ക്കോട്ടേ കൂട്ടിടേണ്ടാ, മലമതിലൊരു\nകൊല്ലം കിടക്കും കിടപ്പും\nനോക്കുമ്പോള് ഗര്‍ഭമാകും വലിയ ചുമടെടു-\nക്കുന്നതിന് കൂലി പോലും\nതീര്‍ക്കാവല്ലെത്ര യോഗ്യന് മകനുമതുനില-\nഈ ഓര്‍മകളിലൂടെ ഞാന് എന്റെ പ്രിയപ്പെട്ട അമ്മയെ നമസ്കരിക്കുന്നു, ഭാഷയുടെ\nഅമ്മയെ നമസ്കരിക്കുന്നു. ഭൂമിയിലുള്ള എല്ലാ അമ്മമാരേയും നമസ്കരിക്കുന്നു.\nഒപ്പം എന്നെ കേട്ടിരുന്ന, അനുഗ്രഹിച്ച നിങ്ങളോരോരുത്തരെയും\nPosted by drisyadrisya at 12:00 PM No comments:\nഎന്തോ ഒരു പന്തികേട് ?\nഅപ്പോ പരശുരാമന് മഴുവെറിഞ്ഞാണു കേരളമുണ്ടായതെന്നാണല്ലോ .... അങ്ങനെയെങ്കില് പരശുരാമനു മുന്നെ അവതരിച്ച വാമനന് എങ്ങനെ കേരളത്തിലെ മഹാബലിയെ ചവിട്ടിത്താഴ്ത്തി ?\nഎന്തുകോണ്ടാണ് മഹാബലിപുരം തമിഴ്നാട്ടില് ? സിക്ക് മതഗ്രന്ഥത്തിലെങ്ങിനെ വാമനനെപ്പറ്റിപ്പറയുന്നു ?\nമഹാവിഷ്ണുവിനെ കേരളത്തില് ഒരു വില്ലനാക്കാന് ആരൊ വളച്ചൊടിച്ചതെങ്ങാനുമാണോ ? എന്തു തോന്നുന്നു ?\nPosted by drisyadrisya at 5:40 PM2comments:\nഇന്നു വൃശ്ചികം 1\nനല്ലൊരു ദിവസം നോക്കി പുനരുജ്ജീവനം ആകാമെന്നു വച്ചു\nപല നല്ല ഓര്മ്മകളാണെനിക്കു ഈ മാസത്തില് ... അച്ഛന്റെ കൂടെ മലയ്ക്ക് പോയതും .. - ആ യാത്രയില് തൃപ്രയാറു രാമ്ക്ഷേത്രത്തിലു തണുത്ത രാത്രിയില് രാമനാമവും സ്വാമി ശരണവുമായി ഉറങ്ങിയതും ... ബസ്സു മുഴുവന് ഭക്തിഗാനങ്ങളും......\nമണ്ഡലക്കാലമായാല് പൊതുവേ ഒരു ഭക്തി നിര്ഭരമായ അന്തരീക്ഷമാണെവിടെയും ... ശനിയാഴ്ച അയ്യപ്പക്ഷേത്രത്തിലു പ്രത്യേകിച്ചും .. പിന്നെ എല്ലാ കൊല്ലവും ഒരു ശനിയാഴ്ച അഖണ്ഡ നാമയജ്ഞവും...\nസര് വ്വ ഭൂതദയാപര\nശാസ്തേ തുഭ്യം നമോനമഃ\nഅതു പറഞ്ഞപ്പോഴാണ് കുഞ്ഞനെ ഓര്ത്തതു... ഏല്ലാ ഗ്രാമത്തിനുമെന്ന പോലെ അവിടെയുമുണ്ടായിരുന്നു ഒരു പ്രാന്തന് .. കുഞ്ഞന് .... ഒരു ദിവസം രാവിലെ തൊട്ടു രാത്രി വരേ നാമയജ്ഞം കേട്ടതിന്റെ ഫലമാവണം പിറ്റേന്നു കുഞ്ഞനും അതു പാടി നടക്കാന് തുടങ്ങി .. പക്ഷെ ഒരു വ്യത്യാസം\nഅലഗലസലമാ നമോനമ ... !\nPosted by drisyadrisya at 11:32 AM No comments:\nചില രസകരമായ പേരുകള്\nChevrolet - ചവറലട്ട്\nPizza - പിസ്സ\nSalmon Fish - സല്മാന് മീന്\nTransformer - ട്റാന്സ്ഫോമരം\nഓര്മ്മയുള്ളപ്പൊ കൂടുതലെഴുതാം ... നിങ്ങള്ക്കും സംഭാവന ചെയ്യാം ...\nPosted by drisyadrisya at 5:24 PM 1 comment:\nകഴിഞ്ഞ കൊല്ലം ഓണത്തിനു നാട്ടിലായിരുന്നു ...5കൊല്ലങ്ങള് കഴിഞ്ഞ് വലിയ പ്രതിക്ഷയോടെ പോയി നിരാശനായി .....\nകുട്ടിക്കാലത്തെപ്പൊഴൊ... ഓര്‍മ്മയുണ്ട് ഓണക്കാലത്താ ഗ്രാമത്തിലു വെള്ളം നിറഞ്ഞ പാടത്തു വാഴത്തണ്ടു കൊണ്ടു ചങ്ങാടമുണ്ടാക്കി മത്സരം നടത്താറുണ്ടായിരുന്നു .... കാവിന്റെ മുന്നിലുള്ള വിശാലമായ പറംബില് പകിടകളിയൊ ചുരുങ്ങിയത് ക്രിക്കറ്റോ കളിക്കുമായിരുന്നു.......\nഇന്നിപ്പോ എല്ലാരും ടീവീടെ മുന്നില്.. :-( ... അല്ലെ ഏതേലും ക്ലബ്ബിന്റെ പരിപാടിയില്....\nഇക്കൊല്ലം അമേരിക്കയിലുരുന്നു ചേച്ചി വച്ച അവിയലും കാളനും എലിശ്ശേരിയും പായസുമെല്ലാം കൂട്ടി സദ്യ കഴിക്കുമ്ബോള് നാട്ടിലെ ഉറ്റവരടുത്തില്ല എന്നൊരു ദുഖം മാത്രം ....\nPosted by drisyadrisya at 12:45 PM 1 comment:\nഎന്തോ .. 11 കൊല്ലം മുന്നേ മരിച്ചു പോയ അച്ഛച്ഛനെക്കുറിച്ചെഴുതിത്തന്നെ തുടങ്ങാമെന്നു വച്ചു .... അച്ഛന് പറഞ്ഞുകേട്ട കഥ ...\nസ്കൂളിലു മാഷായിരുന്ന ഗോപി എഴുത്തച്ഛനൊരിക്കലു നാട്ടിലു വയോജന വിദ്യാഭ്യാസം ആരംഭിക്കാന് തീരുമാനിച്ചു ... കര്ഷകരും കൂലിപ്പണിക്കരുമെല്ലാം പണി കഴിഞ്ഞു നല്ല കള്ളും കുടിച്ചു ആദ്യത്തെ ക്ലാസ്സില്.....\nകുറെ നേരം അവരേ ഹരിശ്രീ പഠിപ്പിക്കാന് നോക്കി ഗോപ്യേശന് .... കുറച്ച് കൂടി ശരിയായി പറ്ഞ്ഞാല് കള്ളിന്ടെ പുറത്തു പഠിക്കാന് വന്നവരു കുറേ കഷ്ടപ്പെട്ടു .. അവസാനം ഒരുത്തന് മതിയായി .\n"ഹണികിണി ഏത്തച്ഛൊ... നി ങ്ങളന്നെ അങ്ങട്ടെഴുതിക്കാളീ....."\nPosted by drisyadrisya at 2:03 PM2comments:\n10 വര്ഷമായി കേരളത്തിനു വെളിയില് ജീവിച്ച ഒരു മലയാളിയുടെ "വേരുകള് തേടിയുളള" യാത്ര ഇവിടെ ആരംഭിക്കുന്നു ...\nഎത്രമാത്രം ഇവിടെ എഴുതാന് കഴിയുമെന്നു വരും ദിവസങ്ങളില് കാണാം ......\nPosted by drisyadrisya at 7:16 PM3comments:


കോഴിക്കോട് ജില്ലയിൽ ഉഷ്ണ തരംഗ സാധ്യത മുന്നറിയിപ്പ് - പകൽ സമയത്ത് പുറത്തിറങ്ങുന്നത് കഴിവതും ഒഴിവാക്കുക\nHomeKOZHIKODEകോഴിക്കോട് ജില്ലയിൽ ഉഷ്ണ തരംഗ സാധ്യത മുന്നറിയിപ്പ് - പകൽ സമയത്ത് പുറത്തിറങ്ങുന്നത് കഴിവതും ഒഴിവാക്കുക\nRaoufkp April 02, 2020\nകോഴിക്കോട് ജില്ലയിൽ നാളെയും മറ്റന്നാളും (2020 ഏപ്രിൽ 3,4തീയ്യതികളിൽ) ഉഷ്ണതരംഗ മുന്നറിയിപ്പ് പുറപ്പെടുവിച്ചിട്ടുണ്ട്.\nഉയർന്ന ദിനാന്തരീക്ഷ താപനില (Daily Maximum Temperature) സാധാരണ താപനിലയെക്കാൾ 3-4 ഡിഗ്രി സെൽഷ്യസും അതിലധികവും ഉയരാൻ സാധ്യത ഉള്ളതായി കേന്ദ്ര കാലാവസ്ഥ വകുപ്പ് അറിയിച്ചിട്ടുണ്ട്.\nചൂട് വർദ്ധിക്കുന്നത് മൂലം സൂര്യതാപം, സൂര്യാഘാതം തുടങ്ങിയ ഗുരുതരമായ ആരോഗ്യ പ്രശ്നങ്ങൾക്ക് വളരെയേറെ സാധ്യതയുണ്ട്, അതുകൊണ്ടുതന്നെ പൊതുജനങ്ങൾ കർശനമായും വീടുകളിൽ തന്നെ കഴിയണമെന്നും ചൂട് കൂടിയ സമയങ്ങളിൽ കൂടുതൽ നേരം സൂര്യ രശ്മികളുമായി സമ്പർക്കത്തിൽ ഏർപ്പെടരുതെന്നും കർശനമായി നിർദേശിക്കുന്നു.\nജില്ലയിൽ ചൂട് വർധിക്കുന്നതിന്റെ പശ്ചാത്തലത്തിൽ ദുരന്ത നിവാരണ അതോറിറ്റി പൊതുജനങ്ങൾക്കായി പുറപ്പെടുവിക്കുന്ന പ്രത്യേക മുൻകരുതൽ കർശനമായി പാലിക്കണമെന്ന് അഭ്യർത്ഥിക്കുന്നു.\n1. ധാരാളമായി വെള്ളം കുടിക്കുകയും എപ്പോഴും ഒരു ചെറിയ കുപ്പിയിൽ വെള്ളം കയ്യിൽ കരുതുകയും ചെയ്യേണ്ടതാണ്. അത് വഴി നിർജ്ജലീകരണം ഒഴിവാക്കാൻ സാധിക്കും.\n2.അയഞ്ഞ, ലൈറ്റ് കളര്, കട്ടി കുറഞ്ഞ പരുത്തി വസ്ത്രങ്ങള് ധരിക്കുക.\n3.പ്രായമായവർ, ഗർഭിണികൾ, കുട്ടികൾ, മറ്റ് രോഗങ്ങൾ മൂലമുള്ള അവശത അനുഭവിക്കുന്നവർ തുടങ്ങിയ വിഭാഗങ്ങൾ പകൽ 11 മണി മുതൽ3മണി വരെ നേരിട്ട് സൂര്യപ്രകാശം ഏൽക്കാതെയിരിക്കാൻ പ്രത്യേകം ശ്രദ്ധിക്കണം. ഇത്തരം വിഭാഗങ്ങൾക്ക് എളുപ്പത്തിൽ സൂര്യാഘാതം ഏൽക്കാനുള്ള സാധ്യതയുള്ളതിനാൽ ഇവരുടെ കാര്യത്തിൽ പ്രത്യേകശ്രദ്ധ പുലർത്തേണ്ടതാണ്.\n4. ചൂട് കൂടിയ സമയങ്ങളിൽ കൂടുതൽ നേരം സൂര്യ രശ്മികളുമായി സമ്പർക്കത്തിലേർപ്പെടുന്നത് ആരോഗ്യ പ്രശ്നങ്ങൾക്ക് കാരണമായേക്കാം. പകൽ 11 മണി മുതൽ3മണി വരെയുള്ള സമയങ്ങളിൽ നേരിട്ട് സൂര്യരശ്മികൾ ശരീരത്തിൽ ഏൽക്കാതെയിരിക്കാൻ ശ്രദ്ധിക്കേണ്ടതാണ്.\n5. നല്ല പോഷക സമൃദ്ധമായ ഭക്ഷണം കഴിക്കാനും ധാരാളമായി പഴങ്ങൾ കഴിക്കാനും നിർദേശിക്കുന്നു.\n6. നിർജ്ജലീകരണം തടയാൻ ORS ലായനിപ്രോത്സാഹിപ്പിക്കപ്പെടേണ്ടതാണ്.\n7. വളർത്തു മൃഗങ്ങൾക്ക് തണൽ ഉറപ്പു വരുത്താനും പക്ഷികൾക്കും മൃഗങ്ങൾക്കും വെള്ളം ലഭ്യമാക്കാനും ശ്രദ്ധിക്കേണ്ടതാണ്.\nഈ നിർദ്ദേശങ്ങൾ കർശനമായി പാലിക്കാൻ എല്ലാവരും തയ്യാറാവണം എന്ന് അഭ്യർത്ഥിക്കുന്നു


Priya Varrier's bollywood movie Sridevi Bungalow trailer is out\nമലയാളി താരം പ്രിയ പ്രകാശ് വാര്യര് ബോളിവുഡില് അരങ്ങേറ്റം കുറിക്കുന്ന ‘ശ്രീദേവി ബംഗ്ലാവ്’ എന്ന ചിത്രത്തിന്റെ ട്രെയ്‌ലർ പുറത്തിറങ്ങി. മലയാളിയായ പ്രശാന്ത് മാമ്പുള്ളി ആണ് ചിത്രം സംവിധാനം ചെയ്യുന്നത്. അന്തരിച്ച നടി ശ്രീദേവിയുടെ ജീവിതമാണോ ചിത്രത്തിന്റെ പ്രമേയം എന്നതിനെ ചൊല്ലിയുണ്ടായ വിവാദങ്ങള് ഏറെ ചര്‍ച്ച ചെയ്യപ്പെട്ടിരുന്നു. ചിത്രത്തിന്റെ ഉള്ളടക്കത്തിന് നടി ശ്രീദേവിയുടെ മരണവുമായി ബന്ധമുണ്ടെന്ന് ആരോപിച്ച് ശ്രീദേവിയുടെ ഭര്‍ത്താവും ബോളിവുഡ് നിര്‍മാതാവുമായ ബോണി കപൂര് അണിയറ പ്രവര്‍ത്തകര്‍ക്ക് വക്കീല് നോട്ടീസ് അയച്ചിരുന്നു.\nഒരു ബോളിവുഡ് സൂപ്പർ നായികയുടെ ജീവിതകഥയെ ആസ്പദമാക്കിയാണ് ചിത്രം അണിയിച്ചൊരുക്കിയിരിക്കുന്നത്. വളരെ ബോൾഡും സ്റ്റൈലിഷുമായാണ് പ്രിയ പ്രത്യക്ഷപ്പെട്ടിരിക്കുന്നത്. അസീം അലി ഖാൻ, അർബാസ് ഖാൻ, പ്രിയാൻഷു ചാറ്റർജി, മുകേഷ് റിഷി എന്നിവർ ചിത്രത്തിൽ പ്രധാന വേഷങ്ങൾ കൈകാര്യം ചെയ്യുന്നുണ്ട്. ഒരു സസ്പെൻസ് ക്രൈം ത്രില്ലർ ജോണറിലാണ് ചിത്രം ഒരുക്കിയിരിക്കുന്നത്. സിനു സിദ്ധാർത്താണ് ശ്രീദേവി ബംഗ്ലാവിന്റെ ഛായാഗ്രഹണം നിർവഹിച്ചിരിക്കുന്നത്.4മ്യൂസിക്‌സാണ് സിനിമയുടെ സംഗീത സംവിധാനം നിർവഹിച്ചിരിക്കുന്നത്. എഡിറ്റിംഗ് വർക്കുകൾ കൈകാര്യം ചെയ്തിരിക്കുന്നത് ബാബു രത്‌നമാണ്. ശ്രീദേവി ബംഗ്ലാവ് പോസ്റ്റ് പ്രൊഡക്ഷൻ വർക്കുകൾ പൂർത്തിയാക്കി റിലീസിന് ഒരുങ്ങുകയാണ്.\nPriya Varrier's bollywood movie Sridevi Bungalow trailer is out പ്രിയ വാര്യരുടെ ആദ്യ ബോളിവുഡ് ചിത്രം ശ്രീദേവി ബംഗ്ലാവിന്റെ ട്രെയ്‌ലർ പുറത്തിറങ്ങി; വീഡിയോ\nPrevious Articleപൂളിലേക്ക് വീണ് ‘മാലാഖ’;പുതിയ ചിത്രങ്ങൾ പങ്കുവെച്ച് വീണ നന്ദകുമാർ\nNext Article മുടിയിൽ കുത്തിപ്പിടിച്ച് കട്ടിലിന്റെ മൂലയിലേക്ക് തല ഇടിപ്പിച്ചു..! ഭർത്താവിനെതിരെയുള്ള പരാതിയുടെ കാരണം വ്യക്തമാക്കി പൂനം പാണ്ഡെ\nവിവാഹശേഷം വീണ്ടും മിയ ബിഗ് സ്‌ക്രീനിലേക്ക്; ‘CID ഷീല’ മോഷൻ പോസ്റ്റർ പുറത്തിറങ്ങി [VIDEO]


ആലപ്പുഴ മാന്നാറില് നിന്ന് തട്ടിക്കൊണ്ടുപോയ യുവതിയെ പാലക്കാട്ട് റോഡില് ഇറക്കിവിട്ടു, പ്രതികള്‍ക്കായി തിരച്ചില് ഊര്‍ജ്ജിതം - Keralabhooshanam Daily ആലപ്പുഴ മാന്നാറില് നിന്ന് തട്ടിക്കൊണ്ടുപോയ യുവതിയെ പാലക്കാട്ട് റോഡില് ഇറക്കിവിട്ടു, പ്രതികള്‍ക്കായി തിരച്ചില് ഊര്‍ജ്ജിതം\nHome/NEWS/KERALA/ആലപ്പുഴ മാന്നാറില് നിന്ന് തട്ടിക്കൊണ്ടുപോയ യുവതിയെ പാലക്കാട്ട് റോഡില് ഇറക്കിവിട്ടു, പ്രതികള്‍ക്കായി തിരച്ചില് ഊര്‍ജ്ജിതം\nആലപ്പുഴ: മാന്നാറില്‍നിന്ന് തട്ടിക്കൊണ്ടുപോയ യുവതിയെ കണ്ടെത്തി. മാന്നാര് കൊരട്ടിക്കാട് സ്വദേശിനി ബിന്ദു(32)വിനെയാണ് പാലക്കാട് നിന്നും കണ്ടെത്തിയത്. തട്ടിക്കൊണ്ടുപോയ സംഘം യുവതിയെ പാലക്കാട് വടക്കഞ്ചേരിയില് റോഡില് ഇറക്കിവിടുകയായിരുന്നു. വടക്കഞ്ചേരി പോലീസ് യുവതിയുമായി ആലപ്പുഴയിലേക്ക് യാത്രതിരിച്ചു.\nആദ്യം ഖത്തറിലെ സൂപ്പര്‍മാര്‍ക്കറ്റില് അക്കൗണ്ടന്റായി ജോലി ചെയ്തിരുന്ന ബിന്ദു ഇടയ്ക്കിടെ കേരളത്തില് വന്നുപോയിരുന്നതായി പോലീസ് അന്വേഷണത്തില് കണ്ടെത്തി. ഇവരുടെ പാസ്‌പോര്‍ട്ട് അടക്കം പരിശോധിച്ചതിന് പിന്നാലെയാണ് യുവതി ഇടയ്ക്കിടെ നാട്ടില്‍വന്നിരുന്നതായി കണ്ടെത്തിയത്. കഴിഞ്ഞമാസം നാട്ടിലെത്തിയ യുവതി പിന്നീട് ദുബായിലേക്കാണ് പോയത്. തുടര്‍ന്ന് ഫെബ്രുവരി 19ന് നാട്ടില് തിരിച്ചെത്തിയതായും പോലീസ് പറഞ്ഞു. ഇതാണ് യുവതി സ്വര്‍ണക്കടത്തിന്റെ കാരിയറായി പ്രവര്‍ത്തിച്ചിരുന്നുവെന്ന സംശയം ബലപ്പെടാന് കാരണം.


ഫ്രഞ്ച് ഓപ്പണില് വന് അട്ടിമറി: നിലവിലെ ചാമ്പ്യന് ദ്യോകോവിച് പുറത്തായി | Reporter Live\nBy Web Desk\tJune 7, 2017 6:59 pm A+ A-\nപാരീസ്: ഫ്രഞ്ച് ഓപ്പണ് ടെന്നീസില് അട്ടിമറികള് തുടരുന്നു. പുരുഷ വിഭാഗത്തിലാണ് ഇന്ന് വമ്പന് അട്ടിമറി നടന്നത്. പുരുഷ വിഭാഗം ക്വാര്‍ട്ടറില് നിലവിലെ ചാമ്പ്യന് നൊവാക് ദ്യോകോവിച് പുറത്തായി. ഓസ്‌ട്രേലിയയുടെ ഡൊമനിക് തീമാണ് നേരിട്ടുള്ള സെറ്റുകളില് സെര്‍ബിയന് താരത്തെ കെട്ടുകെട്ടിച്ചത്. സ്‌കോര് 7-6(5), 6-3, 6-0. അതേസമയം, റഫേല് നദാല് സെമിയിലെത്തി.\nമത്സരത്തില് സമഗ്രാധിപത്യം പുലര്‍ത്തിയാണ് തീം വിജയം വരിച്ചത്. ആദ്യ സെറ്റില് മാത്രമാണ് നൊവാകിന് പൊരുതാനായത്. ടൈ ബ്രേക്കറിലേക്ക് നീങ്ങിയ സെറ്റ് 7-6 (5) ന് തീം സ്വന്തമാക്കി. രണ്ടാം സെറ്റില് പൊരുതി നോക്കാന് ശ്രമിച്ചെങ്കിലും തീമിന്റെ മികവിന് മുന്നില് നടന്നില്ല. 6-3 ന് രണ്ടാം സെറ്റ് സ്വന്തമാക്കി. മൂന്നാം സെറ്റില് തീം നൊവാകിനെ നിലം തൊടാന് അനുവദിച്ചില്ല. ഒരു ഗെയിം പോലും വിട്ടുകൊടുക്കാതെ 6-0 ന് സെറ്റും മത്സരവും തീം സ്വന്തമാക്കി.\nഅതേസമയം, സ്‌പെയിനിന്റെ റഫേല് നദാല് സെമിയിലെത്തി. സെമിയില് നൊവാകിനെ തുരത്തിയെത്തിയ തീമാണ് നദാലിന്റെ എതിരാളി. ക്വാര്‍ട്ടറില് നദാല് 6-2, 2-0 ന് മുന്നിട്ട് നില്‍ക്കവെ എതിരാളി കരെനോ ബുസ്ത പരുക്കിനെ തുടര്‍ന്ന് പിന്‍വാങ്ങുകയായിരുന്നു. റൊളാണ്ട് ഗാരോസില് പത്താം കിരീടമാണ് നദാല് ലക്ഷ്യമിടുന്നത്.\nJun 7, 2017 6:59 pm


ബന്ധു ചതിച്ചു; മധുവിധുവിനെത്തി ഖത്തറില് ലഹരിക്കേസില് ജയിലിലായ ദമ്പതികള്‍ക്ക് മോചനം - Keralabhooshanam Daily ബന്ധു ചതിച്ചു; മധുവിധുവിനെത്തി ഖത്തറില് ലഹരിക്കേസില് ജയിലിലായ ദമ്പതികള്‍ക്ക് മോചനം\nHome/NEWS/KERALA/ബന്ധു ചതിച്ചു; മധുവിധുവിനെത്തി ഖത്തറില് ലഹരിക്കേസില് ജയിലിലായ ദമ്പതികള്‍ക്ക് മോചനം\nദോഹ: ലഹരിമരുന്നു കേസില് ശിക്ഷിക്കപ്പെട്ട് ഖത്തര് സെന്‍ട്രല് ജയിലില് കഴിയുന്ന മുംബൈ സ്വദേശികളായ ദമ്പതികളെ വിട്ടയയ്ക്കാന് അപ്പീല് കോടതി ഉത്തരവിട്ടു. 2019 ജൂലൈയില് മധുവിധു ആഘോഷിക്കാന് ദോഹയിലെത്തിയ ദമ്പതികളായ മുഹമ്മദ് ഷെറീഖും ഒനിബയുമാണ് ലഹരിമരുന്നു കേസില് തടവില് കഴിയുന്നത്. ഒനിബയെയും ഭര്‍ത്താവിനെയും ബന്ധുവായ തബസ്സും റിയാസ് ഖുറേഷി എന്ന സ്ത്രീ നിര്‍ബന്ധിച്ചു ദോഹയിലെത്തിക്കുകയായിരുന്നു. ഒന്നരവര്‍ഷത്തിലേറെയായി തുടരുന്ന നിയമപോരാട്ടത്തിനൊടുവിലാണ് ജയില്‍മോചനം.\nഹമദ് രാജ്യാന്തര വിമാനത്താവളത്തില് ഇറങ്ങവെ ഇവരുടെ ബാഗില് നിന്ന് ബന്ധു ഒളിപ്പിച്ച4കിലോ ലഹരിമരുന്ന് കണ്ടെത്തി. സാഹചര്യത്തെളിവുകളുടെ അടിസ്ഥാനത്തില് കുറ്റക്കാരെന്ന് കണ്ടെത്തിയതിനെ തുടര്‍ന്ന് കീഴ്‌ക്കോടതിയാണ് ഇരുവര്‍ക്കും 10 വര്‍ഷം വീതം തടവും3ലക്ഷം റിയാല് വീതം പിഴയും വിധിച്ചത്. ദമ്പതികളുടെ കുടുംബങ്ങള് മുംബൈയില് നല്‍കിയ കേസില് നര്‍ക്കോട്ടിക്‌സ് കണ്‍ട്രോള് ബ്യൂറോ നടത്തിയ അന്വേഷണ വിവരങ്ങളും കേസിന്റെ രേഖകളും ഹര്‍ജിക്കൊപ്പം നല്‍കിയതാണ് മോചനത്തിലേക്കുള്ള വഴി തുറന്നത്.\n2019 ജൂലൈയിലാണ് മുംബൈ സ്വദേശികളായ മുഹമ്മദ് ഷഫീഖ്, ഭാര്യ ഒനീബ ഖുറേഷി എന്നിവര് ലഹരിമരുന്ന് കേസില് ദോഹ വിമാനത്താവളത്തില് വച്ച് പിടിയിലായത്. ഇവരുടെ ലഗേജില് നിന്ന് 4.1 കിലോഗ്രാം ഹാഷിഷ് പൊലീസ് കണ്ടെത്തിയിരുന്നു. ഖത്തറിലെ സുഹൃത്തിന് കൈമാറാന് ബന്ധുവായ സ്ത്രീ ഏല്‍പ്പിച്ച പൊതി ലഹരിമരുന്നാണെന്ന് തിരിച്ചറിയാതെയായിരുന്നു ഇരുവരും ദോഹയിലെത്തിയത്. മധുവിധു ആഘോഷിക്കാനെത്തിയതാണെന്നും ചതിക്കപ്പെടുകയായിരുന്നുവെന്നും ഇരുവരും കോടതിയെ അറിയിച്ചു.\nവിചാരണയ്‌ക്കൊടുവില് കീഴ്‌കോടതി ഇരുവര്‍ക്കും 10 വര്‍ഷത്തെ തടവുശിക്ഷ വിധിച്ചു. ഖത്തര് സെന്‍ട്രല് ജയിലില് കഴിയവെ ഒനിബ പെണ്‍കുഞ്ഞിന് ജന്മം നല്‍കുകയും ചെയ്തു. നിരപരാധികളെന്ന് വ്യക്തമാക്കി ദമ്പതികള് നല്‍കിയ ഹര്‍ജി പരിഗണിച്ച സുപ്രീംകോടതി, കേസ് വീണ്ടും പരിഗണിക്കാന് അപ്പീല് കോടതിക്ക് നിര്‍ദേശം നല്‍കി. തുടര്‍ന്നാണ് അപ്പീല്‍കോടതി ഇരുവരേയും മോചിതരാക്കാന് ഉത്തരവിട്ടത്.\nപൊതി കൈമാറിയ പിതൃസഹോദരി തബസ്സം, ലഹരിമരുന്നു കടത്ത് റാക്കറ്റിലെ കണ്ണിയാണെന്ന് മുംബൈ പൊലീസ് കണ്ടെത്തിയതും കേസില് വഴിത്തിരിവായി. ഖത്തറിലെ ഇന്ത്യന് എംബസിയും ദമ്പതികളുടെ നിരപരാധിത്വം തെളിയിക്കാന് ഇടപെടല് നടത്തി. ലഹരിക്കടത്തില് ദമ്പതികള് ചതിക്കപ്പെടുകയായിരുന്നുവെന്ന് വ്യക്തമാക്കിയാണ് അപ്പീല് കോടതി ഇരുവരേയും വെറുതേവിട്ടത്.


രാഹുലിനെ വീഴ്ത്താൻ കൂടെ നിന്ന ബിജെപി പ്രവർത്തകന്റെ ശവമഞ്ചം ചുമന്ന് സ്മൃതി ഇറാനി, വീഡിയോ വൈറൽ! | Smriti Irani helps to carry the mortal remains of BJP worker who shot dead at Amethi - Malayalam Oneindia\nPublished: May 26 2019, 17:49 [IST]\nഅമേഠി: അമേഠിയില് വലംകൈ ആയിരുന്ന, കൊല്ലപ്പെട്ട ബിജെപി പ്രവര്‍ത്തകന് സുരേന്ദ്ര സിംഗിന്റെ ശവമഞ്ചം തോളിലേന്തി സ്മൃതി ഇറാനി. 2014 തിരഞ്ഞെടുപ്പ് മുതല് സ്മൃതിയുടെ സഹായിയായി മണ്ഡലത്തില് ഉണ്ടായിരുന്ന സുരേന്ദ്ര സിംഗ് ശനിയാഴ്ച രാത്രിയാണ് കൊല്ലപ്പെട്ടത്. വീട്ടിലെത്തിയാണ് ഒരു സംഘം സുരേന്ദ്ര സിംഗിനെ വെടിവെച്ച് കൊലപ്പെടുത്തിയത്.\nഅമേഠി ബറൗലിയിലെ മുന് ഗ്രാമമുഖ്യന് കൂടിയാണ് കൊല്ലപ്പെട്ട സുരേന്ദ്ര സിംഗ്. ഇദ്ദേഹത്തിന്റെ ശവമഞ്ചം ചുമന്ന് സ്മൃതി ഇറാനി നടന്ന് പോകുന്ന വീഡിയോ സോഷ്യല് മീഡിയയില് വൈറലാണ്. അമേഠിയിലെ തിരഞ്ഞെടുപ്പ് പ്രചാരണത്തില് സ്മൃതിക്കൊപ്പം സജീവമായിരുന്നു സുരേന്ദ്ര സിംഗ്.\nസുരേന്ദ്ര സിംഗിനോടുളള ആദരസൂചകമായിട്ടാണ് സ്മൃതി ഇറാനി അദ്ദേഹത്തിന്റെ ശവമഞ്ചം ചുമക്കാന് തീരുമാനിച്ചത്. സംസ്‌ക്കാര ശുശ്രൂഷകള്‍ക്ക് ശേഷം മൃതദേഹം ശ്മശാനത്തിലേക്ക് കൊണ്ട് പോകവേയാണ് സ്മൃതിയും ശവമഞ്ചം ചുമക്കാന് സഹായിച്ചത്. അതേസമയും സുരേന്ദ്ര സിംഗിന്റെ കൊലപാതകക്കേസില് രണ്ട് പേരെ പോലീസ് അറസ്റ്റ് ചെയ്തിട്ടുണ്ട്.\nകൊലപാതക കാരണം എന്താണെന്ന് ഇതുവരെ വ്യക്തമായിട്ടില്ലെന്നാണ് പോലീസ് പറയുന്നത്. അതേസമയം കൊലപാതകത്തിന് പിന്നില് കോണ്‍ഗ്രസ് ആണെന്നാണ് ഇദ്ദേഹത്തിന്റെ കുടുംബം ആരോപിക്കുന്നത്. അമേഠിയില് രാഹുല് ഗാന്ധിയെ വീഴ്ത്തുന്നതിനുളള പ്രാചാരണത്തിന് ചുക്കാന് പിടിച്ചത് ഇദ്ദേഹമാണ്. രാഷ്ട്രീയ കൊലപാതകമാണ് എന്നാണ് പോലീസ് സംശയിക്കുന്നത്. വെടിയേറ്റ് വീണ ഉടന് ആശുപത്രിയില് എത്തിച്ചെങ്കിലംു ജീവന് രക്ഷിക്കാനായില്ല.\nSmriti Irani helps to carry the mortal remains of BJP worker who shot dead at Amethi\nStory first published: Sunday, May 26, 2019, 17:49 [IST]


15 September, 2020 07:52:23 PM\nതിരുവനന്തപുരം: നയതന്ത്ര ബാഗ് വഴി മതഗ്രന്ഥങ്ങൾ എത്തിച്ച സംഭവത്തിൽ മന്ത്രി കെ ടി ജലീലിന് എതിരായ അന്വേഷണം അവസാനിച്ചിട്ടില്ലെന്ന് എൻഫോഴ്‌സ്‌മെന്‍റ് ഡയറക്ടറേറ്റ്. ജലീലിന് ക്ലീൻ ചിറ്റ് നൽകിയില്ല. മന്ത്രിയെ വീണ്ടും ചോദ്യം ചെയ്യും. മന്ത്രിയുടെ മൊഴി എൻഫോഴ്‌സ്‌മെന്‍റ് ഡയറക്ടർക്ക് കൈമാറിയെന്നാണ് വിവരം. കൂടാതെ ലൈഫ് മിഷൻ വിവാദത്തിൽ മന്ത്രി ഇ പി ജയരാജന്‍റെ മകനും അന്വേഷണ പരിധിയിലെന്ന് എൻഫോഴ്‌സ്‌മെന്‍റ് ഡയറക്ടറേറ്റ് അധികൃതർ.\nമന്ത്രി കെ ടി ജലീലിനെ എൻഫോഴ്‌സ്‌മെന്‍റ് ചോദ്യം ചെയ്തത് തുടർച്ചയായി രണ്ട് ദിവസമാണെന്നാണ് പുറത്തുവരുന്ന വിവരം. വ്യാഴം, വെള്ളി ദിവസങ്ങളിലാണ് മന്ത്രിയെ എൻഫോഴ്‌സ്‌മെന്‍റ് ഉദ്യോഗസ്ഥർ ചോദ്യം ചെയ്തത്. ലൈഫ് മിഷൻ സിഇഒ യുവി ജോസിനേയും എൻഫോഴ്‌സ്‌മെന്‍റ് ചോദ്യം ചെയ്തു.\nഇക്കഴിഞ്ഞ വ്യാഴാഴ്ച രാത്രി 7.30 മുതൽ രാത്രി 11.30 വരെയായിരുന്നു ആദ്യ ഘട്ട ചോദ്യം ചെയ്യൽ. പിന്നീട് തൊട്ടടുത്ത ദിവസം രാവിലെ 10 മണി മുതൽ ഉച്ചയ്ക്ക് 1.40 വരെയും ചോദ്യം ചെയ്തു. നയതന്ത്ര പാഴ്‌സൽ വഴി മത ഗ്രന്ഥങ്ങൾ എത്തിച്ച് വിതരണം ചെയ്തത് കൂടാതെ മന്ത്രിയുടെ സ്വത്ത് സംബന്ധിച്ച വിവരങ്ങളും അന്വേഷണ സംഘം ചോദിച്ചറിഞ്ഞു. വരവിൽ കൂടുതൽ സ്വത്ത് മന്ത്രി സമ്പാദിച്ചിട്ടുണ്ടോയെന്നാണ് എൻഫോഴ്‌സ്‌മെന്‍റ് അറിയാൻ ശ്രമിച്ചത്.


തര്‍ക്ക വിഷയത്തില് ധാരണയായി; ജിഎസ്ടി ഏപ്രിലില് ഇല്ല, ജുലായില്... | GST Rollout Moved To July, Misses April Deadline, Says Finance Minister Arun Jaitley - Malayalam Oneindia\nതര്‍ക്ക വിഷയത്തില് ധാരണയായി; ജിഎസ്ടി ഏപ്രിലില് ഇല്ല, ജുലായില്...\nUpdated: Tue, Jan 17, 2017, 10:28 [IST]\nദില്ലി: ജിഎസ്ടി കൌണ്‍സില് യോഗത്തില് കേരളം ഉള്‍പ്പെടെയുള്ള സംസ്ഥാനങ്ങള് ഉന്നയിച്ച പ്രധാന ആവശ്യങ്ങള് കേന്ദ്ര സര്‍ക്കാര് അംഗീകരിച്ചു. ഇതോടെ ജുലൈ ഒന്നുമുതല് ജിഎസ്ടി പ്രാബല്യത്തില് വരുമെന്ന ധാരണയിലായി. ഏപ്രില് ഒന്ന് മുതല് നടപ്പാക്കാനായിരുന്നു നേരത്തെ ഉണ്ടായിരുന്ന ധാരണ.\nതാഴ്ന്നവരുമാനമുള്ളവരുടെ സേവനനികുതി പിരിവിന്റെ മുഴുവന് അധികാരവും തങ്ങള്‍ക്ക് വേണമെന്നായിരുന്നു സംസ്ഥാനങ്ങളുടെ ആവശ്യം. ഒന്നരക്കോടിക്കുതാഴെ വിറ്റുവരവുള്ളവരുടെ നികുതിപിരിക്കലില് 90 ശതമാനം അധികാരം സംസ്ഥാനങ്ങള്‍ക്കും പത്തുശതമാനം അധികാരം കേന്ദ്ര സര്‍ക്കാരിനും എന്നതാണ് പുതിയ തീരുമാനം.\nഒന്നരക്കോടിക്കുതാഴെയുള്ളവരുടെ സേവനനികുതി പിരിക്കുന്നതിലെ തര്‍ക്കമാണ് കൌണ്‍സില് യോഗത്തില് ഉയര്‍ന്നത്.\nഒന്നരക്കോടിക്കുമുകളില് വിറ്റുവരവുള്ളവരുടെ നികുതി 50:50 അനുപാതത്തില് കേന്ദ്രത്തിനും സംസ്ഥാനങ്ങള്‍ക്കും പിരിക്കാം. സംയോജിത ജിഎസ്ടി ചുമത്താനും പിരിക്കാനുമുള്ള അധികാരം കേന്ദ്രത്തിനാണെങ്കിലും പ്രത്യേക വ്യവസ്ഥകള് പ്രകാരം ചില ഘട്ടങ്ങളില് സംസ്ഥാനങ്ങള്‍ക്കും കേന്ദ്രങ്ങള്‍ക്കും അധികാരമുള്ള രീതിയില് ഇരട്ടനിയന്ത്രണത്തിന് വഴിയുണ്ടാക്കും.\nകരയില്‍നിന്ന് 12 നോട്ടിക്കല് മൈല് പരിധിയിലുള്ള കപ്പലുകളിലെയും മറ്റും വാണിജ്യ ഇടപാടുകള്‍ക്കുള്ള നികുതി സംസ്ഥാനങ്ങള്‍ക്ക് പിരിക്കാമെന്നും തീരുമാനമായി.\nകേരളം ഉള്‍പ്പെടെയുള്ള സംസ്ഥാനങ്ങള് മുന്നോട്ടുവച്ച പ്രധാന ആവശ്യമായിരുന്നു ഇത്. ഭരണഘടനാപരമായി ഈ പ്രദേശം കേന്ദ്ര സര്‍ക്കാരിന്റെ അധികാരപരിധിയിലാണ്. നികുതി പിരിക്കാനുള്ള അധികാരം കാലാകാലമായി സംസ്ഥാനങ്ങളില് നിക്ഷിപ്തമാണെന്നും ഇത് വിട്ടുകൊടുക്കാനാകില്ലെന്നും കഴിഞ്ഞ ജിഎസ്ടി കൗണ്‍സില് യോഗത്തില് കേരളം ഉള്‍പ്പെടെയുള്ള സംസ്ഥാനങ്ങള് നിലപാടെടുത്തിരുന്നു.\nപ്രധാന തര്‍ക്കവിഷയങ്ങളില് ഏകദേശ സമവായമായതായി ധനമന്ത്രി ടി എം തോമസ് ഐസക് മാധ്യമങ്ങളോട് പ്രതികരിച്ചു. സംസ്ഥാനങ്ങള് ഉന്നയിച്ച ചില പ്രധാന ആശങ്കകള്‍ക്ക് തൃപ്തികരമായ പരിഹാരമുണ്ടാക്കാന് സാധിച്ചെന്നും അദ്ദേഹം പറഞ്ഞു.\nജൂലൈ ഒന്നുമുതല് ജിഎസ്ടി പ്രാബല്യത്തില് വരുമെന്നാണ് പുതിയ ധാരണ. നേരത്തെ ഏപ്രില് ഒന്നുമുതല് ജിഎസ്ടി നടപ്പാക്കാനായിരുന്നു ശ്രമം.\nഒന്നരക്കോടിക്കുതാഴെയുള്ളവരുടെ സേവനനികുതി പിരിക്കാനുള്ള മുഴുവന് അധികാരവും സംസ്ഥാനങ്ങള്‍ക്കുതന്നെ വേണമെന്നായിരുന്നു സംസ്ഥാനത്തിന്റെ ആവശ്യം.\nഎന്നാല് അതില് തൊണ്ണൂറു ശതമാനമെങ്കിലും നേടാനായത് ചെറുകിട കച്ചവടക്കാര്‍ക്ക് ആശ്വാസമാകുമെന്ന് ബംഗാള് ധനമന്ത്രി അമിത് മിത്ര അഭിപ്രായപ്പെട്ടു.\nതര്‍ക്കവിഷയങ്ങളില് ധാരണയായതോടെ, ജിഎസ്ടി ഉടന് പ്രാബല്യത്തില് കൊണ്ടുവരാന് സാധിക്കുമെന്ന് കേന്ദ്ര ധനമന്ത്രി അരുണ് ജെയ്റ്റ്‌ലി പറഞ്ഞു.\nഫെബ്രുവരി 18ന് അടുത്ത ജിഎസ്ടി കൗണ്‍സില് ചേരും. ആ യോഗത്തില് അനുബന്ധ നിയമനിര്‍മാണങ്ങള് നടത്തുമെന്നും അരുണ് ജെയ്റ്റ്‌ലി പറഞ്ഞു.\n10 ശതമാനം കേന്ദ്രത്തിന്\nഒന്നരക്കോടിക്കുതാഴെ വിറ്റുവരവുള്ളവരുടെ നികുതിപിരിക്കലില് 90 ശതമാനം അധികാരം സംസ്ഥാനങ്ങള്‍ക്കും പത്തുശതമാനം അധികാരം കേന്ദ്ര സര്‍ക്കാരിനും എന്നതാണ് പുതിയ തീരുമാനം.\ngst minister finance tax government ജിഎസ്ടി മന്ത്രി സാമ്പത്തികം നികുതി സര്‍ക്കാര്\nIndia's most important tax reform in decades will roll out in July and not April 1 as planned because of unresolved disputes between the centre and states over taxation powers, Finance Minister Arun Jaitley said today.


കേരളാ റൈറ്റേഴ്സ് ഫോറം ഹ്യൂസ്റ്റൺ സാഹിത്യസമ്മേളനം നടത്തി\t- ജോസഫ് പൊന്നോലി\nഹ്യൂസ്റ്റൺ: കേരളാ റൈറ്റേഴ്സ് ഫോറം ഹ്യൂസ്റ്റൺ യുഎസ് എ ജൂൺ 21 2020 ഞായറാഴ്ച സാഹിത്യസമ്മേളനം നടത്തുകയുണ്ടായി. പ്രസിഡൻറ് ഡോക്ടർ മാത്യു വൈരമൺ സമ്മേളനത്തിൽ അധ്യക്ഷത വഹിച്ചു. അദ്ദേഹം പിതൃദിനത്തിൻറെ ആശംസകൾ എല്ലാവർക്കും നേർന്നു. പ്രോഗ്രാം കോ-ഓർഡിനേറ്റർ ജോൺ മാത്യു എല്ലാവർക്കും സ്വാഗതം ആശംസിച്ചു പരിപാടിയുടെ രൂപരേഖ അവതരിപ്പിച്ചു. പബ്ലിഷിംഗ് കോ-ഓർഡിനേറ്റർ മാത്യു നെല്ലിക്കുന്ന് അടുത്ത വർഷത്തേക്കുള്ള സാഹിത്യ സമാഹരങ്ങളിലേക്കുള്ള രചനകൾ അംഗങ്ങളോടും എഴുത്തുകാരോടും നൽകാൻ അഭ്യർത്ഥിച്ചു.\nടെലികോൺഫറൻസ് വഴി നടത്തിയ ഈ മീറ്റിംഗിൽ ശ്രീ ബാബു കുരവയ്ക്കൽ "ഗ്യാരി ബ്രൗൺ " എന്ന തന്റെ കഥ അവതരിപ്പിച്ചു. കുരവയ്ക്കൽ തൻറെ കഥയിൽ ഗ്യാരി ബ്രൗൺ എന്ന വ്യക്തിയുടെ ജീവിതത്തിൻറെ രണ്ടു വശങ്ങൾ ചിത്രീകരിക്കുകയുണ്ടായി. നല്ലൊരു ജോലിക്കാരൻ പക്ഷേ വീടില്ല ഓഫീസിൽ അന്തിയുറങ്ങുന്നു. ഭാര്യ വഞ്ചിച്ചു കടന്നു പോയി. ജീവനാംശം കൊടുക്കാൻ വീഴ്ച വരുത്തിയതുകൊണ്ട് ഓഫീസിൽ നിന്നും പോലീസ് അറസ്റ്റു ചെയ്തു കൊണ്ടു പോകുന്നതു് മാനേജർ നിസ്സഹായനായി നോക്കി നിൽക്കുന്നു. ഈ കഥയിലൂടെ അമേരിക്കയിലെ ശിഥിലമാകുന്ന കുടുംബബന്ധങ്ങൾ, വിവാഹമോചനങ്ങൾ ഉയർത്തുന്ന സാമൂഹ്യവും സാമ്പത്തികവുമായ പ്രശ്നങ്ങൾ തൊഴിലില്ലായ്മ, ദാരിദ്ര്യം എന്നിവയിലേക്ക് കഥാകൃത്ത് വിരൽചൂണ്ടുന്നു.\nതുടർന്ന് ജോൺ കുന്തറ അദ്ദേഹത്തിന്റെ "കലണ്ടർ 2020" എന്ന ലേഖനം അവതരിപ്പിക്കുകയുണ്ടായി. കോവിഡിന്റെ പശ്ചാത്തലത്തിൽ മനുഷ്യ ജീവിതത്തിലും കലണ്ടറുകളിലും വന്ന മാറ്റങ്ങൾ അദ്ദേഹം ചിത്രീകരിക്കുന്നു. കോവിഡ് കാരണം ഉണ്ടായ മനുഷ്യ ജീവിതത്തിലെ അനിശ്ചിതത്വം, റദ്ദു ചെയ്യപ്പെട്ട പരിപാടികൾ, യാത്രകൾ. കൂട്ടിലടയ്ക്കപ്പെട്ട കിളികൾ മാതിരി ജീവിക്കുന്ന മനുഷ്യരുടെ മനസ്സിലെ കാർമേഘങ്ങൾ പെരുമഴയായി മാറുന്നു. പുതുവർഷത്തിലെ ശുഭാപ്തിവിശ്വാസം ഭീതിയായി മാറുന്നു. ദിനചര്യകൾ മാറുന്നു. ഈ മഹാമാരിയെ നേരിടാൻ പുതിയ ആശയങ്ങൾ അദ്ദേഹം അവതരിപ്പിക്കുന്നു. ശുഭാപ്തി വിശ്വാസം വീണ്ടെടുക്കാൻ നമ്മെ ഉദ്ബോധിപ്പിക്കുന്നു. ഇന്ന് ഇരുട്ടിൽ ജീവിക്കുന്ന മനുഷ്യൻ ശുഭാപ്തി വിശ്വാസത്തോടെ പണ്ട് വസൂരി വന്ന ദിനങ്ങളെ അതിജീവിച്ചതുപോലെ മുന്നോട്ടു പോകണം എന്ന സന്ദേശമാണ് അദ്ദേഹം നൽകുന്നത്.\nതുടർന്ന് ജോൺ തൊമ്മൻ തന്റെ “പൂജാ കൗൺസിലിംഗ് സെൻറർ” എന്ന കഥ വായിക്കുകയുണ്ടായി. കുമാരൻ എന്ന കഥാപാത്രത്തെ കേന്ദ്രീകരിച്ച് കുമാരന്റെ ജീവിതത്തിന്റെ വളർച്ചയും തളർച്ചയും ഭംഗിയായി കഥാകൃത്ത് ചിത്രീകരിക്കുന്നു. ഒരു മരത്തിൽ നിന്നും വീണ വീഴ്ചയിൽ നട്ടെല്ലിന് ക്ഷതം സംഭവിച്ച് തളർബാധ രോഗിയായി മാറുന്ന കുമാരനെ പരിപാലിക്കാൻ ബുദ്ധിമുട്ടു കാണിക്കുന്ന ബന്ധുക്കൾ, അനാഥ ശാലയിലേക്ക് കൊണ്ടു പോകാൻ ശ്രമിക്കുന്ന സഹോദരങ്ങൾ ഇവ മലയാളി ജീവിതത്തിന്റെ യാഥാർത്ഥ്യങ്ങളായി ചൂണ്ടിക്കാണിക്കുന്നു. അവരിൽ നിന്നും രക്ഷപെട്ട് സ്വതന്ത്രനായി ജീവിതം കരുപ്പിടിപ്പിക്കുന്ന കുമാരൻ നാട്ടുകാരുടെ കണ്ണിലുണ്ണിയാകുന്നു. പലരുടേയും ജീവിതത്തിന് അത്താണിയായി ഉപദേശകനായി സ്വന്തം കടയിൽ കഴിഞ്ഞുകൂടുന്നു. വായനയായിരുന്നു കുമാരന്റെ ജീവിതത്തിൻറെ വഴികാട്ടി. വായനയിൽ നിന്നും നേടിയ അറിവ് ഉപയോഗിച്ച് കുമാരൻ നാട്ടിലെ പ്രശ്നങ്ങൾക്ക് പരിഹാരം കണ്ടെത്തുന്നു. പലരുടേയും ഉപദേശകനായി മാറുന്നു. തൻറെ ഉപദേശം സ്വീകരിച്ചു രാഷ്ട്രീയത്തിൽ ഇറങ്ങിത്തിരിക്കുന്ന വിൻസെന്റ് അവസാനം സാംസ്കാരിക മന്ത്രിയായി കുമാരന്റെ നാട്ടിൽ വന്ന് കുമാരന് സ്വീകരണം ഏർപ്പാട് ചെയ്യുന്നതോടൊപ്പം കുമാരന്റെയും ജമീല എന്ന കൗൺസിലറുടേയും ജീവിത സ്വപ്നങ്ങൾക്ക് അംഗീകാരം നൽകി അവരെ ബന്ധിപ്പിക്കുന്നു. അവരുടെ വിവാഹം നടത്തി പൂജാ കൗൺസിലിംഗ് സെൻറർ ഉത്ഘാടനം ചെയ്യുന്നു. കുമാരനും ജമീലയും നാടിൻറെ നന്മയായി തുടരുന്നു.\nസാഹിത്യ ചർച്ചയിൽ സർവ്വശ്രീ ടി.ജെ. ഫിലിപ്പ്, മാത്യു നെല്ലിക്കുന്ന്, മാത്യു മത്തായി, എ.സി. ജോർജ് , ഡോക്ടർ വൈരമൺ , മാത്യു കുരവയ്ക്കൽ, മേരി കുരവയ്ക്കൽ, ജോൺ മാത്യു, ജോൺ കുന്തറ, കുര്യൻ മാലിൽ, ഈശോ ജേക്കബ്, ജോൺതൊമ്മൻ , ടി എൻ. സാമുവൽ , ഡോ. സണ്ണി എഴുമറ്റൂർ, ജോസഫ് തച്ചാറ, ബോബി മാത്യു, ഗ്രേസി നെല്ലിക്കുന്ന്, റവ. തോമസ് അമ്പലവേലിൽ എന്നിവർ സജീവമായി പങ്കെടുത്തു. ജോസഫ് പൊന്നോലി മോഡറേറ്റർ ആയിരുന്നു. ശ്രീ മാത്യു മത്തായി ടെഷറർ നന്ദി രേഖപ്പെടുത്തി.\nഅടുത്ത മീറ്റിംഗ് ജൂലൈ 19, 2020 ഞായറാഴ്ച വീണ്ടും ടെലി കോൺഫറൻസ് മുഖേന നടത്തുന്നതായിരിക്കും. അമേരിക്കൻ പ്രസിഡന്റ് ഇലക്ഷനിൽ വിവാദമാകുന്ന ഇലക്ടറൽ വോട്ടുകളുടെ ചരിത്രം, നിയമ വശങ്ങൾ, സാങ്കേതികത, ആവശ്യകത , പ്രായോഗിക വശങ്ങൾ, പ്രശ്നങ്ങൾ ഇവ ചർച്ച ചെയ്യുന്നതായിരിക്കും എന്ന് പ്രോഗ്രാം കോ-ഓർഡിനേറ്റർ ജോൺ മാത്യു അറിയിച്ചു.


Uploaded at 8 months ago | Date: 07/10/2021 21:42:02\nക്യാൻസറിനെ ഭയപ്പെടേണ്ട; ഇൻഷുറൻസ് പരിരക്ഷയുമായി എൽ.ഐ..സി\nതൊടുപുഴ:*ക്യാൻസർ രോഗ ചികിത്സയ്ക്ക് സാമ്പത്തിക സഹായം ലഭിക്കുന്ന ഒരു പദ്ധതിയാണ് എൽ. ഐ.സി യുടെ കാൻസർ കവർ*\nപത്ത് ലക്ഷം രൂപ മുതൽ 50 ലക്ഷം രൂപ വരെയുള്ള തുകക് കവറേജ്\nഉദാഹരണം :-40 വയസ്സുള്ള ഒരു വ്യക്തിക്ക് 30 വർഷത്തേക്ക് കവറേജ് ലഭിക്കാൻ ഓരോ വർഷവും അടക്കേണ്ട തുക 4980. (പ്രീമിയം വയസ്സിനനുസരിച്ചും, പദ്ധതിയുടെ തുക അനുസരിച്ചും വ്യത്യാസം വരാം)\nഈ പദ്ധതിയുടെ നിബന്ധന പോളിസി എടുത്തു6മാസം കഴിഞ്ഞ ശേഷം മാത്രമേ രോഗം നിർണ്ണയിക്കപ്പടാൻ പാടുള്ളൂ.(waiting period) എങ്കിൽ മാത്രമേ ഈ രോഗത്തിന് ആനുകൂല്യം ലഭിക്കുകയുളളൂ..\nഡോക്ടർ കാൻസർ സ്ഥിതീരികരിച്ചാൽ ഉടൻ Rs.2,50,000 ലഭിക്കും.\nതുടർന്ന്3വർഷം പ്രീമിയം അടക്കേണ്ട.\nസ്ഥിതീകരിച്ച കാൻസർ സെക്കന്ററി (മേജർ) സ്റ്റേജ് ആണെങ്കിലോ അല്ല പീന്നീട് മേജർ സ്റ്റേജിലേക്ക് വരികയോ ചെയ്താൽ, 10 (2.5+7.5) ലക്ഷം ഉടൻ കൊടുക്കും. തുടർന്ന് പ്രീമിയം അടക്കേണ്ട ആവശ്യമില്ല. കൂടാതെ മാസം തോറും 10, 000/- വെച്ച് 10 വർഷം (120 മാസം) ലഭിക്കുന്നു..\nപോളിസി ഉടമ ജീവിച്ചിരുന്നാലും ഇല്ലെങ്കിലും മാസം തോറും ഈ തുക ലഭിക്കുന്നതാണ്.\nഈ പോളിസി എടുക്കാൻ യാതൊരുവിധ മെഡിക്കൽ ചെക്കപ്പും ആവശ്യം ഇല്ല.\n20 വയസ്സിനും 65 വയസ്സിനും ഇടയിൽ പ്രായമുള്ളവർക്കും മുമ്പ് ക്യാൻസർ രോഗം നിർണ്ണായിക്കുകയോ ചികിത്സക്കുകയോ ചെയ്തിട്ടില്ലാത്തവർക്കും മറ്റ് നിബന്ധനകൾ ഒന്നും ഇല്ലാതെ ഈ പദ്ധതിയിൽ അംഗമാകാം. എന്നാൽ ഇന്ത്യയിൽ സ്ഥിര താമസം അല്ലാത്തവർക്ക് (NRI) ഈ പദ്ധതിയിൽ അംഗം ആകാൻ കഴിയില്ല.\nഇപ്പോൾ കാൻസർ വളരെ സാധാരണയായി കണ്ടുവരുന്ന അസുഖം ആണ്. കൂടുതൽ ആളുകൾക്കും ചികിൽസിച്ചാൽ പൂർണമായും മാറുന്ന ഒരു അസുഖം ആണ്. പക്ഷേ ...വൻ തുകയാണ് ആണ് ചികിത്സയ്ക്ക് ആവശ്യം......\nഅതുകൊണ്ട് ഉടൻ തന്നെ\nസ്വന്തം കുടുംബത്തെ പോലെ വിശ്വസിക്കാവുന്ന കേന്ദ്ര ഗവണ്മെന്റ സ്ഥാപനം *LIC OF INDIA.* യുടെ പദ്ധതിയാണിത്.\nപ്രീമിയം 80D പ്രകാരം Income tax exemption ഉണ്ട്...\nകാൻസർ കവർ പോളിസി എടുത്ത് ഇന്ത്യയോട് അണിചേരു... LIC യിലൂടെ....\nഇന്ന് നമ്മുടെ സമൂഹത്തിൽ ഈ രോഗത്തിന്റെ വർദ്ധനവും അതുമൂലം പലരും സാമ്പത്തികമായി ബുദ്ധിമുട്ടുന്നതും നാം നിത്യേന കണ്ടുവരുന്നതാണ്. ആയതിനാൽ താല്പര്യം ഉളളവർ എത്രയും പെട്ടെന്ന് ഈ പദ്ധതിയിൽ അംഗം ആകണമെന്ന് അപേക്ഷിക്കുന്നു.


ഇന്ത്യ-യുഎഇ സഹകരണത്തിന്റെ പ്രാധാന്യം - FUTURE KERALA - Daily on Business Economy and Society\nby Guest Column\t,\t21 February 2017\nരാജ്യത്തിന്റെ 68ാം റിപ്പബ്ലിക് ദിനാഘോഷത്തിലെ പ്രധാന ആകര്‍ഷണം മുഖ്യാതിഥിയായി എത്തിയ യുഎഇ രാജകുമാരന് ഷെയ്ക്ക് മുഹമ്മദ് ബിന് സായിദ് അല് നഹ്യ തന്നെയായിരുന്നു. പ്രധാനമന്ത്രി നരേന്ദ്ര മോദി എല്ലാ കീഴ്‌വഴക്കങ്ങളും മാറ്റിവച്ചുകൊണ്ട് രാഷ്ട്രത്തലവനോ ഭരണത്തലവനോ പോലുമല്ലാത്ത യുഎഇ കിരീടാവകാശിയെ വിമാനത്താവളത്തില് ചെന്ന് സ്വീകരിച്ച കാഴ്ചതന്നെയായിരുന്നു ഏവരെയും അമ്പരപ്പിച്ചത്. മോദി യുഎഇയുടെ കിരീടാവകാശിക്ക് ഇത്രക്ക് പ്രാധാന്യം നല്‍കുന്നതിന് കാരണങ്ങളെന്തൊക്കെയാവാം?\nഗള്‍ഫ് രാജ്യങ്ങളിലെ ഏറ്റവും വലിയ പ്രവാസി സമൂഹമാണ് ഇന്ത്യക്കാര്, ഏതാണ്ട് 70 ലക്ഷം. ഇതില് 26 ലക്ഷവും യുഎഇ എന്ന അറബ് ഐക്യനാടുകളില് മാത്രമാണ്. യുഎഇ ജനസംഖ്യയുടെ 30 ശതമാനവും ഇന്ന് ഇന്ത്യന് പ്രവാസികളാണെന്ന് പറഞ്ഞാല് മാത്രമറിയാം ഇന്ത്യക്ക് ആ രാജ്യത്തിന്മേലുള്ള പ്രാധാന്യം. അബുദാബി കിരീടാവകാശിയും യുഎഇയുടെ ഉപ സര്‍വസൈ ന്യാധിപനുമാണ് ഷെയ്ക്ക് മുഹമ്മദ് ബില് നഹ്യ ഇപ്പോള്. ഇതാണ് യുഎഇയുടെ ഭാവി നേതാവിനെ തന്നെ റിപ്പബ്ലിക് ദിനത്തില് മുഖ്യാഥിതിയായി മോദി ഭരണകൂടം ക്ഷണിച്ചതിന്റെ പ്രധാന കാരണം.\nപേര്‍ഷ്യന് ഗള്‍ഫ് രാഷ്ട്രങ്ങളും പശ്ചിമേഷ്യയുമൊക്കെ ഇന്ത്യന് വിദേശനയ രൂപീകരണത്തെ സ്വാധീനിക്കുന്ന പ്രധാന മേഖലകളാണ്. കാരണം ജിസിസി (ഗള്‍ഫ് കോര്‍പ്പറേഷന് കൗണ്‍സില്) രാജ്യങ്ങളാണ് 45 ശതമാനം പെട്രോളിയം ഉല്‍പ്പന്നങ്ങള് ഇന്ത്യക്ക് എത്തിച്ചുകൊണ്ടിരിക്കുന്നത്. ജിസിസി രാജ്യങ്ങള് മൊത്തമായി എടുത്താല് ഇന്ത്യയുടെ രണ്ടാമത്തെ വലിയ വ്യാപാര പങ്കാളികളുമാണ്. ഇതില് തന്നെ ക്രൂഡോയില് ഇറക്കുമതിയുടെ കാര്യമെടുത്താല് ഇന്ത്യയുടെ ആറാമത്തെ ഏറ്റവും വലിയ പങ്കാളി യുഎഇയാണ്. ചുരുക്കി പറഞ്ഞാല് നമ്മള് അവിടേക്ക് ധാരാളം തൊഴിലാളികളെ കയറ്റിയയ്ക്കുന്നു. അവരാകട്ടെ ധാരാളം എണ്ണയും പ്രകൃതിവാതകവും തിരിച്ചുതരികയും ചെയ്യുന്നു.\nഇന്ത്യയും അറബ് ഐക്യനാടുകളും തമ്മിലുള്ള നയതന്ത്ര ബന്ധത്തിന് നാല് പതിറ്റാണ്ടിന്റെ ചരിത്രമുണ്ട്. 1974ല് ഇന്ത്യ അതിന്റെ ആദ്യ ആണവ വിസ്‌ഫോടനം നടത്തിയപ്പോള് അതിന് ധാര്‍മ്മിക പിന്തുണ നല്‍കിയവരില് യുഎഇ ഭരണാധിപന് ഷെയ്ക്ക് സയീദ് ഉണ്ടായിരുന്നു. 42 വര്‍ഷങ്ങള്‍ക്ക് ശേഷം അദ്ദേഹത്തിന്റെ മകന് റിപ്പബ്ലിക് ദിന ചടങ്ങിലെ മുഖ്യാതിഥിയായെത്തുകയും ഒപ്പം 179 യുഎഇ സൈനികരുടെ പരേഡും രാജ്പഥില് നടത്തിയതും ഇരു രാജ്യങ്ങളും തമ്മിലെ ബന്ധത്തിന്റെ ആഴം തന്നെയാണ് സൂചിപ്പിക്കുന്നത്.\n1976ല് അന്നത്തെ ഇന്ത്യന് പ്രസിഡന്റായിരുന്ന ഫക്രുദ്ദീന് അലി അഹമ്മദ് ആ രാജ്യം സന്ദര്‍ശിച്ചത് മുതല് തുടങ്ങുന്നു ഔദ്യോഗിക ബന്ധങ്ങള്. 1976-1980 കാലഘട്ടത്തില് ഇന്ത്യയുടെ യുഎഇ അംബാസിഡര് ആയി പ്രവര്‍ത്തിച്ചത് ഇപ്പോഴത്തെ ഉപരാഷ്ട്രപതി ഹമീദ് അന്‍സാരിയായിരുന്നു. തുടര്‍ന്ന് ജനതാ സര്‍ക്കാരിന്റെ കാലത്ത് വിദേശകാര്യമന്ത്രിയായിരുന്ന അടല് ബിഹാരി വാജ്‌പേയിയും യുഎഇ സന്ദര്‍ശിക്കുകയുണ്ടായി. രണ്ടു രാജ്യങ്ങളും തമ്മിലുള്ള നയതന്ത്രബന്ധം ഊട്ടിയുറപ്പിച്ചതില് ഹമീദ് അന്‍സാരിയുടെ പങ്ക് ചെറുതല്ല.\n1981ല് ഇന്ദിര ഗാന്ധി യുഎഇ സന്ദര്‍ശിച്ചപ്പോള് ആവേശകരമായ സ്വീകരണമാണ് ലഭിച്ചത്. വലിയ ഒരുകൂട്ടം ഒരുപക്ഷേ യുഎഇ അധികാരികള്‍ക്ക് ലഭിക്കുന്നതിലധികം ആളുകള് അന്നു കൂടുകയുണ്ടായി. കാരണം അക്കാലത്തെ ഇന്ത്യന് അംബാസിഡറായിരുന്ന ലളിത് മാന്‍സിംഗ് തന്നെ പറഞ്ഞിട്ടുണ്ട്-അക്കാലത്തെ യുഎഇ ജനസംഖ്യ രണ്ടര ലക്ഷം മാത്രമായിരുന്നു. ഇന്ത്യന് പ്രവാസികളാകട്ടെ നാലര ലക്ഷവും. ഇന്ത്യന് തൊഴിലാളികളുടെ അച്ചടക്കവും കഠിനാധ്വാനവും എക്കാലത്തും അറബ് ഐക്യനാടുകളെ ആകര്‍ഷിച്ച ഒരു വസ്തുത തന്നെയാണ്. 1992ലെ ബാബറി മസ്ജിദ് സംഭവം വലിയൊരളവില് ഇന്ത്യന് തൊഴിലാളികളെ ബാധിക്കാതിരുന്നതും ഇക്കാരണം കൊണ്ട് തന്നെ.\n1993ലെ മുംബൈ സ്‌ഫോടന പരമ്പരകള്‍ക്ക് പിന്നില് പ്രവര്‍ത്തിച്ചെന്നു കരുതപ്പെടുന്ന ദാവൂദ് ഇബ്രാഹിം അറബ് ഐക്യനാടുകളിലേക്ക് കടന്നുവെന്ന പ്രചാരണം ശക്തമായിരുന്നു. ഇസ്ലാമിക രാജ്യങ്ങളുടെ സംഘടന (ഓര്‍ഗനൈസേഷന് ഫോര് ഇസ്ലാമിക് കോണ്‍ഫറന്‍സ്) കശ്മീര് വിഷയത്തില് നടത്തിയ പ്രസ്താവനയില് യുഎഇയും ഒപ്പുവച്ചത് ഒരുഘട്ടത്തില് ഇന്ത്യയെ വല്ലാതെ അലോസരപ്പെടുത്തുകയുണ്ടായി.\nഇന്ത്യയും യുഎഇയും തമ്മിലുള്ള സഹകരണം പ്രധാനമായും നാല് മേഖലകളിലായിരുന്നു. വ്യാപാരവും വാണിജ്യവും, ഊര്‍ജ്ജ സുരക്ഷിതത്വം, പ്രതിരോധം, പ്രവാസി ക്ഷേമം എന്നിവയാണവ. ഇതില് ഊന്നിനിന്നുകൊണ്ടു തന്നെയാണ് മോദിയും നഹ്യായും 14 കരാറുകളില് ജനുവരി 25ന് ഒപ്പുവച്ചത്. ആയുധ നിര്‍മ്മാണം, സാങ്കേതികവിദ്യ കൈമാറ്റം, മനുഷ്യക്കടത്ത് തടയല്, സമുദ്രം വഴിയുള്ള വാണിജ്യം, റോഡ് വികസനം, രഹസ്യാന്വേഷണ വിവര കൈമാറ്റം, സൈബര് സുരക്ഷ എന്നിവ 14 ഇന കരാറില് ഉള്‍പ്പെടുന്നു.\nഐഎസ്ആര്‍ഒയും യുഎഇയുടെ ശാസ്ത്രസാങ്കേതിക വകുപ്പും തമ്മിലുള്ള കരാര്, ഇന്ത്യയുടെ ചന്ദ്രയാന് പദ്ധതിയുടെ ഭാഗമാകാനുള്ള യുഎഇ നീക്കം എന്നിവയെല്ലാം പച്ചക്കൊടി കണ്ടു. ഐഎസ്ആര്‍ഒയുടെ നേതൃത്വത്തിലുള്ള ഫ്രാന്‍സ് പങ്കാളികളായ ഇന്റര്‍നാഷണല് സോളാര് അലയന്‍സിന്റെ ഭാഗമാകാനും യുഎഇ കരാറിലെത്തുകയുണ്ടായി.\nപ്രസാര് ഭാരതിയും യുഎഇയുടെ എമിറേഷന് ന്യൂസ് ഏജന്‍സിയും വാര്‍ത്താ വിതരണത്തിലും മറ്റും സഹകരണത്തിലെത്തുകയുണ്ടായി.\n1970 കളില് ഇന്ത്യ-യുഎഇ വ്യാപാര ബന്ധം 180 മില്ല്യണ് ഡോളറിന്റേതായിരുന്നെങ്കില് ഇന്നത് 50 ബില്ല്യണ് ഡോളറിന്റേതാണ്. ഇന്ത്യയുടെ കയറ്റുമതിയില് രണ്ടാംസ്ഥാനത്ത് ഇപ്പോഴുള്ളതും മറ്റാരുമല്ല. യുഎഇയുടെ ഏറ്റവും വലിയ എണ്ണ ഇറക്കുമതി രാജ്യവും ഇന്ത്യയാണ്. മോദി 2015 ഓഗസ്റ്റില് യുഎഇ സന്ദര്‍ശിച്ചതോടു കൂടി വലിയൊരു കുതിപ്പാണ് ആ രാജ്യവുമായുള്ള ബന്ധങ്ങളിലുണ്ടായത്. 34 വര്‍ഷങ്ങള്‍ക്കുശേഷം ഇന്ത്യന് പ്രധാനമന്ത്രിയുടെ സന്ദര്‍ശനത്തിന് നന്ദി പ്രകാശിപ്പിക്കാന് ആറു മാസത്തിനകം യുഎഇ രാജകുമാരന് ഡെല്‍ഹിയിലെത്തി. രാഷ്ട്രത്തലവനോ ഭരണത്തലവനോ അല്ലാത്ത രാജകുമാരനെ വിശിഷ്ടാതിഥിയാക്കുക വഴി മോദി ഒരുമുഴം മുമ്പേ എറിഞ്ഞിരിക്കുകയുമാണ്.\nതീവ്രവാദത്തിന്റെ കാര്യത്തിലും ഒരേപോലെ ഉത്കണ്ഠാകുലരാണ് ഇന്ത്യയും യുഎഇയും. കന്ദഹാര്, കാബൂള് എന്നിവിടങ്ങളിലുണ്ടായ ഭീകരാക്രമണത്തില് യുഎഇ നയതന്ത്ര പ്രതിനിധികള് കൊല്ലപ്പെട്ടതിലുള്ള ആശങ്കയും ഉത്കണ്ഠയും ഇരു രാജ്യങ്ങളും പങ്കുവയ്ക്കുകയുണ്ടായി.ഐഎസിന്റെ വളര്‍ച്ച, പാക്കിസ്ഥാന് കേന്ദ്രീകരിച്ചുള്ള തീവ്രവാദ സംഘടനകള്, അതിര്‍ത്തികടന്നുള്ള ഭീകരാക്രമണങ്ങള് എന്നിവയെല്ലാം രണ്ടു കൂട്ടരും ചര്‍ച്ച ചെയ്തു. അഫ്ഗാനിസ്ഥാനിലെ സുരക്ഷിതത്വമില്ലായ്മയ്ക്ക് പ്രധാന കാരണം പാക്കിസ്ഥാന് കേന്ദ്രീകരിച്ചുള്ള ഭീകരസംഘടനകളാണെന്ന് ഇന്ത്യ സ്ഥാപിക്കുകയുണ്ടായി. പ്രവാസികളായ എം എ യൂസഫലി, ആസാദ് മൂപ്പന് എന്നിവരെല്ലാം രാജകുമാരന്റെ ബിസിനസ് സംഘത്തിലുണ്ടായിരുന്നു. യുഎഇയുടെ ഇന്ത്യയിലെ നിയോഗം എട്ട് ബില്ല്യണ് ഡോളറിന്റേതാണെങ്കില് തിരിച്ചുള്ളത് 50 ബില്ല്യണ് ഡോളറിന്റേതാണ്.\nപെട്രോളിയം ഉല്‍പ്പന്നങ്ങളുടെ കരുതല് നിക്ഷേപം ഉറപ്പുവരുത്താന് മംഗലാപുരത്ത് ഒരു കേന്ദ്രം സ്ഥാപിക്കാന് അബുദാബി നാഷണല് ഓയില് കമ്പനി (എഡിഎന്‍ഒസി) യുമായി ധാരണയായതാണ് 14 ഇന കരാറില് ശ്രദ്ധേയമായ മറ്റൊരിനം. പ്രതിരോധ രംഗത്ത് കോംപ്രിഹെന്‍സീവ് സ്ട്രാറ്റജിക് പാര്‍ട്ണര്‍ഷിപ്പ് എഗ്രിമെന്റ് (സിഎസ്പിഎ) എന്ന അതി പ്രധാന്യമുള്ള സംയുക്ത സൈനിക അഭ്യാസം ഉള്‍പ്പെടുന്ന ഉടമ്പടിയിലും ഇരു രാജ്യങ്ങളും എത്തിച്ചേര്‍ന്നു. ഇന്ത്യയുടെ സമുദ്രാന്തരീയ സുരക്ഷ (മാരിടൈം സെക്യൂരിറ്റി) രംഗത്ത് അതീവ പ്രാധാന്യമുള്ള സ്‌ട്രൈറ്റ് ഓഫ് ഹോര്‍മൂസ്, ബാബ് എല് മാന്‍ദേബ് എന്നിവിടങ്ങളിലെല്ലാം സൈനികാഭ്യാസം നടത്താന് പുതിയ ഉടമ്പടികള് മൂലം സാധിക്കും.\nറിപ്പബ്ലിക് ദിനത്തില് മുഖ്യാതിഥിയായി എത്തിയ യുഎഇ രാജകുമാരന് ലോദി ഗാര്‍ഡനില് മരംനട്ടുകൊണ്ട് പ്രതീകാത്മകമായി ഇന്ത്യ-യുഎഇ സൗഹൃദത്തെ കൂടുതല് പ്രകാശമാനമാക്കി. ഇന്ത്യയുടെ വികസനത്തിനുവേണ്ടി രൂപവല്‍ക്കരിച്ച നാഷണല് ഇന്‍ഫ്രാസ്‌ട്രെക്ച്ചര് ഇന്‍വെസ്റ്റ്‌മെന്റ് ഫണ്ടി(എന്‍ഐഐഎഫ്) ല് നിക്ഷേപങ്ങള് നടത്തുന്നതിനുള്ള കരാറിലും രാജകുമാരന് എത്തിച്ചേരുകയുണ്ടായി.\nഇന്ത്യയുടെ വിദേശ വരുമാനത്തിന്റെ 52 ശതമാനവും ഗള്‍ഫ് പ്രവാസികളില് നിന്നാണ്. ഇതാകട്ടെ രാജ്യത്തിന്റെ സാമ്പത്തിക വികസനത്തില് വളരെ പ്രാധാന്യമേറിയതും. ഇപ്പോള് ഇന്ത്യന് തൊഴിലാളികള്‍ക്ക് ഗള്‍ഫ് നാടുകളില് എത്തിപ്പെടണമെങ്കില് നിരവധി കടമ്പകള് കടക്കേണ്ടതുണ്ട്. എന്നാല് ഇ- മൈഗേറ്റ് സംവിധാനം വൈകാതെ നടപ്പാക്കുകയാണെങ്കില് അര്‍ഹരായവര്‍ക്ക് ഏകജാലകത്തിലൂടെ പ്രവാസം ഇനി കൂടുതല് ലളിതമാകാന് പോവുകയാണ്. ഇതിനു ചുക്കാന് പിടിക്കുന്നതാകട്ടെ യുഎഇ രാജകുമാരനും. ഏതായാലും അടുത്ത യുഎഇ ഭരണാധികാരിയുമായി തന്നെ കരാറുകളിലെത്തിച്ചേരാന് സാധിച്ചതിനാല് ഭാവിയിലും രണ്ടു രാഷ്ട്രങ്ങളും തമ്മിലെ ബന്ധം ശക്തമായി തുടരുമെന്നത് ഉറപ്പാണ്.


ആപ്പ് തയ്യാറാക്കിയതില് അഴിമതിയെന്ന ചെന്നിത്തലയുടെ വാദം നേരത്തെ പൊളിഞ്ഞത്; 50 പൈസ ആപ്പ് നിര്‍മാതാക്കള്‍ക്ക് ലഭിക്കുമെന്നത് നുണ | Kerala | Deshabhimani | Tuesday May 26, 2020\nതിരുവനന്തപുരം> മദ്യവിതരണത്തിനു ആപ്പ് തയ്യാറാക്കിയതിനു പിന്നില് അഴിമതിയെന്ന പ്രതിപക്ഷ നേതാവ് രമേശ് ചെന്നിത്തലയുടെ വാദം നേരത്തെ പൊളിഞ്ഞത്. ആപ്പ് തയ്യാറാക്കിയ സ്റ്റാര്‍ട്ടപ്പ് കമ്പനിയായ ഫയര് കോഡിന് 2,84,203 രൂപയാണ് ആകെ ലഭിക്കുക എന്ന വിവരം നേരത്തെ പുറത്തുവന്നിരുന്നു.\nഅന്നു പിന്നോട്ടുപോയ ചെന്നിത്തലയാണ് ബാറുടമകളുമായുള്ള കരാറിന്റെ പകര്‍പ്പുമായി അസംബന്ധ വാദം ഉന്നയിച്ച് വീണ്ടും രംഗത്തെത്തിയത്. മദ്യം വില്‍ക്കുമ്പോള് ടോക്കണൊന്നിന് 50 പൈസ വീതം ബാറുകളും ബിയര് വൈന് പാര്‍ലറുകളും ബിവറേജസ് കോര്‍പറേഷനു നല്‍കണമെന്ന കരാറാണ് പുതിയതെന്ന പേരില് പ്രതിപക്ഷ നേതാവ് 'പുറത്തുവിട്ടത്'.\nഈ 50 പൈസ ആപ്പ് നിര്‍മാതാക്കള്‍ക്ക് ലഭിക്കുമെന്ന നുണയാണ് അദ്ദേഹം തട്ടിവിട്ടത്. ആപ്പ് തയ്യാറാക്കുന്നതിനു കമ്പനിയുമായുണ്ടാക്കിയ കരാറില് അവര്‍ക്ക് നല്‍കുന്ന തുക വ്യക്തമായി പറഞ്ഞിട്ടുണ്ട്. ആപ്പിന്റെ നിര്‍മാണത്തിനും ഒരു വര്‍ഷം വരെയുള്ള പരിപാലനത്തിനുമായി 2,84,203 രൂപയാണ് കമ്പനിക്കു ലഭിക്കുക. ഒരു വര്‍ഷത്തെ വാറന്‍ഡി തുക ഉള്‍പ്പെടെയാണിത്. ഒരു വര്‍ഷത്തിനു ശേഷം കരാര് നീട്ടിയാല് മാത്രം അടുത്ത ഒരു വര്‍ഷത്തേക്കുള്ള ചാര്‍ജായി രണ്ടു ലക്ഷം രൂപ നല്‍കണം.\nബാറുടമകള് ആപ്പ് നിര്‍മാതാക്കള്‍ക്ക് ടോക്കണിനു 50 പൈസ വീതം നല്‍കണമെന്നാണ് ചെന്നിത്തലയുടെ വാദം. എന്നാല്, ടോക്കണിന് 50 പൈസ വീതം ബാറുടമകള് ബിവറേജസ് കോര്‍പറേഷനാണ് നല്‍കേണ്ടത്. ഈ 50 പൈസ ഉപഭോക്താക്കളില് നിന്നീടാക്കാനും പാടില്ല. ഡാറ്റാ സൂക്ഷിക്കുന്ന ക്ലൗഡിന്റെ മാസവാടക ഏകദേശം 10 ലക്ഷം രൂപയാണ്. ഈ തുക ബിവറേജസ് കോര്‍പറേഷന് സിഡിറ്റിനാണ് നല്‍കുക.\nഎസ്എംഎസ് ചാര്‍ജായി 15 പൈസ വീതം ടെലികോം കമ്പനികള്‍ക്കും നല്‍കണം. ഈ രണ്ടു ചെലവുകള്‍ക്കുമായാണ് ടോക്കണിനു 50 പൈസ വീതം ബാറുടമകളില്‍നിന്ന് ബിവറേജസ് കോര്‍പറേഷന് ഈടാക്കുന്നത്. സിപിഐ എം അനുഭാവി ജോലി ചെയ്യുന്ന കമ്പനിയെ ആപ്പ് നിര്‍മാണത്തിനായി തെരഞ്ഞെടുത്തു എന്നാണ് പ്രതിപക്ഷ നേതാവിന്റെ മറ്റൊരു വാദം. എന്നാല്, എല്ലാ മാനദണ്ഡങ്ങളും പാലിച്ച് ആപ്പ് നിര്‍മാതാക്കളെ തെരഞ്ഞെടുത്തത് സംസ്ഥാന സര്‍ക്കാരിനു കീഴിലുള്ള സ്റ്റാര്‍ട്ടപ്പ് മിഷനാണ്.\nരജിസ്റ്റര് ചെയ്ത സ്റ്റാര്‍ട്ടപ്പുകളില്‍നിന്ന് ഇതിനായി സ്റ്റാര്‍ട്ടപ്പ് മിഷന് താല്‍പ്പര്യപത്രം ക്ഷണിച്ചു. 29 സ്റ്റാര്‍ട്ടപ്പുകളാണ് അപേക്ഷിച്ചത്. അഞ്ചംഗങ്ങളടങ്ങുന്ന വിദഗ്ധ സമിതി സാങ്കേതിക പരിശോധന നടത്തി ഇതില്‍നിന്ന് അഞ്ചു കമ്പനികളുടെ തെരഞ്ഞെടുത്തു. സാങ്കേതിക മേന്മയും കുറഞ്ഞ തുക ക്വാട്ട് ചെയ്തതും കണക്കാക്കി ഇതില്‍നിന്ന് ഫയര് കോഡിനെ തെരഞ്ഞെടുക്കുകയായിരുന്നു.


ആറ് പന്തിലും വിക്കറ്റ്, ആറും ക്ലീൻ ബൗൾഡ്..! ലൂക ദി ഗ്രേറ്റ് |\nFriday, August 11, 2017 1:19 PM IST\nലണ്ടൻ: ഒരു ഓവറിലെ ആറ് പന്തിലും വിക്കറ്റ്, ആറും ക്ലീൻ ബൗൾഡ്..! 13 വയസുകാരന്‍റെ പന്തുകൾ റിക്കാർഡ് പിഴുത് മൂളിപ്പറന്നു. ലൂക റോബിൻസൺ എന്ന ഇംഗ്ലണ്ടിലെ സ്കൂൾ പയ്യനാണ് ലോകത്തെ ഞെട്ടിച്ച ആ ബൗളർ.\nഫിലദൽഫിയ ക്രിക്കറ്റ് ക്ലബ് അണ്ടർ 13 ടീമിലെ താരമാണ് ലൂക. വടക്കുകിഴക്കൻ ഇംഗ്ലണ്ടിലെ ദുർഹാമിൽ നടന്ന മത്സരത്തിലാണ് ലൂക കാണികളെ വിക്കറ്റ് വിരുന്നൂട്ടിയത്. മത്സരത്തിൽ അമ്പയറായ ലൂകയുടെ പിതാവ് സ്റ്റെഫാൻ ബൗളേഴ്സ് എൻഡിൽനിന്ന് മകന്‍റെ ലോക റിക്കാർഡ് പ്രകടനം അടുത്തറിഞ്ഞു.\nരണ്ട് ഓവർ എറിഞ്ഞിട്ടും വിക്കറ്റ് ലഭിക്കാതിരുന്ന ലൂക തന്‍റെ അവസാനത്തേയും മൂന്നാമത്തേയും ഓവറിലാണ് എല്ലാ പന്തിലും വിക്കറ്റ് വീഴ്ത്തിയത്. ആദ്യം ബാറ്റ് ചെയ്ത ഫിലദൽഫിയ 76 റൺസ് മാത്രമാണ് നേടിയത്. ലൂക തന്‍റെ അവസാനത്തെ ഓവർ എറിയാനെത്തുമ്പോൾ എതിരാളികൾ ഒരു വിക്കറ്റിന് 10 റൺസ് എന്ന നിലയിലായിരുന്നു. എന്നാൽ ലൂകയുടെ ഓവർ കഴിഞ്ഞതിനു ശേഷം എട്ടു റൺസുകൂടി കൂട്ടിച്ചേർത്ത് എല്ലാവരും പുറത്തായി.\nഇളയ സഹോദരൻ മാത്യുവും ഫീൽഡറായി ഏറെ അടുത്തുനിന്ന് ലൂകയുടെ റിക്കാർഡ് പ്രകടനം കണ്ടു. ലൂകയുടെ ലോക റിക്കാർഡ് പ്രകടനം ബുക്കിൽ രേഖപ്പെടുത്തിയത് മറ്റാരുമല്ല, അമ്മ ഹെലൻ. മുത്തച്ഛന് ഗ്ലെന്നും ബൗണ്ടറിക്കരുകിൽനിന്ന് കൊച്ചുമകന്‍റെ വിക്കറ്റ് വേട്ട ആസ്വദിച്ചു.\nമോസ്കോ: ലുഷ്നിക്കിയിലെ പുൽക്കൊടികൾ ഫ്രഞ്ച് തേരോട്ടത്തിന് പരവതാനി വിരിച്ചപ്പോൾ നിറകണ്ണുകളോടെ അതു നോക്കി നിൽക്കുന്നുണ്ടായിരുന്നു ക്ര...


പ്രവാസികള്‍ക്കായി മുഖ്യമന്ത്രിയുടെ ശബ്ദം : കേന്ദ്ര വ്യോമയാന മന്ത്രിയ്ക്ക് മുഖ്യമന്ത്രി പിണറായി വിജയന്റെ കത്ത്\nJun 7, 2019, 08:41 am IST\nതിരുവനന്തപുരം : പ്രവാസികള്‍ക്കായി മുഖ്യമന്ത്രിയുടെ ശബ്ദം . കേന്ദ്ര വ്യോമയാന മന്ത്രിയ്ക്ക് മുഖ്യമന്ത്രി പിണറായി വിജയന്റെ കത്ത്. പ്രവാസികളുടെ യാത്രാ പ്രശ്‌നത്തില് മുഖ്യമന്ത്രി നേരിട്ട് ഇടപെടുന്നു. അവധിക്കാല സീസണില് വിമാന കമ്പനികളുടെ കൊള്ള നിരക്കിനെതിരെയാണ് മുഖ്യമന്ത്രി രംഗത്ത് എത്തിയിരിക്കുന്നത്.\nകൊച്ചി റൂട്ടിലെ എയര് ഇന്ത്യ ബി 787 ഡ്രീംലൈനര് സര്‍വീസ് നിര്‍ത്തലാക്കാനുള്ള നീക്കം ഉപേക്ഷിക്കണമെന്നാവശ്യപ്പെട്ടാണ് മുഖ്യമന്ത്രി കേന്ദ്ര സിവില് ഏവിയേഷന് മന്ത്രി ഹര്‍ദീപ് സിങ് പുരിക്ക് കത്ത് അയച്ചത്. എയര് ഇന്ത്യ ഈ നീക്കം ഉപേക്ഷിച്ചില്ലെങ്കില് ഗള്‍ഫ് രാജ്യങ്ങളില് ജോലി ചെയ്യുന്ന കേരളീയരെ വലിയ തോതില് ബാധിക്കുമെന്ന കാര്യവും മുഖ്യമന്ത്രി കത്തില് സൂചിപ്പിച്ചു.\nദുബായ്-കൊച്ചി റൂട്ടില് ഡ്രീംലൈനര് സര്‍വീസിനെ എയര് ഇന്ത്യ കാര്യമായി ആശ്രയിച്ചിരുന്നു. ഗള്‍ഫ് മേഖലയില് സ്‌കൂള് അവധിക്കാലം ആരംഭിക്കാനിരിക്കെ, യാത്രക്കാരുടെ തിരക്ക് വളരെയധികമാണ്. ഇതു മുന്‍കൂട്ടി കണ്ടാണ് വന്‍നിരക്കു വര്‍ധനക്ക് കളമൊരുങ്ങിയിരിക്കുന്നതും. സീസണ് കൊള്ളക്കെതിരെ ശക്തമായ നടപടി വേണമെന്നാണ് പ്രവാസ ലോകം ഒറ്റക്കെട്ടായി ആവശ്യപ്പെടുന്നത്. അവധിക്കാല സീസണുകളില് വിമാനകമ്പനികള് അമിത നിരക്ക് ഈടാക്കുന്നതിനെതിരെ പ്രവാസികള് പ്രതിശേധവുമായി രംഗത്ത് വന്നിരുന്നു.\npravasi Pinarayi Vijayan flight charge


പാലക്കാട്ടെ കൊവിഡ് രോഗിയുടെ സമ്പർക്ക പട്ടിക സങ്കീർണം, ബാങ്കിലും പള്ളികളിലും പോയി, മകൻ കെഎസ്ആർടിസി കണ്ടക്ടർ, ആരോഗ്യവകുപ്പ് യാത്രക്കാരെ തിരയുന്നു\n26 March 2020 6:11 AM GMT\nപാലക്കാട് ജില്ലയിൽ കഴിഞ്ഞ ദിവസം കൊറോണ വൈറസ് ബാധ സ്ഥിരീകരിച്ച വ്യക്തിയുടെ റൂട്ട് മാപ്പ് തയ്യാറാക്കൽ അധികൃതർക്ക് വെല്ലുവിളിയാവുന്നു. കഴിഞ്ഞ 13 ന് ദുബായിൽ നിന്ന് നാട്ടിലെത്തിയ കാരക്കുറിശ്ശി സ്വദേശിയുടെ സ‍ഞ്ചാര പാതയാണ് അധികൃതർക്ക് വെല്ലുവിളിയാവുന്നത്.\n13 കരിപ്പൂർ വിമാനത്താവളം വഴിയാണ് ഇയാൾ നാട്ടിൽ തിരിച്ചെത്തുന്നത്. പിന്നാലെ നാട്ടിലെ പല പരിപാടികളിലും ഇയാൾ ഭാഗമായിരുന്നു. നിരീക്ഷണത്തില് കഴിയണമെന്ന നിര്‍ദേശം പാലിക്കാതെ ബാങ്കുകള്, പള്ളി അടക്കം പല സ്ഥലങ്ങളിലും ഇദ്ദേഹം സന്ദർശനം നടത്തി. പിന്നാലെ മാര്‍ച്ച് 21 ന് ശേഷമാത്രമായിരുന്നു നിരീക്ഷണത്തിലേക്ക് മാറിയതും.\nഇദ്ദേഹത്തിന്റെ പ്രാഥമിക സമ്പര്‍ക്ക പട്ടികയിലുള്ളവരെയടക്കം കണ്ടെത്തുക എന്നതാണ് ഇപ്പോഴത്തെ വലിയ വെല്ലുവിളി. അതിനിടെ, മകൻ കെഎസ്ആർടിസി കണ്ടക്ടർ ആണെന്നതും വലിയ അശങ്ക സൃഷ്ടിക്കുന്നുണ്ട്. പ്രാഥമിക സമ്പര്‍ക്ക പട്ടികയിൽ പെട്ട ഇയാൾ പിതാവ് മടങ്ങിയെത്തിയതിന്ശേഷം ദീര്‍ഘ ദൂര ബസ്സുകളിൽ ഉള്‍പ്പെടെ രണ്ട് ദിവസം ഡ്യൂട്ടിയെടുത്തിട്ടുണ്ട്.\nമാര്‍ച്ച് 17ന് ഇദ്ദേഹം മണ്ണാര്‍ക്കാട് നിന്ന് അട്ടപ്പാടി വഴി കോയമ്പത്തൂരിലേക്കും മാര്‍ച്ച് 18ന് പാലക്കാട്-തിരുവനന്തപുരം റൂട്ടിലും ഡ്യൂട്ടിയെടുത്തു. ഈ ബസ്സില് യാത്ര ചെയ്തവര് ആരോഗ്യവകുപ്പുമായി ബന്ധപ്പെടണമെന്നും നിർദേശം പുറപ്പെടുവിച്ചിട്ടുണ്ട്.\nCOVID19 Palakkad #Corona coronavirus


സംഗീതം പോലെ മനസ്സിൽ വിരിയുന്ന സുഗന്ധം\nസുഗന്ധപ്രേമിയായ ഒരു സംഗീതജ്ഞന്റെയും ഒരു സുഗന്ധനിർമാതാവിന്റെയും ആത്മബന്ധത്തിന്റെ കഥ\n10 Jul, 2019 at 10:33 AM\nസംഗീതവും സുഗന്ധവും തമ്മിൽ ഗാഢമായ എന്തോ ബന്ധമുണ്ടെന്ന് ചെറുപ്പം തൊട്ടേ എനിക്ക് തോന്നിയിട്ടുണ്ട്. എന്നാൽ അതെന്റെ മാത്രം തോന്നാലാവും എന്ന് കരുതിയത്. നൊസ്റ്റാൾജിയയോട് സുഗന്ധവും സംഗീതവും വളരെ അടുത്ത് കിടക്കുന്നുവെന്നത് ഏവരിലും അനുഭവപ്പെടുന്ന കാര്യമാണ്. നൊസ്റ്റാൾജിയ ഒരാളിൽ ഉണ്ടാക്കുവാൻ ഏറ്റവും ശേഷിയുള്ളത് സുഗന്ധത്തിനാണ്; രണ്ടാമത് ആ കഴിവുള്ളത് സംഗീതത്തിനും. മുടിഞ്ഞ നൊസ്റ്റുവായ എനിക്ക് ഏറ്റവും പ്രിയപ്പെട്ടതും ഇവ രണ്ടുമാണ്. എങ്ങിനെ ഈ ക്രേസ് ഒരുമിച്ചുവന്നു എന്നുള്ള അന്വേഷണത്തിലാണ് മനസ്സിലായത് സംഗീതവും പെർഫ്യൂമും പ്രകൃതി പരമായി ഒരേ ഘടനയിലാണ് സ്ഥിതി ചെയ്യുന്നത് എന്ന്. രണ്ടിന്റെയും കമ്പോസിംഗ് രീതി ഒരേ മെത്തേഡ് ആണ്.\nപൂക്കളും മരങ്ങളും മറ്റു സുഗന്ധ വസ്തുക്കളും അരച്ച് അതിന്റെ സത്ത് ആയിരുന്നു ആദ്യകാലത്തെ പെർഫ്യൂം. അതിൽനിന്ന് വിപ്ലവകരമായ ബാഷ്പീകരണ പ്രകിയയിലേക്ക് സുഗന്ധ നിർമ്മാണം കൊണ്ടുവന്നതിന്റെ ശില്പി പേർഷ്യൻ ശാത്രഞ്ജനായ ഇബ്‌നു സീനയാണ്. വൈദ്യശാസ്ത്രത്തിന്റെ പിതാവ് എന്നറിയപ്പെടുന്ന അതേ ഇബ്‌നുസീന തന്നെ. പനിനീർ ദളങ്ങളൾ ബാഷ്പീകരിച്ച് ഓയിലാക്കി മാറ്റി ഇബ്‌നു സീന ആ പരീക്ഷണം വിജയമാക്കി. ആധുനിക പെർഫ്യൂം നിർമ്മാണ രംഗത്തെ അതീവപ്രാധാന്യമുള്ളൊരു ചുവടുവെപ്പായിരുന്നു അത്.\nബാഷ്പീകരണ പ്രകിയ വഴി നിർമ്മിക്കുന്ന വിവിധ ഇനം സുഗന്ധ വസ്തുക്കളുടെ ഓയിലുകൾ പ്രത്യേക രീതിയിൽ കമ്പോസ് ചെയ്യുക എന്നുള്ളിടത്താണ് മ്യുസിക്കും പെർഫ്യൂമും ഒരേ തരത്തിലുള്ള കലാപരമായ സൃഷ്ടിയാവുന്നത്.\nസംഗീതത്തിന്റെ ഭാഷയിൽ പറഞ്ഞാൽ ഒരു പേർഫ്യൂമിന്ന് മൂന്ന് സ്ഥായികളുണ്ട്; ഈ മൂന്ന് സ്ഥായികൾ സമയ ബന്ധിതമായാണ് പ്രവർത്തിക്കുന്നത്. ടോപ് നോട്ട്‌സ് (ഉച്ചസ്ഥായി), മിഡ് നോട്ട്‌സ് (മധ്യസ്ഥായി), ബേസ് നോട്ട്‌സ് (ഘനസ്ഥായി)... ഇതാണ് പെർഫ്യൂം ഘടനയുടെയും സ്ഥായീ ഘടനകൾ. ടോപ്പ് നോട്ട്‌സിൽ നിന്ന് തുടങ്ങി മിഡ് നോട്ടിലൂടെ തുടർന്ന് ബേസ് നോട്ട്‌സിൽ അവസാനിക്കുന്നതാണ് ഈ സഞ്ചാരം. ലളിതമായി പറഞ്ഞാൽ സംഗീതത്തിൽ സ്വരങ്ങളുടെ ആരോഹണ അവരോഹണ ക്രമം പോലെ തന്നെയാണ് പെർഫ്യൂമിന്റെ സഞ്ചാരവും. ഏത് പെർഫ്യൂമിലും ടോപ്പ് നോട്ട്‌സിൽ നൽകുന്ന ഫ്‌ളേവറുകൾ എതാണോ അതിന്റെ ഗന്ധമാണ് ആദ്യ മണിക്കൂറുകളിൽ പുറത്തുവരിക. പെർഫ്യൂം ആലേപനം ചെയ്ത് അതിന്റെ ഗന്ധം ബാഷ്പീകരണത്തിലൂടെ പുറത്തുവരുമ്പോൾ അതത് പെർഫ്യൂമിൽ നൽകിയ ടോപ്പ് നോട്ട്‌സ് ഫ്‌ളേവറായിരിക്കും ആദ്യം വരിക എന്നർത്ഥം. കുറച്ചു സമയത്തിനു ശേഷം അത് മിഡ് നോട്ട്‌സിൽ എത്തുബോൾ അവിടെ നൽകിയ ഫ്‌ളേവറിന്റെ ഗന്ധത്തിലേക്ക് ക്രമേണ മാറും. ഒടുവിൽ ബേസ് നോട്ടിലേക്ക് പര്യവസാനിക്കുബോൾ ഈ സഞ്ചാരം പൂർത്തിയാവുന്നു. ഒരു പെർഫ്യൂമിന്റെ അടിസ്ഥാനഭാവം അവരോഹണം കണക്കെ അപ്പോഴും തിരിച്ചു സഞ്ചരിക്കുന്നു. ഇവിടെ സംഗീതവുമായുള്ള പെർഫ്യൂമിന്റെ സമാനതകൾ നമുക്ക് അനുഭവിച്ചറയാം.\nമനസ്സിൽ തോന്നിയ ഈ ആശയം ശരിയാണോ എന്നറിയാൻ ആദ്യം പെർഫ്യൂം നിർമ്മിക്കുന്ന രീതിയെ പറ്റിയാണ് ഞാൻ അന്വേഷിച്ചു പോയത്. ഇംഗ്ലീഷ് അത്രക്ക് വശം ഇല്ലാത്തത് കൊണ്ട് ഗൂഗിൾ ട്രാൻസ്‌ലേഷനെയാണ് ആദ്യം ആശ്രയിച്ചത്. അപ്പോൾ വാച്യാർത്ഥത്തിനപ്പുറം തിയറിപരമായ ആന്തരീകാർത്ഥം കിട്ടുന്നില്ല. സംഗീതത്തിന്റെ ഭാഷ അറിയാത്ത ഇംഗ്ലീഷ് അറിയുന്നവർക്കും വാക്യാർത്ഥത്തിൽ അല്ലേ പറഞ്ഞു തരാൻ പറ്റൂ. ഒടുവിൽ അടുത്ത സുഹൃത്തായ ജസ്റ്റിൻ ഭായിയുടെ സഹായം തേടിയപ്പോൾ പുള്ളി ഭംഗിയായി തിയറിപരമായി ട്രാൻസ്ലേഷൻ ചെയ്തുതന്നു. അതു കഴിഞ്ഞപ്പോൾ വന്ന സംശയം മറ്റൊന്നാണ്; മ്യുസിക് കമ്പോസ് ചെയ്യുന്ന മെത്തേഡിലാണ് പെർഫ്യൂം നിർമ്മാണം എങ്കിൽ അവിടെ ഒരു കാര്യം സംഭവിക്കുന്നുണ്ട്; ഒരു മ്യൂസിക് കമ്പോസറുടെ മനസ്സിൽ ഒരു ഈണം ക്രിയേറ്റ് ആവുന്ന സമയം അത് പുറത്ത് രണ്ടാമത് ഒരാൾക്ക് പാടിക്കൊടുക്കും മുൻപ് അയാൾക്ക് ആ ഈണം ഉള്ളിൽ സ്വയം അറിയാനും കേൾക്കാനും ആസ്വദിക്കാനും പറ്റും. അപ്പോൾ സ്വാഭാവികമായും പെർഫ്യൂം കമ്പോസർ ഒരു പെർഫ്യൂം നിർമ്മിക്കാൻ ശ്രമിക്കുന്നനേരം അയാളിലും വിവിധ ഇനം ഓയിലുകൾ കോഡ് വൈസ് മിക്‌സ് ചെയ്യും മുമ്പ് അടിസ്ഥാന സ്വഭാവമായ പെർഫ്യൂമിന്റെ ഫീൽ മനസ്സിൽ അനുഭപ്പെടുന്നുണ്ടാവില്ലേ? ഈണം പോലെ മണം മനസ്സിൽ വരുമോ എന്നൊക്കെ ആയിരുന്നു ആ സംശയം . അത് അറിയണമെങ്കിൽ പെർഫ്യൂം നിർമ്മിക്കുന്നവരെ തന്നെ കണ്ടു ചോദിക്കണം; അതിന് ഞാൻ ആരെയും അറിയുകയും ഇല്ല. അങ്ങിനെ ഈ സംശയം ഞാൻ മറ്റൊരു പ്രിയസുഹൃത്ത് അനൂപ് പൊന്നാനിയോട് പങ്ക് വെച്ചു. അനൂപ് ഉടൻ ഒരാളെ പറ്റിയുള്ള ചാനലിൽ വന്ന പ്രോഗ്രാമും ആളുടെ വാട്‌സ് അപ് നമ്പറും തന്നു എന്നിട്ട് പറഞ്ഞു: 'ഭായ് ഇവിടെ ചോദിക്കൂ, ഉത്തരം കിട്ടും...'\nപ്രോഗ്രാം കണ്ടു നോക്കിയപ്പോൾ യു.എ.ഇയിൽ പെർഫ്യൂം ഷോപ്പും സ്വന്തമായി ഏത് ബ്രാൻഡ് പെർഫ്യൂം ക്രിയേറ്റ് ചെയ്യാൻ ശേഷിയുള്ള ചാവാക്കാട്ടുകാരൻ യൂസഫ്ക്കയാണ് അതിലെ താരം. പ്രോഗ്രാം കണ്ടശേഷം ഞാൻ യൂസഫ്ക്കയുടെ വാട്‌സ്ആപ് നമ്പറിൽ പോയി കാര്യം അവതരിപ്പിച്ചു. ഉടൻ തന്നെ യൂസഫ്ക്കാ എന്നെ വിളിച്ചു. സലാം പറഞ്ഞ ശേഷം ആദ്യവാക്കുകൾ ഇങ്ങനെ: 'മോൻ പറഞ്ഞത് എനിക്ക് മനസ്സിലായി. പക്ഷേ, എനിക്ക് സംഗീതത്തിന്റെ ഭാഷയും ഘടനയും അറിയാത്തതുകൊണ്ട് ആ രീതിയിൽ എങ്ങിനെ പറയണം എന്നറിയില്ല. പക്ഷേ, ഈ നിരീക്ഷണം എനിക്ക് ഭയങ്കരമായി ഇഷ്ടമായി...'\nഅതിന് ശേഷം ഞാൻ യൂസഫ്ക്കയോട് കാര്യങ്ങൾ തിരക്കി. അതീവ ലളിതമായി യൂസഫ്ക്കാ ഉത്തരങ്ങൾ തരുന്നു: 'നിങ്ങളുടെ അടുത്ത് പാട്ടുകൾ ആവശ്യപ്പെട്ട് വരുന്ന സംവിധായകർക്കും ഗായകർക്കും ഒരു അഭിരുചി കാണാം. അത് അവരുടെ മറ്റു പാട്ടുകളോടുള്ള അഭിരുചി അനുസരിച്ചല്ലേ നിങ്ങൾ കമ്പോസ് ചെയ്യുക? അതുപോലെ തന്നെ എന്നോട് പെർഫ്യൂം കമ്പോസ് ചെയ്യാൻ പറയുന്നവരുടെ ഗന്ധത്തിന്റെ അഭിരുചികൾ ഞാൻ ചോദിച്ചറിയും. അതനുസരിച്ച് അവർക്ക് വേണ്ടത് ഞാൻ നിർമ്മിച്ചു കൊടുക്കും; ഇനി നിങ്ങളുടെ അടുത്ത് ഒരാൾ നിലവിലുള്ള ഒരു പാട്ട് കൊണ്ടുവന്ന് ഈ പാട്ട് പാടാൻ പറഞ്ഞാൽ നിങ്ങൾ എന്ത് ചെയ്യും, ആ പാട്ട് കുറെ കേൾക്കും അങ്ങിനെ അത് പാടും. അതുപോലെ തന്നെ എന്റെ അടുത്ത് ഏത് വലിയ ബ്രാൻഡ് പെർഫ്യൂം വന്നാലും ഞാൻ അത് കുറെ മണത്തുനോക്കും. അങ്ങനെ പതുക്കെ പതുക്കെ അതിലെ മൂന്ന് സ്ഥായിയിലുള്ള നോട്ടുകൾ ഏതെന്ന് ഞാൻ തിരിച്ചറിയും. ആ പെർഫ്യൂം ഞാൻ നിർമിച്ചു കൊടുക്കും. ചില പെർഫ്യൂമുകളുടെ കോഡ്‌സിനിടക്ക് ഉള്ള മെഷർ ചെയ്യാൻ പറ്റാത്ത നോട്ട്‌സ് ഉണ്ട്. അത്തരം പെർഫ്യൂമുകൾ നിർമ്മിക്കാൻ നല്ല പരിശീലനം വേണം. അതായത് അത് നിരന്തരം മണത്ത് ആസ്വദിച്ചു അതിൽ മുഴുകണം.' സംഗീതത്തിലെ സൂക്ഷ്മ സ്വരങ്ങൾ അവതരിപ്പിക്കുന്ന അതേ സങ്കീർണ്ണതയാണ് ഇതെന്ന് സംഗീതത്തിന്റെ ഭാഷയിൽ പറയാം.\nരസകരമായും ലളിതമായും യൂസഫ്ക്കാ വിശദീകരിക്കുന്നു. അപ്പോൾ ഞാൻ മുകളിൽ പറഞ്ഞ എന്റെ സംശയം ചോദിച്ചു: 'യൂസഫ്ക്കാ, അപ്പോൾ ഒരു ഓയിൽ മിക്‌സ് ചെയ്ത് ഒരു പെർഫ്യൂം ഉണ്ടാക്കും മുൻപ് അതിന്റെ അടിസ്ഥാന സുഗന്ധം യൂസഫ്ക്കാക്ക് മനസ്സിൽ ഫീൽ ചെയ്യാറുണ്ടോ?'\n'തീർച്ചായും ഉണ്ട് മോനെ...' അങ്ങിനെ അറിഞ്ഞാലേ പെർഫ്യൂം നമുക്ക് നിർമ്മിക്കാൻ കഴിയൂ... ആ ധാരണ അനിവാര്യമാണ്.\nഅവിടെയാണ് കൗതുകം നിറഞ്ഞ ഒരു കാര്യം മനസ്സിൽ വന്നത്; എങ്ങനെയാവും ഒരു പുതിയ സുഗന്ധം മനസ്സിൽ രൂപപ്പെടുന്നത്? നാം ഇന്ന് ഉപയോഗിക്കുന്ന മനം കുളിർപ്പിക്കുന്ന ഓരോ സുഗന്ധവും അപ്പോൾ പല പെർഫ്യൂം കമ്പോസർമാരുടെ ക്രിയേഷൻ അല്ലേ? സംഗീത സൃഷ്ടികളെ പോലെ എന്ത് മഹത്തരമായ സർഗാത്മക വൈഭവമാണത്! എന്നാൽ ഇവരെ ഒക്കെ ആരെങ്കിലും ഒരു ക്രിയേറ്റർ എന്ന നിലക്ക് അറിയുന്നുണ്ടോ?


തോറ്റാല് എന്നെ ഇല്ലാതാക്കാന് ‘മാഷാ അള്ളാ’ സ്റ്റിക്കര് ഒട്ടിച്ച വണ്ടി വരുമെന്ന് ഫിറോസ് കുന്നംപറമ്പില്\nHomeNewsതോറ്റാല് എന്നെ ഇല്ലാതാക്കാന് ‘മാഷാ അള്ളാ’ സ്റ്റിക്കര് ഒട്ടിച്ച വണ്ടി വരുമെന്ന് ഫിറോസ് കുന്നംപറമ്പില്\nമലപ്പുറം: ഉന്നത വിദ്യാഭ്യാസ വകുപ്പ് മന്ത്രി കെ ടി ജലീലിനെതിരെ രൂക്ഷ വിമര്‍ശനവുമായി തവനൂരിലെ യുഡിഎഫ് സ്ഥാനാര്‍ത്ഥി ഫിറോസ് കുന്നംപറമ്പില്.[www.malabarflash.com]\nജലീല് സര്‍ക്കാരില് സമ്മര്‍ദ്ദം ചെലുത്തി പാവപ്പെട്ട വൃക്കരോഗികള്‍ക്കുള്ള സഹായ പദ്ധതി മുടക്കിയെന്ന് ഫിറോസ് പറഞ്ഞു. ജലീല് എംഎല്‍എയും മന്ത്രിയും ആയതുകൊണ്ട് ഗുണമുണ്ടായത് അയാള്‍ക്ക് മാത്രമാണ്. ഞാന് തെരഞ്ഞെടുക്കപ്പെട്ടാല് ജനങ്ങളുടെ പ്രതിനിധിയാകും. സ്വര്‍ണം കടത്താന് പോകില്ല. തനിക്കെതിരെ സൈബര് ആക്രമണത്തിന് പുറമേ വധ ഭീഷണിയുമുണ്ടെന്നും ഫിറോസ് പ്രതികരിച്ചു.\n“ഞാന് എന്തായാലും സ്വര്‍ണം കടത്താനൊന്നും പോകില്ല. മലപ്പുറം ജില്ലാ പഞ്ചായത്ത് കിഡ്‌നി വെല്‍ഫെയര് അസോസിയേഷനും കിഡ്‌നി ഓപ്പറേഷന് കഴിഞ്ഞ രോഗികള്‍ക്കും വേണ്ടി ഒരു പദ്ധതി നടപ്പിലാക്കിയിരുന്നു. ശസ്ത്രക്രിയ കഴിഞ്ഞ രോഗികള്‍ക്ക് ജോലിക്ക് പോകാന് പറ്റാത്തതുകൊണ്ട് അവര്‍ക്ക് സഹായങ്ങളും മരുന്നു നല്‍കുന്നതായിരുന്നു പദ്ധതി. കെ ടി ജലീല് സര്‍ക്കാര് തലത്തില് സമ്മര്‍ദ്ദം ചെലുത്തി ഈ പദ്ധതി മുടക്കി.\nകിഡ്‌നി വെല്‍ഫെയര് അസോസിയേഷന്റെ പരിപാടിക്ക് പോയപ്പോള് ഭാരവാഹികള് മന്ത്രി ഈ പദ്ധതി മുടക്കിയ കാര്യം അറിയിച്ചു. അന്വേഷിച്ചപ്പോള് ഇത്തരം പദ്ധതികള് ജലീല് മുടക്കിയിട്ടുണ്ടെന്ന് വ്യക്തമായി.\nജീവകാരുണ്യ പ്രവര്‍ത്തനം ജയിച്ചാലും ഉണ്ടാകും. സര്‍ക്കാരില് നിന്നും കൂടുതല് പദ്ധതികള് കൊണ്ടുവരാന് ശ്രമിക്കും. തോറ്റാന് ഞാന് ഉണ്ടാകുമോ എന്നറിയില്ല. എന്നെ വകവരുത്താനുള്ള പദ്ധതികള് ഇപ്പോള് തന്നെ ആസൂത്രണം ചെയ്ത് കഴിഞ്ഞു. മാഷാ അള്ളാ സ്റ്റിക്കര് ഒട്ടിച്ച വാഹനമൊക്കെ നമുക്ക് മുന്‍പേ ഓര്‍മ്മയുണ്ടല്ലോ. അത് ചിലപ്പോ ഇനിയുമുണ്ടാകാം. തീര്‍ച്ചയായും വധഭീഷണിയുണ്ട്. എന്നെ ഇല്ലാതാക്കാന് സാധ്യതയുണ്ട്. എന്നാലും ഞാന് തളരില്ല. എനിക്കെതിരെ സൈബര് ആക്രമണം നടത്തുന്നുണ്ട്. പല ആരോപണങ്ങളും എനിക്കെതിരെ കൊണ്ടുവരാന് ശ്രമിച്ചു.\nഞാന് ജനങ്ങള്‍ക്കിടയില് നിന്ന് വന്നതാണ്. ജലീല് എംഎല്‍എ ആയിരുന്നു, മന്ത്രിയായിരുന്നു. മന്ത്രിയായതുകൊണ്ട് അയാള്‍ക്ക് മാത്രമാണ് ഗുണം ലഭിച്ചിട്ടുള്ളത്. ജലീല് മാത്രമാണ് എംഎല്‍എയും മന്ത്രിയുമായത്, ജനങ്ങളല്ല. ഞാന് എംഎല്‍എ ആയാല് ജനങ്ങളുടെ പ്രതിനിധിയാണ്. പ്രധാനമായും വയ്യാത്ത ആളുകളെ സഹായിക്കും. അത്തരം പദ്ധതികള് മണ്ഡലത്തില് കൊണ്ടുവരും. യുഡിഎഫ് പ്രകടന പത്രികയില് അത്തരം പദ്ധതികളുണ്ട്.”\n2016ല് എല്‍ഡിഎഫ് സ്വതന്ത്രനായി മത്സരിച്ച കെ ടി ജലീല് 17,064 വോട്ടിന്റെ ഭൂരിപക്ഷത്തിനാണ് തവനൂരില് നിന്ന് നിയമസഭയിലെത്തിയത്. ജലീല് 68,179 വോട്ടുകളും കോണ്‍ഗ്രസ് സ്ഥാനാര്‍ത്ഥി ഇഫ്തിഖറുദ്ദീന് മാസ്റ്റര് 51,115 വോട്ടുകളും നേടി. ബിജെപി സ്ഥാനാര്‍ത്ഥിയായി മത്സരിച്ച രവി തേലത്തിന് 15,801 പേര് വോട്ടു ചെയ്തു.\n2011ല് 6,854 വോട്ടായിരുന്നു ജലീലിന്റെ ഭൂരിപക്ഷം. ജലീല് 57,729 വോട്ടുകളും കോണ്‍ഗ്രസിന്റെ വി വി പ്രകാശ് 50,875 വോട്ടുകളും കരസ്ഥമാക്കി. ബിജെപി സ്ഥാനാര്‍ത്ഥിയായ നിര്‍മലാ കുട്ടികൃഷ്ണന് പുന്നക്കലിന് 7,107 വോട്ടാണ് ലഭിച്ചത്.\nassembly-election firoz-kunnamparambil Kerala Kt-jaleel Malappuram News


ട്വിറ്ററിന് ബദലാകാന് സ്വദേശി ലേബലുമായി 'ടൂട്ടര്'\nFri May 27 2022 18:50:50 GMT+0530 (India Standard Time)\nതെലങ്കാന ആസ്ഥാനമായുള്ള സ്ഥാപനമാണ് ടൂട്ടറിന് രൂപം നല്‍കിയത്.\nBY NAKN25 Nov 2020 4:09 AM GMT\nNAKN25 Nov 2020 4:09 AM GMT\nമുംബൈ: ലോകരാഷ്ട്ര നേതാക്കള് ഉള്‍പ്പടെയുള്ള പ്രമുഖര് അംഗങ്ങളായ സാമൂഹിക മാധ്യമമായ ട്വിറ്ററിന് ബദലായി സ്വദേശി മുദ്രയോടെ 'ടൂട്ടര്' പ്രചരിക്കുന്നു. ഈ വര്‍ഷം ജൂണിലാണ് ടൂട്ടര് സൃഷ്ടിച്ചതായി കാണപ്പെടുന്നത്. 'ഇന്ത്യയ്ക്ക് ഒരു സ്വദേശി സോഷ്യല് നെറ്റ്വര്‍ക്ക് ഉണ്ടായിരിക്കണമെന്ന് ഞങ്ങള് വിശ്വസിക്കുന്നു. ഒന്നുമില്ലാതെ നമ്മള് അമേരിക്കന് ട്വിറ്റര് ഇന്ത്യ കമ്പനിയുടെ ഡിജിറ്റല് കോളനി മാത്രമാണ്, ബ്രിട്ടീഷ് ഈസ്റ്റ് ഇന്ത്യാ കമ്പനിയുടെ കീഴിലുള്ളതില് നിന്ന് വ്യത്യസ്തമല്ല. ടോട്ടര് ഞങ്ങളുടെ സ്വദേശി ആന്‍ഡോളന് 2.0 ആണ്. ഈ ആന്‍ഡോളനില് ഞങ്ങളോടൊപ്പം ചേരുക. ഞങ്ങള്‍ക്കൊപ്പം ചേരുക! എന്നാണ് ട്യൂട്ടര് ആമുഖമായി പറയുന്നത്.\nതെലങ്കാന ആസ്ഥാനമായുള്ള സ്ഥാപനമാണ് ടൂട്ടറിന് രൂപം നല്‍കിയത്. ടൂട്ടറില് ഒരു അകൗണ്ട് സൃഷ്ടിക്കുന്നതിലൂടെ ടെക്സ്റ്റ്, ചിത്രങ്ങള്, വീഡിയോകള് മുതലായവ അടങ്ങിയിരിക്കാവുന്ന ടൂട്ട്‌സ് എന്ന് വിളിക്കുന്ന ഹ്രസ്വ സന്ദേശങ്ങള് പോസ്റ്റുചെയ്യാനാവും. മറ്റ് ഉപയോക്താക്കളെ പിന്തുടരാനും കഴിയും. ഒരു ടൂട്ടില് പരാമര്‍ശിക്കുമ്പോള് നിങ്ങള്‍ക്ക് അറിയിപ്പുകള് ലഭിക്കും. രാഷ്ട്രീയക്കാര്, അഭിനേതാക്കള്, ക്രിക്കറ്റ് താരങ്ങള് എന്നിവരുള്‍പ്പെടെ നിരവധി പ്രശസ്ത ഇന്ത്യന് വ്യക്തികള് ഇതിനകം ടൂട്ടറില് സ്ഥിരീകരിച്ച അക്കൗണ്ടുകള് ഉണ്ട്. പ്രധാനമന്ത്രി നരേന്ദ്ര മോദി, ആഭ്യന്തരമന്ത്രി അമിത് ഷാ, ടെക്‌സ്‌റ്റൈല്‍സ്, വനിതാ, ശിശു വികസന മന്ത്രി സ്മൃതി ഇറാനി, മറ്റ് ബിജെപി മന്ത്രിമാരും, സദ്ഗുരു ജഗ്ഗി വാസുദേവ്, ക്രിക്കറ്റ് താരം വിരാട് കോഹ്ലി, തെലുങ്ക് നടന് പ്രഭാസ്, പവന് കല്യാണ്, മഹേഷ് ബാബു തുടങ്ങിയവരും ഇസ്റോ, ദി ഇന്ത്യന് ആര്‍മി തുടങ്ങിയ സ്ഥാപനങ്ങളും ടൂട്ടറില് ചേര്‍ന്നിട്ടുണ്ട്.


Herbs To Relieve Stress During Pregnancy : ഗര്‍ഭകാലത്ത് സമ്മര്‍ദം തീരെ വേണ്ട; പരിഹരിക്കാന് അശ്വഗന്ധ - Malayalam BoldSky\n1 hr ago ഓഗസ്റ്റ് 2021; ഈ മാസം ഭാഗ്യം കൂടെയുള്ള5രാശിക്കാര്\n1 hr ago ഗ്രഹങ്ങളുടെ മാറ്റം 12 രാശിയിലും ഉണ്ടാക്കുന്ന ഭാഗ്യവും ഭാഗ്യദോഷവും\n3 hrs ago പ്രതിരോധശേഷിയും ആരോഗ്യവും; വീട്ടില് തയാറാക്കാം കര്‍ക്കിടക കഞ്ഞി\n4 hrs ago കൊവിഡ് കാലം; കുഞ്ഞിനെ മൂലയൂട്ടുന്ന അമ്മമാര് ശ്രദ്ധിക്കണം\nഗര്‍ഭകാലം എന്തുകൊണ്ടും വളരെയധികം ശ്രദ്ധിക്കേണ്ട ഒരു സമയം തന്നെയാണ്. ആരോഗ്യത്തിന് വെല്ലുവിളി ഉണ്ടാക്കുന്ന അസ്വസ്ഥതകള് വര്‍ദ്ധിപ്പിക്കുന്നുവെങ്കില് അല്‍പം ശ്രദ്ധിക്കേണ്ടതാണ്. എന്നാല് ഗര്‍ഭാവസ്ഥയില് എല്ലാവരേയും വര്‍ദ്ധിപ്പിക്കുന്ന ഒന്നാണ് മാനസിക സമ്മര്‍ദ്ദം അഥവാ സ്‌ട്രെസ് എന്ന് പറയുന്നത്. ഇത് നിങ്ങളുടെ കുഞ്ഞിനേയും ബാധിക്കുന്നതിനുള്ള സാധ്യതയുണ്ട്. ഒരു പഠനമനുസരിച്ച്, ഗര്‍ഭിണിയായ സ്ത്രീകളില് ഉണ്ടാവുന്ന സമ്മര്‍ദ്ദം കുഞ്ഞിന് രോഗം വരാനുള്ള സാധ്യതയെ ബാധിച്ചേക്കാം\nഇതിന് പിന്നില് പല വിധത്തിലുള്ള കാരണങ്ങള് ഉണ്ടായിരിക്കാം. ഇതില് സാമൂഹിക പിന്തുണയുടെ അഭാവം, ഏകാന്തത, വിവാഹബന്ധങ്ങളില് ഉണ്ടാവുന്ന അസ്വസ്ഥതകള്, അല്ലെങ്കില് പ്രിയപ്പെട്ടവരുടെ മരണം എന്നിവ പോലുള്ളവ ഇവയെല്ലാം കുട്ടിയുടെ മൈറ്റോകോണ്‍ഡ്രിയല് ഡിഎന്‍എയെ പരിവര്‍ത്തനം ചെയ്യുന്നുണ്ടാകാം, കൂടാതെ നിരവധി രോഗങ്ങളുടെ മുന്നോടിയാകാം.\nഅമ്മയിലെ മാനസിക സമ്മര്‍ദ്ദം പലപ്പോഴും കുട്ടികളില് ആസ്ത്മ, അമിതവണ്ണം, ശ്രദ്ധയുടെ കുറവ് ഹൈപ്പര് ആക്റ്റിവിറ്റി ഡിസോര്‍ഡര്, ഓട്ടിസം എന്നിവയുള്‍പ്പെടെ മൈറ്റോകോണ്ട്രിയല് പരിഹാരവുമായി കുട്ടിക്കാലത്ത് ആരംഭിക്കുന്ന നിരവധി അവസ്ഥകള്‍ക്ക് കാരണമാകുന്നുണ്ട്. എന്നാല് നിങ്ങള്‍ക്ക് ഇത്തരം പ്രതിസന്ധികളെ പരിഹരിക്കുന്നതിന് വേണ്ടി നമുക്ക് ചില ഹെര്‍ബുകള് ഉപയോഗിക്കാവുന്നതാണ്. അവ എന്തൊക്കെയെന്ന് നമുക്ക് നോക്കാവുന്നതാണ്. കൂടുതല് അറിയാന് വായിക്കൂ....\nകഴിഞ്ഞ 2000 വര്‍ഷമായി ആയുര്‍വേദ മരുന്ന് തയ്യാറാക്കാന് ഉപയോഗിക്കുന്ന ശക്തമായ പുനരുജ്ജീവിപ്പിക്കുന്ന സസ്യമാണ് അശ്വഗന്ധ. അശ്വഗന്ധയുടെ നിരവധി നേട്ടങ്ങള് ഇത് പ്രത്യുത്പാദന ശേഷിയ്ക്കും പ്രസവാനന്തര വീണ്ടെടുക്കലിനുമുള്ള മികച്ച സസ്യമാണ്. പരിമിതമായ അളവില് പതിവായി കഴിക്കുന്നത് സമ്മര്‍ദ്ദം ലഘൂകരിക്കാനും പ്രതിരോധശേഷി വര്‍ദ്ധിപ്പിക്കാനും ഹോര്‍മോണുകളെ നിയന്ത്രിക്കാനും ഉറക്കത്തിന്റെ ഗുണനിലവാരം മെച്ചപ്പെടുത്താനും ശക്തി പുനര്‍നിര്‍മ്മിക്കാനും സഹായിക്കും. ഇത് മാനസിക സമ്മര്‍ദ്ദത്തെ ഇല്ലാതാക്കുന്നതിന് സഹായിക്കുന്നുണ്ട്.\nപെപ്പര്‍മിന്റ് ഇലകളില് മെന്തോള് അടങ്ങിയിട്ടുണ്ട്, ഇത് പേശികളെ വിശ്രമിക്കുന്നതും മയപ്പെടുത്തുന്നതുമാണ്. ഗര്‍ഭാവസ്ഥയില് പിരിമുറുക്കം ഒഴിവാക്കാനുള്ള ആരോഗ്യകരമായ, പ്രകൃതിദത്തമായ മാര്‍ഗ്ഗമാണ് പെപ്പര്‍മിന്റ് ചായ കുടിക്കുന്നത്. കുറച്ച് പേപ്പര്‍മിന്റ് ടീ ബാഗുകള് നിങ്ങളുടെ പേഴ്സിലോ ബ്രീഫ്കെയ്സിലോ സൂക്ഷിക്കുക, അതുവഴി നിങ്ങള് എവിടെയായിരുന്നാലും സമ്മര്‍ദ്ദത്തിനും വയറുവേദനയ്ക്കും പരിഹാരം കാണുന്നതിനും സാധിക്കുന്നുണ്ട്. പെപ്പര്‍മിന്റ് ടീ സ്വാഭാവികമായും കഫീന് രഹിതമാണ്, അതിനാല് ജോലിസ്ഥലത്തോ വീട്ടിലിരിക്കുമ്പോഴോ നിങ്ങള്‍ക്ക് ദിവസം മുഴുവന് ഇത് കുടിക്കാവുന്നതാണ്.\nഈ ഡെയ്സി പോലുള്ള പുഷ്പം ശാന്തതയുടെ പര്യായമാണ്, ഇത് ഏറ്റവും അറിയപ്പെടുന്ന സ്‌ട്രെസ്-ശാന്തമായ ചായകളില് കമോമൈല് ആക്കുന്നു. ഗര്‍ഭാവസ്ഥയില് ഉണ്ടാകുന്ന പിരിമുറുക്കത്തെ മറികടക്കാന് ഒരു കപ്പ് നന്നായി ഉണ്ടാക്കിയ കമോമൈല് ചായ കുടിക്കുക. എന്നാല് ഇതില് ഗര്‍ഭകാലത്ത് ശ്രദ്ധിക്കേണ്ട ചില കാര്യങ്ങള് ഉണ്ട്. കിടക്കുന്നതിന് മുന്‍പ് ഒരു കപ്പ് കമോമൈല് ചായ കുടിക്കാവുന്നതാണ്. എന്നാല് ഇത് അധികമായി കുടിച്ചാല് അത് നെഗറ്റീവ് ഫലം ഉണ്ടാക്കുന്നുണ്ട്. ഇത്തരം കാര്യങ്ങള് വളരെയധികം ശ്രദ്ധിക്കേണ്ടതാണ്.\nനമ്മുടെ ശരീരത്തിലെ മോശം രാസവസ്തുക്കളോട് പോരാടുന്ന ആന്റിഓക്സിഡന്റ് ജിഞ്ചറോള് ഇഞ്ചിയില് അടങ്ങിയിട്ടുണ്ട്, ഇത് മാനസികവും ശാരീരികവുമായ സമ്മര്‍ദ്ദത്തിലേക്ക് നയിക്കുന്നു. ചലന രോഗം, വയറുവേദന, ശ്വാസകോശ സംബന്ധമായ പ്രശ്‌നങ്ങള്, ആര്‍ത്തവ അസ്വസ്ഥത എന്നിവ ഒഴിവാക്കാന് ഇഞ്ചി കണ്ടെത്തിയിട്ടുണ്ട്. ചില ഗര്‍ഭിണികളില് ഓക്കാനം, ഛര്‍ദ്ദി എന്നിവ കുറയ്ക്കും. എന്നാല് ഗര്‍ഭിണികള് ഇഞ്ചി ഉപയോഗിക്കാവുന്നതാണ്. പക്ഷേ ഗര്‍ഭകാലത്ത് ഉപയോഗിക്കുമ്പോള് അല്‍പം ശ്രദ്ധിക്കേണ്ടതാണ്. കാരണം ഇഞ്ചി കൂടുതല് കഴിക്കുന്നത് ഗര്‍ഭം അലസാനുള്ള സാധ്യത വര്‍ദ്ധിപ്പിക്കുമെന്ന് ആശങ്കപ്പെടുന്നു, പ്രത്യേകിച്ച് ഉയര്‍ന്ന അളവില്.\nഗര്‍ഭിണികളായ സ്ത്രീകള്‍ക്ക് ഈ അവശ്യ എണ്ണയുടെ ഗുണം ഞങ്ങള് ആരംഭിക്കുന്നതിന് മുമ്പ്, നിങ്ങളുടെ സെക്കന്റ് ട്രൈമസ്റ്ററില് മാത്രം അവശ്യ എണ്ണകള് ഉപയോഗിക്കുന്നത് ഉറപ്പാക്കുക. ലാവെന്‍ഡര് അരോമാതെറാപ്പിക്ക് സഹായിക്കുകയും സമ്മര്‍ദ്ദവും ഉത്കണ്ഠയും കുറയ്ക്കുകയും ചെയ്യുന്നു. ലാവെന്‍ഡര് മാനസികാരോഗ്യം വര്‍ദ്ധിപ്പിക്കുകയും ഒപ്പം ശാന്തത, സമ്മര്‍ദ്ദം, ഉത്കണ്ഠ, വിഷാദം, ഉറക്കമില്ലായ്മ എന്നിവ കുറയ്ക്കുന്നതിന് സഹായിക്കുന്നുണ്ട്.\nഗര്‍ഭാവസ്ഥയിലെ മാനസിക സമ്മര്‍ദ്ദം\nഗര്‍ഭാവസ്ഥയിലെ മാനസിക സമ്മര്‍ദ്ദം പലപ്പോഴും തലവേദന, വിശപ്പ് കുറയല്, അല്ലെങ്കില് അമിത ഭക്ഷണം എന്നിവ പോലുള്ള ശാരീരിക പ്രശ്നങ്ങള്‍ക്കും ഉറക്കക്കുറവ്, ഉത്കണ്ഠ, മാനസികാവസ്ഥ, വിഷാദം എന്നിവ ഉള്‍പ്പെടുന്ന മാനസിക പ്രശ്നങ്ങള്‍ക്കും കാരണമാകും. അങ്ങേയറ്റത്തെ സന്ദര്‍ഭങ്ങളില്, ഈ സമ്മര്‍ദ്ദങ്ങള്, ഗര്‍ഭം അലസല്, അല്ലെങ്കില് മാസം തികയാതെയുള്ള പ്രസവം അല്ലെങ്കില് ഗര്‍ഭസ്ഥശിശുവിനെ ദോഷകരമായി ബാധിക്കുന്ന ഗര്‍ഭാവസ്ഥയെ സങ്കീര്‍ണ്ണമാക്കും. അതുകൊണ്ട് വളരെയധികം ശ്രദ്ധിക്കേണ്ടതുണ്ട്.\nRead more about: stress pregnant herbs മാനസിക സമ്മര്‍ദ്ദം ഗര്‍ഭിണി സ്‌ട്രെസ്\nHerbs To Relieve Stress During Pregnancy\nHere in this article we are discussing about the herbs to relieve stress during pregnancy. Takealook.


അധ്യാപകര്‍ക്ക് രാജ്യത്തേക്ക് മടങ്ങാന് അനുമതി നല്‍കി സൌദി saudi\nവിദേശ അധ്യാപകര്‍ക്ക് രാജ്യത്തേക്ക് മടങ്ങാന് അനുമതി നല്‍കി സൌദി അറേബ്യ\nസൗദിയിലെ സ്‌കൂളുകളില് ജോലി ചെയ്യുന്ന വിദേശികളായ അധ്യാപകര്‍ക്ക് രാജ്യത്തേക്ക് മടങ്ങാന് മന്ത്രാലയം അനുമതി നല്‍കിയതായി വാര്‍ത്ത\n25 Aug, 2020 at 08:18 PM\nസൗദിയിലെ സ്‌കൂളുകളില് ജോലി ചെയ്യുന്ന വിദേശികളായ അധ്യാപകര്‍ക്ക് രാജ്യത്തേക്ക് മടങ്ങാന് മന്ത്രാലയം അനുമതി നല്‍കിയതായി വാര്‍ത്ത. വിവിധ സ്രോതസ്സുകളെ ഉദ്ദരിച്ച് പ്രാദേശിക മാധ്യമങ്ങളാണ് വാര്‍ത്ത റിപ്പോര്‍ട്ട് ചെയ്തത്. പുതിയ അധ്യയന വര്‍ഷം ആരംഭിക്കാനിരിക്കെയാണ് അധ്യാപകരെ രാജ്യത്തേക്ക് തിരിച്ചെത്തിക്കുന്നതിന് മന്ത്രാലയം അനുമതി നല്‍കിയത്.\nസര്‍ക്കാര് സ്വകാര്യ സ്‌കൂളുകളിലെ വിദേശികളായ അധ്യാപക അധ്യാപികമാര്‍ക്കാണ് രാജ്യത്തേക്ക് മടങ്ങാന് അനുമതി നല്‍കിയത്. വിദ്യഭ്യാസ മന്ത്രാലയമാണ് പ്രത്യേക അനുമതി ലഭ്യമാക്കിയത്. രാജ്യത്തെ പ്രാദേശിക അന്താരാഷ്ട്ര സ്‌കൂളുകളില് ജോലി ചെയ്യുന്ന മുഴുവന് അധ്യാപകര്‍ക്കും ഇതിന്റെ പ്രയോജനം ലഭ്യമാകും. കോവിഡ് പെരുമാറ്റചട്ടങ്ങള്‍ക്ക് വിധേയമായിട്ടാണ് മടക്കം സാധ്യമാകുക. നാല്‍പത്തിയെട്ട് മണിക്കൂറിനകം എടുത്ത പി.സി.ആര് കോവിഡ് നെഗറ്റീവ് ഫലം ഹാജരാക്കുക. ക്വാറന്റൈന് കാലാവധി പൂര്‍ത്തികയാക്കുക തുടങ്ങിയ നിബന്ധനകള് പാലിച്ചിരിക്കണം. ഇത് സംബന്ധിച്ച ഉത്തരവുകള് സ്‌കൂളുകള്‍ക്ക് നല്‍കിയതായും പ്രാദേശിക മാധ്യമങ്ങള് റിപ്പോര്‍ട്ട് ചെയ്തു.\nസ്‌കൂളുകളില് പുതിയ അധ്യാന വര്‍ഷം ആരംഭിക്കാനിരിക്കെ മുന്നൊരുക്കങ്ങള് പൂര്‍ത്തിയാക്കുന്നതിന്റെ ഭാഗമാണ് പ്രത്യേക അനുമതി നല്‍കിയത്. ഈ മാസം മുപ്പത് മുതലാണ് രാജ്യത്തെ സ്‌കൂളുകള് തുറക്കുക. കോവിഡ് പശ്ചാതലത്തില് ആദ്യ ഏഴ് ആഴ്ചകളില് ഓണ്‍ലൈന് വഴിയാണ പഠനം നടക്കുക.


kerala assembly election 2021; Mullappally's candidature: Leaders worried about not getting seats | മുല്ലപ്പള്ളിയുടെ 'വല്ലാത്തൊരു'വരവ്; സീറ്റ് പോവുമെന്ന ആശങ്കയില് ടി സിദ്ധീഖ് ഉള്‍പ്പടേയുള്ള പ്രമുഖര് - Malayalam Oneindia\nUpdated: Thu, Jan 21, 2021, 10:26 [IST]\nകോഴിക്കോട്: ഉമ്മന്‍ചാണ്ടിക്കും രമേശ് ചെന്നിത്തലയ്ക്കും പുറമെ കെപിസിസി അധ്യക്ഷന് മുല്ലപ്പള്ളി രാമചന്ദ്രനും നിയമസഭ തിരഞ്ഞെടുപ്പില് മത്സരിക്കുമെന്ന കാര്യവും ഏറെക്കുറെ ഉറപ്പായിരിക്കുകയാണ്. വയനാട്ടിലെ കല്‍പ്പറ്റ സീറ്റില് നിന്നും മുല്ലപ്പള്ളി ജനവിധി തേടിയേക്കുമെന്നായിരുന്നു ആദ്യം വന്ന സൂചനകള്. എന്നാല് കല്‍പ്പറ്റിയില് മത്സരിക്കാനുള്ള മുല്ലപ്പള്ളിയുടെ നീക്കത്തിനെതിരെ വ്യാപകമായ എതിര്‍പ്പാണ് ലീഗ് നേതൃത്വത്തില് നിന്നും ഉയര്‍ന്നത്. 'മത്സരിക്കാന് മുല്ലപ്പള്ളി ഇങ്ങോട്ട് വരേണ്ടതില്ലെന്ന്' ലീഗ് ജില്ലാ നേതൃത്വം പരസ്യമായി വ്യക്തമാക്കുകയും ചെയ്തും. കല്‍പ്പറ്റയില്ലെങ്കില് കോഴിക്കോട് ജില്ലയിലെ ഏതെങ്കിലം മണ്ഡലത്തില് നിന്നായിരിക്കും മുല്ലപ്പള്ളി രാമചന്ദ്രന് ജനവിധി തേടുക.\n2001 ന് ശേഷം ഒരു കോണ്‍ഗ്രസ് സ്ഥാനാര്‍ത്ഥി പോലും വിജയിച്ചിട്ടില്ലാത്ത കോഴിക്കോട് ജില്ലയില് നിന്നും ഇത്തവണ ഏത് വിധേനയും എംഎല്‍എമാരെ നിയമസഭയില് എത്തിക്കാനാണ് കോണ്‍ഗ്രസ് ശ്രമം. ജില്ലയില് കോണ്‍ഗ്രസിന് ഏറെ പ്രതീക്ഷയുള്ള ഒരു മണ്ഡലം കൊയിലാണ്ടിയാണ്. മണ്ഡലം ലക്ഷ്യമിട്ട് പല നേതാക്കളും രംഗത്തുണ്ടെങ്കിലും പ്രമുഖരെ രംഗത്തിറക്കി മണ്ഡലം പിടിക്കാനാണ് കോണ്‍ഗ്രസ് നീക്കം.\nകല്‍പ്പറ്റ സുരക്ഷിത മണ്ഡലം\nമുല്ലപ്പള്ളി മത്സരിക്കുമെന്ന കാര്യത്തില് തീരുമാനം ആയതോടെ അത് കൊയിലാണ്ടിയില് നിന്നാവട്ടെ എന്നാണ് പാര്‍ട്ടി ജില്ലാ ഘടകത്തിന്‍റെ ആവശ്യം. സുരക്ഷിത മണ്ഡലം എന്ന് കരുതുന്ന കല്‍പ്പറ്റയില് ആര് മത്സരിച്ചാലും വിജയമുറപ്പാണെന്നും എന്നാല് കൊയിലാണ്ടി പോലുള്ള സീറ്റ് പിടിച്ചെടുക്കണമെങ്കില് കരുത്തനായ സ്ഥാനാര്‍ത്ഥി വേണം. അതിനാല് മുല്ലപ്പള്ളി കൊയിലാണ്ടിയില് മത്സരിക്കണമെന്നാണ് വലിയൊരു വിഭാഗത്തിന്‍റെ ആവശ്യം.\nകെപിസിസി പ്രസിഡന്‍റ് എന്നതിന് പുറമെ ജില്ലയില് നിന്ന് തന്നെയുള്ള നേതാവ് എന്നതും മുല്ലപ്പള്ളിക്ക് അനുകൂല ഘടകമാവുമെന്ന് കരുതുന്നത്. വടകരയില് നിന്ന് മുല്ലപ്പള്ളി പാര്‍ലമെന്റിലേക്ക് മത്സരിച്ചപ്പോള് കൊയിലാണ്ടി വലിയ ലീഡ് നല്‍കിയെന്നതടക്കമുള്ളതും പ്രതീക്ഷയാണ്. കോണ്‍ഗ്രസ് സ്ഥിരമായി വിജയിച്ചിരുന്ന കൊയിലാണ്ടി മണ്ഡലം 1996 ലാണ് പാര്‍ട്ടി കൈവിടുന്നത്.\nവിജയിച്ചത് കെ ദാസന്\n2001 ല് കോണ്‍ഗ്രസ് ടിക്കറ്റില് വിജയിച്ച പി ശങ്കരന് എകെ ആന്‍റണി മന്ത്രിസഭയില് അംഗവുമായി. എന്നാല് പിന്നീട് ഇതുവരെ ഒരു കോണ്‍ഗ്രസുകാരന് ജില്ലയില് നിന്നും കൊയിലാണ്ടിയില് നിന്നും വിജയിച്ചിട്ടില്ല. 2006-ല് സി.പി.എമ്മിന്റെ പി.വിശ്വനാണ് കൊയിലാണ്ടിയില് നിന്നും നിയമസഭയിലെത്തിയത്. 2011 ലും 2016 ലും സിപിഎമ്മിലെ കെ ദാസന് ആയിരുന്നു വിജയി. 13369 വോട്ടുകളായിരുന്നു കെ ദാസന്‍റെ ഭൂരിപക്ഷം.\nടി സിദ്ദീഖിന് കല്‍പ്പറ്റ കിട്ടിമോ\nമുല്ലപ്പള്ളി മത്സരിക്കുമെന്ന കാര്യത്തില് തീരുമാനം ആയതോടെ ഉമ്മന്‍ചാണ്ടിയുടെയും രമേശ് ചെന്നിത്തലയുടെയും വിശ്വസ്തരായ അനുയായികള്‍ക്ക് എവിടെ സീറ്റ് ലഭിക്കുമെന്ന കാര്യത്തില് ഇപ്പോള് ആശയക്കുഴപ്പം നിലനില്‍ക്കുകയാണ്. ടി.സിദ്ദിഖും എന് സുബ്രഹ്‌മണ്യനും തഴയപ്പെടുമെന്ന ആശങ്കയിലാണ്. മുല്ലപ്പള്ളി കൊയിലാണ്ടിയില് മത്സരിച്ചാല് ടി സിദ്ദീഖിന് കല്‍പ്പറ്റയില് പ്രതീക്ഷയേറും. അല്ലെങ്കില് പ്രയാസമാണ്.\nകല്‍പറ്റ സീറ്റില് ലീഗും അവകാശവാദം ഉന്നയിച്ചാല് അവരുമായുള്ള ചര്‍ച്ചകള്‍ക്ക് ശേഷം മാത്രമായിരിക്കും സീറ്റ് ഏറ്റെടുക്കാന് കോണ്‍ഗ്രസിന് സാധിക്കുക. കഴിഞ്ഞ തവണ കെ ദാസനോട് വലിയ ഭൂരിപക്ഷത്തില് തോറ്റെങ്കില് എന് സുബ്രഹ്മണം കഴിഞ്ഞ നാലര വര്‍ഷവും മണ്ഡലത്തില് സജീവമായിരുന്നു. ഇത്തവണയും സീറ്റ് തനിക്ക് തന്നെ ലഭിക്കുമെന്നായിരുന്നു ഐ ഗ്രൂപ്പ് കാരന് കൂടിയായ എന് സുബ്രഹ്മണ്യത്തിന്‍റെ പ്രതീക്ഷ.\nരമേശ് ചെന്നിത്തലയുടെ വിശ്വസ്തനും കെപിസിസി ജനറല് സെക്രട്ടറിയുമണ് എന് സുബ്രഹ്‌മണ്യന്. കൊയിലാണ്ടി മുല്ലപ്പള്ളി മത്സരിച്ചാല് സുബ്രഹ്‌മണ്യനെ മറ്റൊരു സീറ്റിലേക്ക് പരിഗണിക്കാനാണ് ആലോചന. എന്നാല് അത് ഏത് സീറ്റെന്ന കാര്യത്തില് പാര്‍ട്ടിയിലും ഏത് ചോദിക്കണമെന്ന കാര്യത്തില് ഐ ഗ്രൂപ്പിനും വ്യക്തതയില്ല. മറ്റൊരു കെപിസിസി ജനറല് സെക്രട്ടറി കെപി അനില്‍കുമാറും കൊയിലാണ്ടിക്കായി രംഗത്തുണ്ട്.\nകെ എസ് യു സംസ്ഥാന അധ്യക്ഷന് കെഎം അഭിജിത്തും തുടക്കത്തില് കൊയിലാണ്ടി സീറ്റ് ലക്ഷ്യമാക്കി പ്രവര്‍ത്തിച്ചിരുന്നു. എന്നാല് കൊയിലാണ്ടിയില് മുല്ലപ്പള്ളി രാമചന്ദ്രന് മത്സരിക്കാന് ആഗ്രഹം അറിയിച്ചതോടെ കെ.എം അഭിജിത്ത് നോര്‍ത്ത് മണ്ഡലത്തിലേക്ക് മാറി. നോര്‍ത്തില് അഭിജിത്ത് പ്രവര്‍ത്തനങ്ങള് ആരംഭിക്കുകയും ചെയ്തിട്ടുണ്ട്. മറ്റ് പ്രമുഖരൊന്നും നോര്‍ത്ത് സീറ്റ് ലക്ഷ്യം വെച്ചിട്ടില്ല.\nഎല്‍ഡിഎഫ് ഉറച്ച കോട്ടയായി കരുതുന്ന എലത്തൂര് മണ്ഡലത്തിലും സീറ്റിനായി ഒന്നിലേറെ നേതാക്കള് രംഗത്തുണ്ട്. എലത്തൂരില് യു വി ദിനേശ് മണിക്ക് സീറ്റ് നല്‍കണമെന്നാണ് എം കെ രാഘവന് എംപിയുടെ ആവശ്യം. എന്നാല് ബാലകൃഷ്ണക്കിടവ്, യൂത്ത് കോണ്‍ഗ്രസ് മുന് സംസ്ഥാന സെക്രട്ടറി ജിതേഷ് കുമാര് എന്നിവരും സീറ്റിനായി ശ്രമിക്കുന്നുണ്ട്\nമഹിളാ കോണ്‍ഗ്രസ് ജില്ലാ പ്രസിഡന്റ് ഉഷാദേവി ടീച്ചറും കെപിസിസി ജനറല് സെക്രട്ടറി പിഎം നിയാസും ബേപ്പൂരില് സ്ഥാനാര്‍ത്ഥി മോഹം വെച്ചു പുലര്‍ത്തുന്നവരാണ്. നോര്‍ത്തില് കെ.എം അഭിജിത്തിന് പുറമേ വിദ്യാ ബാലകൃഷ്ണന്, എഐസിസി അംഗം ഡോക്ടര് ഹരിപ്രിയ എന്നിവരും സീറ്റ് മോഹവുമായി രംഗത്തുണ്ട്. ഇവരില് ഏറ്റവും മുന്‍ഗണന അഭിജിത്തിന് തന്നെയാണ്.\nരാഹുല് ഗാന്ധിയുടെ സര്‍വെ\nകഴിഞ്ഞ രണ്ട് തവണയും സിപിഎമ്മിലെ എ പ്രദീപ് കുമാര് വിജയിച്ച മണ്ഡലത്തില് പ്രൊഫഷണല് രംഗത്തെ ആരെയെങ്കിലും സ്ഥാനാര്‍ത്ഥിയാക്കണമെന്നാണ് രാഹുല് ഗാന്ധി ചുമതലപ്പെടുത്തിയ സര്‍വേ കണ്ടെത്തിയിരിക്കുന്നതെന്നാണ് റിപ്പോര്‍ട്ടുകള് ചൂണ്ടിക്കാട്ടുന്നത്. ഇത് ഉയര്‍ത്തിക്കാട്ടി സീറ്റിനായി പ്രൊഫഷണല് രംഗത്തെ നേതാക്കളും രംഗത്തുണ്ട്. നാദാപരുത്ത് പ്രവീണ്‍കുമാര് തന്നെ വീണ്ടും സ്ഥാനാര്‍ത്ഥിയായേക്കും.\nkoyilandy t siddique mullappally ramachandran kalpetta kozhikode perambra udf കല്‍പ്പറ്റ കൊയിലാണ്ടി കോഴിക്കോട് മുല്ലപ്പള്ളി രാമചന്ദ്രന്\nkerala assembly election 2021; Mullappally's candidature: Leaders worried about not getting seats


സിൽവർ ലൈൻ പ്രതിഷേധം; കേരളത്തില് നിന്നുള്ള യു ഡി എഫ് എം പിമാരെ വളഞ്ഞിട്ട് തല്ലി ഡൽഹി പോലീസ് » Newsthen\nസിൽവർ ലൈൻ പ്രതിഷേധം; കേരളത്തില് നിന്നുള്ള യു ഡി എഫ് എം പിമാരെ വളഞ്ഞിട്ട് തല്ലി ഡൽഹി പോലീസ്\nWeb DeskMarch 24, 2022\nന്യൂഡൽഹി:സില്‍വര് ലൈനിനെതിരെ ഡല്‍ഹിയില് പ്രതിഷേധ മാര്‍ച്ച് നടത്തിയ കേരളത്തില് നിന്നുള്ള യു ഡി എഫ് എം പിമാരെ പൊലീസ് വളഞ്ഞിട്ട് തല്ലി.സുരക്ഷാ കാരണങ്ങളാല് മാര്‍ച്ച് നടത്താന് കഴിയില്ലെന്ന് പൊലീസ് അറിയിക്കുകയായിരുന്നു.തങ്ങള് എംപിമാരാണെന്ന് ആവര്‍ത്തിച്ചെങ്കിലും കടത്തിവിടാതെ ബാരിക്കേഡ് വച്ച് തടയുകയായിരുന്നു.അതു മറികടന്ന് എംപിമാര് മുന്നോട്ടുപോകാന് ശ്രമിക്കുന്നതിനിടെയാണ് ഉന്തുംതള്ളും മര്‍ദ്ദനവും ഉണ്ടായത്.\nഅതേസമയം പാര്‍ലമെന്റിലെ ഗാന്ധിപ്രതിമയ്ക്ക് മുന്നിലേക്ക് മാര്‍ച്ച് നടത്തിയ തങ്ങളെ പ്രകോപനമില്ലാതെ പോലീസ് ആക്രമിക്കുകയായിരുന്നുവെന്ന് എംപിമാർ പറഞ്ഞു ഹൈബി ഈഡന്റെ മുഖത്തടിച്ചു.. ടി എന് പ്രതാപനെയും കെ മുരളീധരനെയും പിടിച്ചുതള്ളുകയും ബെന്നി ബഹനാന്റെ കോളറില് പിടിച്ചുവലിക്കുകയും ചെയ്തു. തന്നെ പുരുഷ പൊലീസുകാര് മര്‍ദ്ദിച്ചുവെന്ന് രമ്യാഹരിദാസും ആരോപിച്ചു. സംഭവത്തില് സ്‌പീക്കര്‍ക്ക് പരാതി നല്‍കുമെന്ന് ഹൈബി ഈഡന് എംപി പറഞ്ഞു.\nസില്‍വര് ലൈന് പദ്ധതിയില് ലോക്‌സഭയില് അടിയന്തര പ്രമേയത്തിന് ഹൈബി ഈഡനും ആന്റോ ആന്റണിയും നോട്ടീസ് നല്‍കിയിരുന്നു. പ്രതിഷേധത്തിന് ശേഷം പാ‍ര്‍ലമെന്റിലേക്ക് പോകാനിരുന്ന എംപിമാ‌ര്‍ക്ക് നേരെയാണ് പൊലീസ് അതിക്രമം നടത്തിയത്.\nകാറും ബൈക്കും ഇല്ലാത്തവർ എന്ത് ചെയ്യും?\nഎ.ടി.എമ്മില് നിന്ന് 10,000 രൂപ പിന്‍വലിക്കാനെത്തിയ അക്കൗണ്ട് ഉടമക്ക് പണം കിട്ടിയില്ലെന്ന് മാത്രമല്ല പരാതി പരിഹാരത്തിന് അപേക്ഷ നല്‍കിയപ്പോള് 49,500 രൂപ കൂടി നഷ്ടമായി


മൂന്ന് പ്രളയ ബാധിത സംസ്ഥാനങ്ങളിലെ മരണ സംഖ്യ 178 ആയി\nBy വെബ് ഡെസ്ക് • 13/08/2019 at 11:21AM\nകേരളം, മഹാരാഷ്ട്ര കർണാടക എന്നിവിടങ്ങളിലാണ് മഴ ദുരന്തം സൃഷ്ടിച്ചത്. കേരളത്തിലാണ് ഏറ്റവും കൂടുതൽ നാശനഷ്ടമുണ്ടായത്. മഴ, വെള്ളപ്പൊക്ക സംബന്ധമായ സംഭവങ്ങളിൽ ഇതുവരെ 87പേർ മരിച്ചു. 53 പേരെ കാണാതായിട്ടുണ്ട്.\nകനത്ത മഴയും പ്രളയവും മൂലം മഹാരാഷ്ട്ര, കേരളം, കർണാടക എന്നിവിടങ്ങളിൽ മരിച്ചവരുടെ എണ്ണം 178 ആയി ഉയർന്നു. ഈ മൂന്ന് സംസ്ഥാനങ്ങളിൽ 68 പേരെ കാണാനില്ല. ഇവർക്കായി തിരച്ചിൽ നടക്കുന്നു. സംസ്ഥാന സർക്കാരുകളുടെ സംവിധാനങ്ങൾക്കൊപ്പം കരസേന, വ്യോമസേന, നാവികസേന, എൻ‌ഡി‌ആർ‌എഫ് എന്നീ ടീമുകൾ ദുരിതാശ്വാസ, രക്ഷാപ്രവർത്തനങ്ങളിൽ ഏർപ്പെടുന്നു.\nഏറ്റവും കൂടുതൽ മരണം സംഭവിച്ചത് കേരളത്തിലാണ് 87 പേരാണ് പ്രളയം മൂലമുണ്ടായ ഉരുൾപൊട്ടലിലും മണ്ണിടിച്ചിലും മറ്റുമായി മരണമടഞ്ഞത്. കാണാതായവരുടെ എണ്ണവും കേരളത്തിലാണ് കൂടുതൽ 53 പേരെ കാണാനില്ല. ഇവർക്കായി തിരച്ചിൽ തുടരുന്നു.\nസംസ്ഥാന എല്ലാ ജില്ലകളെയും മഴക്കെടുതി ബാധിച്ചിട്ടുണ്ട്. ഏറിയും കുറഞ്ഞും സംസ്ഥാനമൊട്ടാകെ പ്രളയ ദുരന്തത്തെ അതിജീവിക്കാനുള്ള ശ്രമത്തിലാണ്.\nമൂന്ന് ലക്ഷത്തോളം പേർ ദുരിതാശ്വ ക്യാമ്പുകളിലാണ് ഉള്ളത്. 1624 ക്യാമ്പുകൾ ആരംഭിച്ചിട്ടുണ്ട്. ഒരുലക്ഷത്തിലേറെ സന്നദ്ധ പ്രവർത്തകർ ദുരിതാശ്വാസ പ്രവർതത്തനം നടത്താൻ സജീമായി രംഗത്തുണ്ട്. മത്സ്യത്തൊഴിലാളികൾ സജീവമായി രക്ഷാപ്രവർത്തനരംഗത്തുണ്ട്. കുടുംബശ്രീപ്രവർത്തകർ മഴ മാറിയ പ്രദേശങ്ങളിൽ ശൂചീകരണ പ്രവർത്തനങ്ങളിൽ സജീവമാണ്. .\nകേരള മുഖ്യമന്ത്രി പിണറായി വിജയൻ ഇന്ന് പ്രളയം ഏറ്റവും കൂടുതുൽ വിനാശം സൃഷ്ടിച്ച വയനാട്, മലപ്പുറം, ജില്ലകൾ സന്ദർശിക്കുന്നു.\nകേരള മുഖ്യമന്ത്രി പിണറായി വിജയൻ വെള്ളപ്പൊക്ക ദുരിതബാധിത ജില്ലകൾ സന്ദർശിക്കാൻ പോകുന്നു.\nമഹാരാഷ്ട്രയിലെ പൂനെ ഡിവിഷനിലെ അഞ്ച് ജില്ലകളാണ് വെള്ളപ്പൊക്കം ബാധിച്ചത്. പൂനെ ഡിവിഷനിലെ സാംഗ്ലി, കോലാപ്പൂർ, സതാര, പൂനെ, സോളാപൂർ ജില്ലകളെയാണ് പ്രളയം ബാധിച്ചത്. ഇവിടെ ഇതുവരെ 42 പേർ മരിച്ചു. മൂന്ന് പേരെ കാണാതായതായി റിപ്പോർട്ടുണ്ട്.\n548 ഗ്രാമങ്ങളിൽ നിന്ന് നാലലക്ഷത്തി ഏഴുപത്തിനാലായിരം പേരെ ദുരിതാശ്വാസ, രക്ഷാപ്രവർത്തകർ രക്ഷപ്പെടുത്തി സുരക്ഷിത സ്ഥലങ്ങളിലേക്ക് കൊണ്ടുപോയി. 596 താൽക്കാലിക ക്യാമ്പുകൾ വെള്ളപ്പൊക്ക ദുരിതബാധിതർക്കായി ആരംഭിച്ചു.\nകർണാടകയിൽ മഴയിലും വെള്ളപ്പൊക്കത്തിലും 48 പേർക്ക് ജീവൻ നഷ്ടപ്പെട്ടു. 12 പേരെ കാണാനാതായി\nശിവമോഗ ജില്ലയിലെ ദുരിതബാധിത ഗ്രാമം സംസ്ഥാന മുഖ്യമന്ത്രി ബി എസ് യെദ്യൂരപ്പ സന്ദർശിച്ചു.\nശിവമോഗ ജില്ലയിൽ മണ്ണിടിച്ചിൽ കാരണം 40 ഹെക്ടർ ഭൂമി നശിച്ചു. തിങ്കളാഴ്ച ധനമന്ത്രി നിർമ്മല സീതാരാമൻ പ്രളയബാധിത പ്രദേശങ്ങൾ സന്ദർശിച്ചതായി പര്യടനത്തിനുശേഷം മുഖ്യമന്ത്രി പറഞ്ഞു. ഈ സമയത്ത് സംസ്ഥാനത്തെ വെള്ളപ്പൊക്കത്തിൽ ഏകദേശം അമ്പതിനായിരം കോടി രൂപയുടെ നഷ്ടം കണക്കാക്കുന്നു.\nവെള്ളപ്പൊക്കബാധിത പ്രദേശങ്ങൾക്കായി കേന്ദ്രസർക്കാരിൽ നിന്ന് പതിനായിരം കോടി രൂപ ആവശ്യപ്പെട്ടിട്ടുണ്ടെന്ന് മുഖ്യമന്ത്രി പറഞ്ഞു. ഇതിനായി ഓഗസ്റ്റ് 16 ന് പ്രധാനമന്ത്രി നരേന്ദ്ര മോദിയെ കാണുമെന്നും അദ്ദേഹം പറഞ്ഞു.\nഒഡീഷയിലും വെള്ളപ്പൊക്കത്തിന്റെ ആഘാതം ഉണ്ടാകുന്നു. സാംബാൽപൂർ-തിലഗഡ് റെയിൽ പാതയിലെ ട്രാക്കുകളിൽ വെള്ളം കയറിതിനാൽ ട്രെയിൻ സർവീസ് താൽക്കാലികമായി നിർത്തി.\nഒഡീഷയിലെ ബാലൻഗീറിൽ ഹരിശങ്കർ വെള്ളച്ചാട്ട പ്രദേശത്ത് കവിഞ്ഞൊഴുകി ഹരിശങ്കർ ക്ഷേത്രത്തിനുള്ളിലും വെള്ളം കയറി


പെനാൾട്ടി നഷ്ടപ്പെടുത്തിയിട്ടും, ചുവപ്പ് കാർഡ് കിട്ടിയിട്ടും യുണൈറ്റഡിന് ജയം | Fanport | Featured News Malayalam\nHome Football Premier League പെനാൾട്ടി നഷ്ടപ്പെടുത്തിയിട്ടും, ചുവപ്പ് കാർഡ് കിട്ടിയിട്ടും യുണൈറ്റഡിന് ജയം\nപെനാൾട്ടി നഷ്ടപ്പെടുത്തിയിട്ടും, ചുവപ്പ് കാർഡ് കിട്ടിയിട്ടും യുണൈറ്റഡിന് ജയം\nനാടകീയത നിറഞ്ഞ മത്സരത്തിന് ഒടുവിൽ മാഞ്ചസ്റ്റർ യുണൈറ്റഡ് വിജയവഴിയിൽ. ഇന്ന് ബേർൺലിയിൽ നടന്ന പോരാട്ടത്തിൽ എതിരില്ലാത്ത രണ്ടു ഗോളുകൾക്കാണ് മാഞ്ചസ്റ്റർ യുണൈറ്റഡ് വിജയിച്ചത്. റാഷ്ഫോർഡിന്റെ ചുവപ്പ് കാർഡും പോൾ പോഗ്ബയുടെ പെനാൾട്ടി നഷ്ടപ്പെടുത്തലും മറികടന്നാണ് യുണൈറ്റഡ് ഇന്ന് വിജയം സ്വന്തമാക്കിയത്.\nകഴിഞ്ഞ രണ്ട് മത്സരങ്ങളിലും പരാജയം നേരിട്ട മാഞ്ചസ്റ്ററിന് ഇന്ന് ജയിച്ചേ മതിയാകുമായിരുന്നുള്ളൂ. അതിനൊത്ത തുടക്കമാണ് യുണൈറ്റഡ് നടത്തിയതും. സാഞ്ചേസ്, ലുകാകു, ലിംഗാർഡ് ത്രയങ്ങൾ ബേർൺലി ഡിഫൻസിനെ നിരന്തരം ആക്രമിച്ചു കൊണ്ടായിരുന്നു യുണൈറ്റഡ് തുടങ്ങിയത്. അടുത്ത കാലത്ത് യുണൈറ്റഡ് കളിച്ച ഏറ്റവും മികച്ച ഫുട്ബോളിന് 27ആം മിനുട്ടിൽ ഫലം ലഭിച്ചു.\nസാഞ്ചേസിന്റെ ഒരു ക്രോസിൽ നിന്ന് ഹെഡർ വഴി ലുകാകുവാണ് യുണൈറ്റഡിനെ മുന്നിൽ എത്തിച്ചത്. രണ്ടാം പകുതിയിൽ ലുകാകു ഒരു അനായാസ ഫിനിഷിലൂടെ മത്സരത്തിലെ രണ്ടാം ഗോളും നേടി. അതിനു ശേഷമായിരുന്നു നാടകീയത തുടങ്ങിയത്. ആദ്യ റാഷ്ഫോർഡ് നേടിതന്ന പെനാൾട്ടി പോൾ പോഗ്ബ നഷ്ടമാക്കി. യുണൈറ്റഡിന് മൂന്ന് പോയന്റ് ഉറപ്പിക്കാവുന്ന അവസരമാണ് പോഗ്ബ കളഞ്ഞത്.\nആ പെനാൾട്ടി പിറകെ അല്പ്പസമയത്തിനകം ബേൺലി ഡിഫൻഡർ ബാർഡ്സ്ലിയുടെ തലയ്ക്ക് തലകൊണ്ട് മുട്ടിയതിന് റാഷ്ഫോർഡിന് ചുവപ്പ് കാർഡും ലഭിച്ചു. അതിനു ശേഷം ഇരുപതോളം മിനുട്ട് യുണൈറ്റഡ് 10 പേരുമായാണ് കളിച്ചത്. എങ്കിലും ബേർൺലിയെ തടയാൻ യുണൈറ്റഡിനായി.\nPrevious articleറെഡ്ബുൾ ലെപ്‌സിഗിന് സമനില\nNext articleടോട്ടൻഹാമിനെ തിരിച്ചുവരവിലൂടെ ഞെട്ടിച്ച് വാറ്റ്ഫോർഡ്


നന്മയായി യുവ ഡോക്ടര്; ആദിവാസി യുവതിക്ക് മരണത്തില്‍നിന്ന് മടക്കം | Kerala | Deshabhimani | Sunday Jun 17, 2018\nനന്മയായി യുവ ഡോക്ടര്; ആദിവാസി യുവതിക്ക് മരണത്തില്‍നിന്ന് മടക്കം\nസി ജെ ഹരികുമാര്Updated: Sunday Jun 17, 2018\nപെരുമഴയില് ആനത്താരകള് പിന്നിട്ട് ദുര്‍ഘടമായ വനത്തിനുള്ളിലെത്തി ഡോ. അരുണ് പ്രസേനന് ജീവിതത്തിലേക്ക് പിടിച്ചുയര്‍ത്തിയത് പ്രസവത്തെ തുടര്‍ന്ന് മരണത്തോട് മല്ലടിച്ച ആദിവാസി യുവതിയെയും നവജാത ശിശുവിനെയും. പത്തനംതിട്ട ജില്ലയിലെ പ്ലാപ്പള്ളി വനമേഖലയില് 23 കാരിയായ ആദിവാസി യുവതി ചിഞ്ചുവിനാണ് ഡോ. അരുണ് പ്രസേനനന്റെ മഹനീയ സേവനം മൂലം ജീവന് തിരികെ കിട്ടിയത്.\nപീരുമേട് സ്വദേശികളായ മനോജ്കുമാറിന്റെയും ചിഞ്ചുവിന്റെയും രണ്ടാമത്തെ കുട്ടിയാണ് ഇത്.\nബുധനാഴ്ച വൈകിട്ട് മൂന്നേകാലോടെയാണ് പ്ലാപ്പള്ളി വനത്തിനുള്ളില് ചിഞ്ചുവിന് പ്രസവ വേദന ഉണ്ടായത്. ഇവര് ഒരു മാസമായി പ്ലാപ്പള്ളി വനമേഖലയില് ഷെഡ്‌കെട്ടി കഴിയുകയായിരുന്നു. പീരുമേട് ആശുപത്രിയില്‍ചികിത്സയില് കഴിഞ്ഞിരുന്ന യുവതിയോട് പ്രസവത്തിനായി കോട്ടയം മെഡിക്കല് കോളേജ് ആശുപത്രിയില് എത്താന് നിര്‍ദേശിച്ചിരുന്നു. എന്നാല് ഇവര് അത് അവഗണിച്ചു. മലമ്പണ്ടാര വിഭാഗത്തില്‍പ്പെട്ടവരാണ് ഇവര്. എസ്‌സി പ്രമോട്ടര്‍മാര് പ്ലാപ്പള്ളിയിലെത്തി നിര്‍ദേശിച്ചതിനെതുടര്‍ന്ന് ഒരു തവണ പത്തനംതിട്ട ജനറല് ആശുപത്രിയില് ചികിത്സ തേടിയിരുന്നു. 11ന് ആശുപത്രിയില് അഡ്മിറ്റാകാന് നിര്‍ദേശിച്ചെങ്കിലും ഇവര് എത്തിയില്ല.\nബുധനാഴ്ച വൈകിട്ടോടെ യുവതിക്ക് പ്രസവവേദന ആരംഭിച്ചു. തുടര്‍ന്ന് വനത്തിനുള്ളില് ആണ്‍കുഞ്ഞിനെ പ്രസവിച്ചു. എന്നാല് മറുപിള്ള പുറത്തുപോകാഞ്ഞതിനെ തുടര്‍ന്ന് രക്തസ്രാവമുണ്ടായി യുവതി ഗുരുതരാവസ്ഥയിലായി. ഭര്‍ത്താവ് പെരുനാട് സാമൂഹ്യ ആരോഗ്യകേന്ദ്രത്തിലെ നേഴ്‌സിനെ വൈകിട്ട് നാലരയോടെ വിവരമറിയിക്കുകയായിരുന്നു. ഇവര് അറിയിച്ചതിനെ തുടര്‍ന്നാണ് ഡോക്ടര് അരുണ് പ്രസേനനന് ആംബുലന്‍സ് ഡ്രൈവര് മനോജുമൊത്ത് പ്ലാപ്പള്ളിക്ക് തിരിച്ചത്. ആന ഇറങ്ങുന്ന സമയത്ത് കനത്ത മഴയെ അവഗണിച്ചാണ് ഡോക്ടര് എത്തുന്നത്.\nയുവതിയുടെ അവസ്ഥ ഗുരുതരമാണെന്ന് മനസിലാക്കിയ ഡോക്ടര് യുവതിയുടെ കുടുംബാംഗങ്ങളുടെ സഹായത്തോടെ മലമുകളില്‍നിന്ന് ചുമന്ന് യുവതിയെ ആംബുലന്‍സില് കയറ്റി. സ്ഥിതി വഷളായതിനാല് പെരുനാട് ആരോഗ്യകേന്ദ്രത്തിന് മുന്നില് ആംബുലന്‍സ് നിര്‍ത്തി അവിടെ സജ്ജമാക്കിയിരുന്ന ഡ്രിപ്പ് നല്‍കി. ജനറല് ആശുപത്രിയിലെ ആര്‍എംഒ ഡോ. ആശിഷിനെ ഡോ. അരുണ് വിവരങ്ങള് ധരിപ്പിച്ചതനുസരിച്ച് ഓപ്പറേഷന് തീയേറ്റര് ഒരുക്കുകയും ചെയ്തു.\nഡോ. അരുണ് പ്രസേനന്\nരാത്രി ഏഴേകാലോടെ പത്തനംതിട്ട ജനറല് ആശുപത്രിയില് ഗൈനക്കോളജിസ്റ്റ് ഷീബാ ദാസ് മറുപിള്ള വേര്‍പെടുത്തി. അടിയന്തരമായി രണ്ട് കുപ്പി രക്തം നല്‍കി. ഇതോടെ അപകടനില തരണംചെയ്തു. അല്‍പം വൈകിയിരുന്നെങ്കില് യുവതിയുടെ ജീവന് നഷ്ടമാകുമായിരുന്നു.ഡോക്ടറുടെ പ്രവൃത്തിയെ പ്രകീര്‍ത്തിച്ച് സമൂഹമാധ്യമങ്ങളിലടക്കം അഭിനന്ദന പ്രവാഹമാണ്.\nതിരുവനന്തപുരം വെഞ്ഞാറമൂട് ആര്യഭവനില് പരേതനായ പ്രസേനന്റെയും തങ്കമണിയുടെയും മകനായ ഡോ. അരുണ് പ്രസേനന് പെരുനാട് സാമൂഹ്യാരോഗ്യകേന്ദ്രത്തിലെ മെഡിക്കല് ഓഫീസറാണ്. യുവതിയുടെ ജീവന് രക്ഷിച്ച വാര്‍ത്തയറിഞ്ഞ് ആരോഗ്യമന്ത്രി കെ കെ ശൈലജ അരുണിനെ ഫോണില് വിളിച്ച് വിവരങ്ങള് ആരായുകയും അഭിനന്ദിക്കുകയും ചെയ്തു.


കൊവിഡ് 19; അമേരിക്കയില് വൈറസ് ബാധമൂലം മരിച്ചവരുടെ എണ്ണം ഒരുലക്ഷം കടന്നു - BIGNEWSLIVE | Latest Malayalam News\nവാഷിങ്ടണ്: ലോകത്ത് കൊവിഡ് 19 വൈറസ് രൂക്ഷമായി ബാധിച്ച രാജ്യങ്ങളിലൊന്നാണ് അമേരിക്ക. ഇവിടെ വൈറസ് ബാധമൂലം മരിച്ചവരുടെ എണ്ണം ഒരു ലക്ഷം കടന്നിരിക്കുകയാണ്. അമേരിക്കയില് കഴിഞ്ഞ ദിവസം 19,049 പേര്‍ക്കാണ് പുതുതായി രോഗം സ്ഥിരീകരിച്ചത്. ഇതുവരെ 17.25ലക്ഷം പേര്‍ക്കാണ് വൈറസ് ബാധ സ്ഥിരീകരിച്ചത്. worldometer പ്രകാരമുള്ള കണക്കാണിത്.\nകഴിഞ്ഞ ദിവസം മാത്രം അമേരിക്കയില് 774 പേരാണ് വൈറസ് ബാധമൂലം മരിച്ചത്. അതേ സമയം ബ്രസീലിലും സ്ഥിതിഗതികള് അതീവ ഗുരുതരമായി തുടരുകയാണ്. ഇന്നലെ മാത്രം 1027 പേരാണ് ഇവിടെ വൈറസ് ബാധമൂലം മരിച്ചത്. ഇന്നലെ മാത്രം 15691 പേര്‍ക്കാണ് പുതുതായി രോഗം സ്ഥിരീകരിച്ചത്. അമേരിക്ക കഴിഞ്ഞാല് ഏറ്റവും കൂടുതല് വൈറസ് ബാധിതര് ബ്രസീലിലാണ്. 3.92ലക്ഷം പേര്‍ക്കാണ് ഇതുവരെ ഇവിടെ രോഗം സ്ഥിരീകരിച്ചത്.\nഅതേ സമയം ആഗോളതലത്തില് വൈറസ് ബാധിതരുടെ എണ്ണം 56.81 ലക്ഷമായി ഉയര്‍ന്നു. ഇതുവരെ 3.52 ലക്ഷം പേരാണ് വൈറസ് ബാധമൂലം മരിച്ചത്. 24.30 ലക്ഷത്തിലധികം പേരാണ് ഇതുവരെ രോഗമുക്തി നേടിയത്. 28.99 ലക്ഷത്തോളം പേര് നിലവില് രോഗികളായി തുടരുകയാണ്. ഇതില് 53,101 പേരുടെ നില അതീവ ഗുരുതരമായി തുടരുന്നുവെന്നാണ് റിപ്പോര്‍ട്ട്.


കോവിഡ് നിയന്ത്രണം: സൗദിയില് ഇന്ന് മുതല് പൊതുഗതാഗത സംവിധാനമില്ല\nബസ്, ട്രെയിന്, ടാക്സി, വിമാന സര്‍വീസുകള് നടത്തില്ല.\n21 Mar, 2020 at 02:46 AM\nസൌദി അറേബ്യയില് രണ്ടാഴ്ചത്തേക്ക് പൊതു ഗതാഗത നിയന്ത്രണം പ്രാബല്യത്തില് വന്നു. ഇന്നു മുതല് രാജ്യത്ത് ബസ്, ട്രെയിന്, ടാക്സി, വിമാന സര്‍വീസുകള് നടത്തില്ല. കൊറോണ പ്രതിസന്ധി കാരണമുണ്ടായ പ്രശ്നങ്ങള് പരിഹരിക്കാന് പ്രഖ്യാപിച്ച ലെവിയിലെ ഇളവ് നാളെ മുതല് പ്രാബല്യത്തിലാകും.\nഇന്ന് മുതല് സൌദിയില് പൊതുഗതാഗത സംവിധാനങ്ങളില്ല. സ്വകാര്യ സ്ഥാപനങ്ങളിലെ ബസ്സുകള്, ചരക്ക് ഗതാഗതം എന്നിവ പതിവു പോലെ തുടരും. കൊറോണ ബാധിതരുടെ എണ്ണം 300 പിന്നിട്ടതോടെ വ്യാപാര മേഖല സ്തംഭിക്കുന്നതാണ് സാഹചര്യം. ഇത് മറികടക്കാന് 120 ബില്യണ് റിയാലിന്റെ പാക്കേജ് ധനകാര്യ മന്ത്രാലയം പ്രഖ്യാപിച്ചു.\nസ്വകാര്യ മേഖലയിലെ സ്ഥാപനങ്ങള്‍ക്ക് നികുതിയും ഫീസുകളും അടക്കാന് മൂന്ന് മാസത്തെ സാവകാശം പാക്കേജില് നല്‍കുന്നു. ഇഖാമ കാലാവധി തീരുന്നവര്‍ക്ക് ലെവിയില്ലാതെ മൂന്ന് മാസത്തേക്ക് നീട്ടി നല്‍കല്, തൊഴില് വിസ റീ എന്‍ട്രി വിസ കാലാവധി നീട്ടല്, ഇറക്കുമതി തീരുവ റദ്ദാക്കല് എന്നിവ പാക്കേജിന്റെ ഭാഗമാണ്. മക്കയിലും മദീനയിലും രോഗം സ്ഥിരീകരിച്ചതിനാല് പ്രവേശന നിയന്ത്രണം കര്‍ശനമായി തുടരുകയാണ്.\nSaudi ArabiaCoronaviruscovid 19\nസൗദിയില് നാല് പേര് കൂടി മരിച്ചു; കോവിഡ് ബാധിതര് 2179; രോഗമുക്തി 420 പേര്‍ക്ക്


India's former captain and legendary allrounder Kapil dev suffers heart attack, undergoes surgery - Malayalam MyKhel\n» ഹൃദയാഘാതം- കപില് സുഖം പ്രാപിക്കുന്നു, വൈകാതെ ആശുപത്രി വിടാം\nUpdated: Friday, October 23, 2020, 17:15 [IST]\nദില്ലി: ഇന്ത്യക്കു ആദ്യമായി ക്രിക്കറ്റ് ലോകകപ്പ് നേടിത്തന്ന ക്യാപ്റ്റനും മുന് ഇതിഹാസ ഓള്‍റൗണ്ടറുമായ കപില് ദേവിന് ഹൃദയാഘാതം. ഇതേ തുടര്‍ന്നു ദില്ലിയിലെ ആശുപത്രിയില് അദ്ദേഹത്തെ ആഞ്ചിപ്ലാസ്റ്റിക്കു വിധേയനാക്കുകയും ചെയ്തു. 61 കാരനായ കപിലിന്റെ ആരോഗ്യ സ്ഥിതിയില് ആശങ്കപ്പെടാന് ഒന്നുമില്ലെന്നു ആശുപത്രി വൃത്തങ്ങള് അറിയിച്ചു.\nനിലവില് കപില് ഐസിയുവിലാണുള്ളത്. ഡോക്ടര് അതുല് മാഥൂറിന്റെയും ടീമിന്റെയും വിദഗ്ധനിരീക്ഷണത്തിലാണ് അദ്ദേഹം. ആരോഗ്യസ്ഥിതിയില് ഭയപ്പെടാനൊന്നുമില്ല. കുറച്ചു ദിവസങ്ങള്‍ക്കകം കപിലിന് ആശുപത്രി വിടാന് കഴിയുമെന്നും ആശുപത്രി അധികൃതര് അറിയിച്ചു. ഇന്നു പുലര്‍ച്ചെ ഒരു മണിയോടെയാണ് ദില്ലിയിലെ ഫോര്‍ട്ടിസ് എസ്‌കോര്‍ട്ട്‌സ് ഹാര്‍ട്ട് ഇന്‍സ്റ്റിറ്റ്യൂട്ടില് നെഞ്ചുവേദനയെ തുടര്‍ന്നു കപിലിനെ പ്രവേശിപ്പിച്ചത്. വൈകാതെ അദ്ദേഹത്തെ ആഞ്ജിയോപ്ലാസ്റ്റിക്കു വിധേയനാക്കുകയും ചെയ്യുകയായിരുന്നു.\n1983ല് ഇന്ത്യ ആദ്യമായി ലോകകപ്പ് സ്വന്തമാക്കിയത് കപിലിന്റെ ക്യാപ്റ്റന്‍സിയിലായിരുന്നു. അന്നു ഫൈനലില് വെസ്റ്റ് ഇന്‍ഡീസിനെ അട്ടിമറിച്ചായിരുന്നു ഇന്ത്യയുടെ കിരീടധാരണം. ഇന്ത്യ കണ്ട എക്കാലത്തെയും മഹാന്‍മാരായ ക്രിക്കറ്റര്‍മാരുടെ ഇടയിലാണ് കപിലിന്റെ സ്ഥാനം. ക്രിക്കറ്റ് ചരിത്രത്തിലെ എക്കാലത്തെയും മികച്ച ഓള്‍റൗണ്ടര്‍മാരില് ഒരാള് കൂടിയാണ് അദ്ദേഹം. 10 വര്‍ഷത്തിലേറെക്കാലം ഇന്ത്യന് കുപ്പായം കപില് അണിഞ്ഞിട്ടുണ്ട്. 1978 ഒക്ടോബര് ഒന്നിന് ക്വെറ്റയില് ചിരവൈരികളായ പാകിസ്താനെതിരായ ഏകദിന മല്‍സരത്തിലായിരുന്നു അദ്ദേഹത്തിന്റെ അരങ്ങേറ്റം. ഇതേ മാസം അവസാനം പാകിസ്താനെതിരേ തന്നെ ടെസ്റ്റിലും കപില് അരങ്ങേറിയിരുന്നു.\nഇന്ത്യക്കു വേണ്ടി 131 ടെസ്റ്റുകളില് നിന്നും 5248 റണ്‍സും 434 വിക്കറ്റുകളും കപില് നേടിയിട്ടുണ്ട്. 225 ഏകദിനങ്ങളിലും അദ്ദേഹം രാജ്യത്തെ പ്രതിനിധീകരിച്ചു. 3783 റണ്‍സും 253 വിക്കറ്റുകളും കപില് സ്വന്തമാക്കി. 1983ല് ഇംഗ്ലണ്ടിലെ ലോര്‍ഡ്‌സില് നടന്ന കലാശക്കളിയില് കിരീട ഫേവറിറ്റുകളായിരുന്ന വിന്‍ഡീസിനെ വീഴ്ത്തി ലോകകപ്പ് ഏറ്റുവാങ്ങിയതാണ് കപിലിന്റെ കരിയറിലെ ഏറ്റവുമ മഹത്തായ നിമിഷം.ഫൈനലില് ടീമിനെ മുന്നില് നിന്നു നയിച്ച കപിലായിരുന്നു ഇന്ത്യയുടെ ഹീറോ. രണ്ടു തവണ ലോക ചാംപ്യന്മാരായ വിന്‍ഡീസിനെതിരേ അന്നു ആരും ഇന്ത്യക്കു സാധ്യത കല്‍പ്പിച്ചിരുന്നില്ല. എന്നാല് കപിലും കൂട്ടരും ചെറിയ ടോട്ടല് പ്രതിരോധിച്ച് വിന്‍ഡീസിനെ കീഴടക്കി ക്രിക്കറ്റ് ലോകത്തെ സ്തബ്ധരാക്കുകയായിരുന്നു.\n1994ലാണ് കപില് ക്രിക്കറ്റില് നിന്നു വിരമിക്കല് പ്രഖ്യാപിച്ചത്. പിന്നീട് ഇന്ത്യന് ടീമിന്റെ മുഖ്യ കോച്ചായും അദ്ദേഹം പ്രവര്‍ത്തിച്ചിരുന്നു. 1999ലായിരുന്നു കപില് ഇന്ത്യന് ടീമിന്റെ പരിശീലകസ്ഥാനമേറ്റെടുത്തത്. പക്ഷെ ഈ റോളില് കാര്യമായ ഇംപാക്ടുണ്ടാക്കാന് അദ്ദേഹത്തിനായില്ല. കപില് കോച്ചായിരിക്കെ ഒരേയൊരു ടെസ്റ്റില് മാത്രമാണ് ഇന്ത്യക്കു വിജയിക്കാനായത്. ഓസ്‌ട്രേലിയ (3-0), ദക്ഷിണാഫ്രിക്ക (2-0) എന്നിവര്‍ക്കെതിരേ ഇന്ത്യ സമ്പൂര്‍ണ പരാജയമേറ്റുവാങ്ങി. ഇന്ത്യന് ക്രിക്കറ്റില് ഒത്തുകളി വിവാദം കത്തിനില്‍ക്കെ കപില് പരിശീലകസ്ഥാനമൊഴിയുകയും ചെയ്തു. പിന്നീട് അദ്ദേഹം കുറ്റവിമുക്തനാക്കപ്പെട്ടിരുന്നു.\nRead more about: kapil dev india legend cricket surgery ഇന്ത്യ ഇതിഹാസം ക്രിക്കറ്റ് ഹൃദയാഘാതം ശസ്ത്രക്രിയ


296. രക്ഷാധികാരി ബൈജു,ഒപ്പ് (2017) – Sidy'z World Of Cinema…🎬🎥\n296. രക്ഷാധികാരി ബൈജു,ഒപ്പ് (2017)\nDate: April 21, 2017Author: Siddeeque Hassan0Comments\nബൈജു കുമ്പളം… എന്റെ നാടും നാട്ടുകാരും വളരെയേറെ പ്രിയപ്പെട്ടതാണ്. ഞാൻ ആദ്യമായി ബാറ്റ് പിടിക്കാൻ പഠിപ്പിച്ച പയ്യൻ ഇന്നു വളരെ ഉയരങ്ങളിൽ എത്തിയിരിക്കുന്നു. അതിനെക്കാൾ സന്തോഷം അവന്റെ പേരിന് പിറകിൽ കുമ്പളം എന്ന സ്ഥലപ്പേര് കേൾക്കുമ്പോൾ കിട്ടുന്ന അഭിമാനമാണ്… എന്റെ കുമ്പളം ബ്രദേഴ്‌സ് ക്ലബ്ബിൽ കളിച്ചു വളർന്ന പയ്യൻ… ഇനിയും ഒരുപാട് കുട്ടികൾ അവനെപ്പോലെ വളരണം.\nചിത്രം – രക്ഷാധികാരി ബൈജു ഒപ്പ് (2017)\nനൊസ്റ്റാൾജിയയുടെ ഒരു കലവറയാണ് ഈ ചിത്രം. ചിത്രം തുടങ്ങുമ്പോൾ കാണിക്കുന്ന പിള്ളേരുടെ ക്രിക്കറ്റ് കളി മുതൽ അവസാന രംഗം വരെ തനി നാടൻ. നാടും നാട്ടിൻപുറവും നന്നായി ചിത്രീകരിച്ച ഒരു സിനിമ\nയാതൊരു വിധ കഥയുമില്ലാത്ത അവതരണം. ഒരു സിനിമയെ മുന്നോട്ടു കൊണ്ട് പോകേണ്ട ആകാംക്ഷ പ്രേക്ഷർക്ക് നൽകുന്നില്ല. രണ്ടര മണിക്കൂറിൽ കൂടിയ നീളം വല്ലാതെ മുഷിപ്പിക്കുകയും ചെയ്യുന്നു.\nഫോട്ടോഗ്രാഫർ,റോസ് ഗിറ്റാറിനാൽ എന്നീ ചിത്രങ്ങൾക്ക് ശേഷം രഞ്ജൻ പ്രമോദ് സംവിധാനം ചെയ്ത ചിത്രമാണിത്. നായകനായി ബിജു മേനോൻ അഭിനയിക്കുന്നു.എന്നാൽ പൂർണ്ണമായും നായകനെ കേന്ദ്രീകരിച്ചു മുന്നോട്ടു പോകുന്ന ഒരു ചിത്രമല്ലിത്.ഒരു നാടും നാട്ടുകാരും അവരുടെ ക്ലബ്ബും കളികളും നിറഞ്ഞ ഒരു ചിത്രം. നന്മ നിറഞ്ഞ നാട്ടുകാർക്കിടയിൽ ഒരു ചെറിയ ചട്ടമ്പി വില്ലനുമുണ്ട്.\nപിള്ളേരുടെ സാറ്റ് കളി തുടങ്ങി ക്രിക്കറ്റ് വരെയും നാട്ടിൻ പുറങ്ങളിൽ പെയ്യുന്ന മഴയുടെ ഭംഗിയും,എത്ര പണം കിട്ടിയാലും നാട്ടിൽ നിൽക്കുന്ന സുഖം കിട്ടുന്നില്ല എന്ന നിലപാടുള്ള പ്രവാസിയും, പ്രവാസത്തിനു പോയി മനപൂർവം തിരിച്ചെത്തുന്ന നാട്ടുകാരനും പിള്ളേരെ ശല്യപ്പെടുത്തുന്ന അമ്മാവനും വെളുത്ത പെണ്ണിനെ കെട്ടാനായി സ്ഥിരം പെണ്ണുകാണാൻ നടക്കുന്നവനും അവനെ പ്രേമിക്കുന്ന അയല്പക്കത്തെ പെണ്ണും അതേ പോലെ നിരവധി നല്ല കഥാപാത്രങ്ങൾ ചിത്രത്തിലുണ്ട്.\nനൊസ്റ്റാൾജിയ മാത്രം നൽകിയാൽ ഒരു സിനിമ ആസ്വദിക്കാൻ പറ്റുന്ന പോലെ ആകുമോ? ഒരു ആകാംക്ഷയും നൽകുന്നില്ല എന്ന് മാത്രമല്ല സിനിമയുടെ എത്ര രംഗങ്ങൾ മിസ്സ് ചെയ്താലും ഒരു കുഴപ്പവുമില്ല.കാരണം രണ്ടര മണിക്കൂർ ഒരേ പാതയിൽ പോയി അവസാന പത്ത് മിനുട്ടിൽ കഥ പറയാൻ നോക്കുന്നതാണ് നാം കാണുന്നത്. ഈയൊരു കാര്യം പറയാനായി ഇത്രയും നേരം പ്രേക്ഷകരുടെ ക്ഷമ പരീക്ഷിക്കണോ എന്ന ചോദ്യം എന്നിൽ നിന്നുയർന്നു. നല്ലൊരു നിവേദനം മുഖ്യമന്ത്രിക്ക് സമർപ്പിച്ചു അവസാനിക്കുന്ന ചിത്രം ഒന്ന് ചിന്തിപ്പിക്കും എന്നത് തീർച്ച.\nപ്രകടങ്ങൾ നോക്കിയാൽ ബിജു മേനോനു യാതൊരു വെല്ലുവിളിയും ഇല്ല.നന്നായി ചെയ്തു, നായികയായ ഹന്നയും അജു വർഗീസും ജനാര്ദ്ദനനും തുടങ്ങി ഒട്ടനവധി താരങ്ങൾ ചിത്രത്തിലുണ്ട്. അവരുടെ പ്രകടനങ്ങൾ ഒന്നും മനസ്സിൽ നില്ക്കില്ല എങ്കിലും കൃഷ്ണ എന്ന നടിയുടെ പ്രകടനം നന്നായി തോന്നി. അജു വർഗീസിനോട് സംസാരിക്കുന്ന രംഗങ്ങളൊക്കെ കൃത്രിമത്വമില്ലാതെ ചെയ്തു. ചേതൻ ഒരു ചെറിയ വേഷം ചെയ്യുന്നുണ്ട്.\nബിജിപാൽ ഈണം നൽകിയ ഗാനങ്ങൾ ശരാശരിയും പശ്ചാത്തല സംഗീതം ശരാശരിക്കു മുകളിലായും തോന്നി. ഛായാഗ്രഹണം നന്നായി തോന്നി. മഴ പെയ്യുന്ന രംഗങ്ങളും മറ്റും നല്ല റിയാലിറ്റി ഉണ്ടായിരുന്നു.\nനൊസ്റ്റാൾജിയ നിറഞ്ഞ ഒരു ചിത്രം. മേല്പറഞ്ഞ പോലെ പാടത്തും പറമ്പിലും ക്രിക്കറ്റ് കളിച്ചു നടന്ന കുട്ടിക്കാലവും ഗ്രാമവും ഗ്രാമപ്രദേശ നന്മയും ഇഷ്ടപ്പെടുന്ന ഒരാളാണ് നിങ്ങൾ എങ്കിൽ ധൈര്യമായി കാണാം. അല്ലാത്തവർക്ക് ഇതൊരു ശരാശരി ചിത്രം മാത്രം.\nഎന്നിലെ പ്രേക്ഷകന്റെ സംതൃപ്തിയാണല്ലോ റേറ്റിംഗ് ആയി നല്കുന്നത്. എനിക്ക് കിട്ടിയത് ഒരു ശരാശരി സംതൃപ്തി മാത്രമാണ്. അതിനാൽ ഞാൻ നല്കുന്നത് അഞ്ചിൽ രണ്ടര മാർക്കും. നിങ്ങളുടെ അഭിപ്രായങ്ങൾ വ്യത്യസ്തമാകാം..തീയേറ്ററിൽ ചിത്രം കണ്ട് വിലയിരുത്തുക എന്നപേക്ഷ.\nPrevious Previous post: 295. സഖാവ് (2017)\nNext Next post: 297.Pa.Pandi (2017)


മൊറട്ടോറിയം നീട്ടൽ; സർക്കാർ ഇന്ന് തീരുമാനമെടുത്തേക്കും\nമൊറട്ടോറിയം കാലാവധി ഇന്നലെ അവസാനിച്ച സാഹചര്യത്തിലാണ് ഇന്ന് സർക്കാർ അടിയന്തര കൂടിയാലോചന നടത്തുക\n01 Aug, 2019 at 01:49 AM\nവാണിജ്യ ബാങ്കുകളില് നിന്നും കര്‍ഷകരെടുത്ത വായ്പകള്‍ക്കുള്ള മോറട്ടോറിയം കാലാവധി സംബന്ധിച്ച കാര്യത്തിൽ ഇന്ന് സർക്കാർ തീരുമാനമെടുത്തേക്കും. മൊറട്ടോറിയം കാലാവധി ഇന്നലെ അവസാനിച്ച സാഹചര്യത്തിലാണ് ഇന്ന് സർക്കാർ അടിയന്തര കൂടിയാലോചന നടത്തുക. മോറട്ടോറിയം ഡിസംബര് 31 വരെ നീട്ടണമന്ന സംസ്ഥാന സര്‍ക്കാരിന്റേയും സംസ്ഥാനതല ബാങ്കേഴ്‌സ് സമിതിയുടേയും ആവശ്യത്തിനു റിസര്‍വ് ബാങ്ക് ഇതുവരെ അനുമതി നല്‍കിയില്ല.\nമൊറട്ടോറിയം നീട്ടാനുള്ള സംസ്ഥാന സർക്കാരിന്റെ അഭ്യർഥനയിൽ റിസർവ് ബാങ്ക് ഇതുവരെയും അനുകൂല തീരുമാനം അറിയിക്കാത്ത സാഹചര്യത്തിൽ മുഖ്യമന്ത്രിയും കൃഷി മന്ത്രിയും ഇന്ന് പ്രത്യേക കൂടിക്കാഴ്ച നടത്തും. കഴിഞ്ഞ ദിവസവും റിസർവ് ബാങ്കിനെ ബന്ധപ്പെട്ടിട്ടും തീരുമാനമുണ്ടായില്ല. ഇന്നത്തെ മന്ത്രിസഭായോഗത്തിൽ വിശയം ചർച്ച ചെയ്യാനും സാധ്യതയുണ്ട്. മൊറട്ടോറിയം കാലാവധി തീരുന്നതിനാൽ ബാങ്കുകൾ ജപ്തി നടപടികളിലേക്ക് കടക്കരുതെന്ന് സർക്കാർ അഭ്യർഥിച്ചിട്ടുണ്ട്. ഏതെങ്കിലും ബാങ്ക് അത്തരം നടപടികളിലേക്ക് കടന്നാൽ സർക്കാർ ഒരു തരത്തിലും സഹകരിക്കില്ലെന്നും കൃഷി മന്ത്രി അറിയിച്ചു.\nസംസ്ഥാനത്തെ അസാധാരണ പ്രളയത്തിന്റെ പശ്ചാത്തലത്തിലായിരുന്നു കാർഷിക കാർഷികേതര വായ്പകൾക്ക് സർക്കാർ മൊറട്ടോറിയം പ്രഖ്യാപിച്ചത്. ഡിസംബർ 31 വരെ നീട്ടാനുള്ള തീരുമാനത്തിനാണ് ആർ.ബി.ഐ അംഗീകാരം ലഭിക്കാത്തത്. ഇതോടെ 2018 ജൂലൈ 31 മുതല് ഒരു വര്‍ഷത്തേക്ക് പ്രഖ്യാപിച്ച മോറട്ടോറിയം മാത്രമേ നിലനില്‍ക്കുകയുള്ളൂ. റിസർവ് ബാങ്കിന്റെ ഭാഗത്ത് നിന്ന് അനുകൂല തീരുമാനമുണ്ടായില്ലെങ്കിൽ ബാങ്കുകൾ നടപടികളിലേക്ക് കടക്കുന്നത് തടയാനാണ് സർക്കാരിന്റെ ഇപ്പോഴത്തെ നീക്കം.


SITC FORUM PALAKKAD: പ്ലസ് വണ് & VHSE : ഒന്നാം അലോട്ട്‌മെന്റ് പട്ടിക 16-ന്(നാളെ)\nപ്ലസ് വണ് & VHSE : ഒന്നാം അലോട്ട്‌മെന്റ് പട്ടിക 16-ന്(നാളെ)\nപ്ലസ് വണ് പ്രവേശനത്തിന്റെ ആദ്യ അലോട്ട്‌മെന്റ് പട്ടിക ജൂണ് 16ന് രാവിലെ പ്രസിദ്ധീകരിക്കും. ആദ്യലിസ്റ്റ് പ്രകാരമുളള വിദ്യാര്‍ത്ഥി പ്രവേശനം 16 മുതല് 18 വരെ നടക്കും. അലോട്ട്‌മെന്റ് വിവരങ്ങള്www.hscap.kerala.gov.inഎന്ന വെബ്‌സൈറ്റില് ലഭിക്കും. അലോട്ട്‌മെന്റ് ലഭിക്കുന്നവര് അതാത് സ്‌കൂളില് ജൂണ് 18 ന് അഞ്ച് മണിക്ക് മുമ്പ് നിര്‍ബന്ധമായി പ്രവേശനം നേടണം. അലോട്ട്‌മെന്റ് ലഭിച്ചിട്ടും താല്കാലിക പ്രവേശനം നേടാതിരിക്കുന്ന വിദ്യാര്‍ത്ഥികളെ തുടര്‍ന്ന് പരിഗണിക്കില്ല. ആദ്യ അലോട്ട്‌മെന്റില് ഒന്നാമത്തെ ഓപ്ഷന് ലഭിക്കുന്നവര് ഫീസടച്ച് സ്ഥിര പ്രവേശനം നേടണം. മറ്റ് ഓപ്ഷനുകളില് അലോട്ട്‌മെന്റ് ലഭിക്കുന്നവര്‍ക്ക് ഇഷ്ടാനുസരണം താല്കാലിക പ്രവേശനമോ സ്ഥിരപ്രവേശനമോ നേടാം. താല്ക്കാലിക പ്രവേശനത്തിന് ഫീസടക്കേണ്ട. താല്ക്കാലിക പ്രവേശനം നേടുന്നവര്‍ക്ക് ആവശ്യമെങ്കില് തെരഞ്ഞെടുത്ത ഏതാനും ഉയര്‍ന്ന ഓപ്ഷനുകള് മാത്രമായി റദ്ദാക്കുകയും ചെയ്യാം. ഇതിനുളള അപേക്ഷയും പ്രവേശനം നേടുന്ന സ്‌കൂളിലാണ് നല്‍കേണ്ടത്. ആദ്യ അലോട്ട്‌മെന്റില് ഇടം നേടാത്തവര് അടുത്ത അലോട്ട്‌മെന്റുകള്‍ക്കായി കാത്തിരിക്കണം. വിദ്യാര്‍ത്ഥികള്‍ക്ക് തങ്ങള് അപേക്ഷിച്ച ഓരോ സ്‌കൂളിലെയും കാറ്റഗറി തിരിച്ചുളള അവസാന റാങ്ക് വിവരങ്ങള്\nപരിശോധിക്കാം. അലോട്ട്‌മെന്റ് ലഭിക്കുന്ന വിദ്യാര്‍ത്ഥികളെല്ലാം നിശ്ചിത സമയത്തിനുളളില് സ്‌കൂളുകളില് പ്രവേശനത്തിന് ഹാജരാകണം. ഇക്കൊല്ലം ഏകജാലകരീതിയിലൂടെ പ്ലസ് വണ് പ്രവേശനത്തിന് ആദ്യഘട്ടത്തില് ആകെ 5,18,353 വിദ്യാര്‍ത്ഥികള് അപേക്ഷകള് നല്‍കിയിരുന്നു. സര്‍ക്കാര് സ്‌കൂളുകളിലെ 3,61,430 സീറ്റുകളിലേക്കും എയിഡഡ് സ്‌കൂളുകളിലെ 2,41,589 മെരിറ്റ് സീറ്റുകളിലേക്കും മാത്രമാണ് ഏകജാലകരീതിയിലൂടെ പ്രവേശനം. ബാക്കിയുളള സീറ്റുകള് എയിഡഡ് സ്‌കൂളുകളിലെ മാനേജ്‌മെന്റ്/ കമ്മ്യൂണിറ്റി ക്വാട്ട സീറ്റുകളും അണ് എയിഡഡ് സ്‌കൂളുകളിലെ സീറ്റുകളുമാണ്. ഈ അലോട്ട്‌മെന്റില് 2, 01, 751 അപേക്ഷകര്‍ക്ക് അലോട്ട്‌മെന്റ് ലഭിച്ചിട്ടുണ്ട്. പട്ടികജാതി പട്ടികവര്‍ഗ സംവരണ സീറ്റുകളില് 39,808 ഒഴിവുണ്ട്. മുഖ്യഘട്ടത്തിലെ രണ്ടാം അലോട്ട്‌മെന്റില് ഈ ഒഴിവുകളിലേക്ക് ആദ്യം ഒ.ഇ.സി. വിഭാഗത്തെ പരിഗണിക്കും. പിന്നീടും ഒഴിവുകളുണ്ടെങ്കില് ഈ സീറ്റുകളെ പൊതു മെരിറ്റ് സീറ്റുകളായി പരിഗണിച്ച് ഒ.ബി.സി യിലെ ഈഴവ, മുസ്ലീം, ലത്തീന് കത്തോലിക്ക/ എസ്.ഐ.യു.സി/ ആംഗ്ലോ ഇന്‍ഡ്യന്, മറ്റ് പിന്നാക്ക ക്രിസ്ത്യന്, മറ്റ് പിന്നാക്ക ഹിന്ദു, വിശ്വകര്‍മ അനുബന്ധ വിഭാഗങ്ങള് എന്നിവര്‍ക്ക് സര്‍ക്കാര് സ്‌കൂളുകളില് അവര്‍ക്ക് ലഭിക്കുന്ന സംവരണ ശതമാന പ്രകാരം നല്‍കും. അവശേഷിക്കുന്ന സീറ്റുകള് ജനറല് വിഭാഗത്തിനും നല്‍കും. രണ്ടാമത്തെ അലോട്ട്‌മെന്റിന് ശേഷം ഇതുവരെ അപേക്ഷിക്കാന് കഴിയാത്തവര്‍ക്ക് സപ്ലിമെന്ററി അലോട്ട്‌മെന്റിനായി പുതിയ അപേക്ഷകള് സ്വീകരിക്കും. ഇക്കൊല്ലം പ്ലസ് വണ് പ്രവേശനത്തിന് അപേക്ഷിച്ച വിഭിന്നശേഷി വിഭാഗത്തിലുളള എല്ലാവര്‍ക്കും അവര് ആവശ്യപ്പെട്ട ആദ്യ ഓപ്ഷനില് തന്നെ അലോട്ട്‌മെന്റ് നല്‍കിയിട്ടുണ്ട്. ഇതിന് ആവശ്യമുളള സ്‌കൂളുകളില് അധിക സീറ്റുകള് അനുവദിച്ചിട്ടുണ്ട്. സ്‌പോര്‍ട്‌സ് ക്വാട്ട ഒന്നാം സ്‌പെഷ്യല് അലോട്ട്‌മെന്റ് ഫലം ജൂണ് 17 ന് രാവിലെ പ്രസിദ്ധീകരിക്കും. വെബ്‌സൈറ്റില് പ്രസിദ്ധീകരിച്ചിട്ടുളള നിര്‍ദ്ദേശങ്ങളനുസരിച്ച് നിശ്ചിത സമയത്തിനുളളില് പ്രിന്‍സിപ്പല്‍മാര് പ്രവേശനനടപടികള് പൂര്‍ത്തിയാക്കണമെന്ന് ഹയര് സെക്കണ്ടറി ഡയറക്ടര് അറിയിച്ചു.\nഒന്നാം വര്‍ഷ വി.എച്ച്.എസ്.ഇ. ഏകജാലക പ്രവേശനത്തിന്റെ ആദ്യ അലോട്ട്‌മെന്റ് ഇന്ന്(ജൂണ് 16-ന്) www.vhscap.kerala.gov.in -ല് പ്രസിദ്ധീകരിക്കും. അലോട്ട്‌മെന്റ് ലഭിച്ച വിദ്യാര്‍ത്ഥികള്‍ക്ക് ജൂണ് 18 വൈകിട്ട് നാല് മണിവരെ അലോട്ട്‌മെന്റ് ലഭിച്ച സ്‌കൂളുകളില് അനുബന്ധ രേഖകള് ഹാജരാക്കി പ്രവേശനം നേടാം. ഒന്നാം ഓപ്ഷനില് തന്നെ അലോട്ട്‌മെന്റ് ലഭിച്ച വിദ്യാര്‍ത്ഥികളില് സ്ഥിര പ്രവേശനവും താഴ്ന്ന ഓപ്ഷനില് അലോട്ട്‌മെന്റ് ലഭിച്ചവര് സ്ഥിരം/താല്‍ക്കാലിക പ്രവേശനവും നേടണം. അലോട്ട്‌മെന്റ് ലഭിച്ചിട്ടും നിശ്ചിത സമയത്തിനകം പ്രവേശനം നേടാത്തവരുടെ അലോട്ട്‌മെന്റ് റദ്ദാക്കും.\nPosted by SITC Palakkad at Monday, June 15, 2015


Trump tests positive for Coroanvirus: What will happen in UN Presidential Election? | തിരഞ്ഞെടുപ്പിന് വെറും 33 ദിനം... ട്രംപിന് വെള്ളിടി പോലെ കൊവിഡ്; അമേരിക്കന് തിരഞ്ഞെടുപ്പ് എന്താകും - Malayalam Oneindia\nതിരഞ്ഞെടുപ്പിന് വെറും 33 ദിനം... ട്രംപിന് വെള്ളിടി പോലെ കൊവിഡ്; അമേരിക്കന് തിരഞ്ഞെടുപ്പ് എന്താകും\nUpdated: Fri, Oct 2, 2020, 13:32 [IST]\nവാഷിങ്ടണ്: കൊവിഡ് പ്രതിരോധത്തില് ശ്രദ്ധ കൊടുത്തില്ലെന്നത് മാത്രമല്ല, അതിനെ അവഗണിക്കുകയും പരിഹസിക്കുകയും ചെയ്ത ആളാണ് ഡൊണാള്‍ഡ് ട്രംപ്. കൊവിഡ് പ്രതിരോധത്തിന്റെ ഭാഗമായി ഏര്‍പ്പെടുത്തിയ ലോക്ക് ഡൗണുകളേയും ട്രംപ് തള്ളിപ്പറഞ്ഞിരുന്നു. എന്തായാലും ഒടുവില് ട്രംപും ഭാര്യ മെലാനിയയും കൊവിഡ് പോസിറ്റീവ് ആയിരിക്കുകയാണ്.\nരാഷ്ട്ര നേതാക്കള്‍ക്ക് കൊവിഡ് ബാധിക്കുന്നത് ആദ്യമായൊന്നും അല്ല. എന്നാല് അമേരിക്കയില് ഇപ്പോള് അത് പോലെ അല്ല കാര്യങ്ങള്. പ്രസിഡന്റ് തിരഞ്ഞെടുപ്പ് മുറ്റത്തെത്തിയപ്പോള് ആണ് റിപ്പബ്ലിക്കന്‍സിന്റെ സ്ഥാനാര്‍ത്ഥിയായ ട്രംപിന് രോഗബാധയുണ്ടായിരിക്കുന്നത്. പ്രസിഡന്റ് തിരഞ്ഞെടുപ്പില് ഇനി സംഭവിക്കാവുന്ന കാര്യങ്ങള് എന്തൊക്കെയാണ്... പരിശോധിക്കാം...\nഅമേരിക്കന് പ്രസിഡന്റ് തിരഞ്ഞെടുപ്പിന് ഇനി 33 ദിനങ്ങള് മാത്രമാണ് അവശേഷിക്കുന്നത്. കൃത്യമായി പറഞ്ഞാല് നവംബര്3ന് ആണ് തിരഞ്ഞെടുപ്പ് നടക്കുക. ഇത്തവണ ട്രംപിനെതിരെ സര്‍വ്വായുധങ്ങളുമേന്തിയാണ് ഡെമോക്രാറ്റുകള് രംഗത്ത് വന്നിരിക്കുന്നത്.\nകൊവിഡ് മുഖ്യ പ്രചാരണം\nപ്രസിഡന്റ് തിരഞ്ഞെടുപ്പില് ഡെമോക്രാറ്റുകളുടെ പ്രധാന പ്രചാരണായുധങ്ങളില് ഒന്ന് കൊവിഡ് തന്നെ ആയിരുന്നു. ട്രംപിന്റെ നിരുത്തരവാദപരമായ സമീപനമാണ് രാജ്യത്തെ കടുത്ത പ്രതിസന്ധിയിലേക്ക് തള്ളിവിട്ടത് എന്നാണ് ഡെമോക്രാറ്റുകളുടെ പ്രചാരണം.\nകൊവിഡ് പോസിറ്റീവ് ആയതോടെ ട്രംപിന് ഇനി പ്രചാരണത്തില് എത്രത്തോളം സജീവമാകാന് പറ്റും എന്നത് നിര്‍ണായകമാണ്. തിരഞ്ഞെടുപ്പ് സംവാദങ്ങളിലെ പ്രകടനം അമേരിക്കയില് ഏറെ നിര്‍ണായകമാണ്. അതുകൊണ്ട് ട്രംപിന്റെ സാധ്യതകള്‍ക്ക് മേല് കരിനിഴല് വീഴ്ത്തുന്നതാണ് ഈ രോഗബാധ എന്ന് ഉറപ്പിച്ച് പറയാം.\nട്രംപ് കാര്യമായ രോഗലക്ഷണങ്ങള് ഒന്നും തന്നെ പ്രകടമാക്കിയില്ല എന്ന് വയ്ക്കാം. എങ്കില് പോലും അദ്ദേഹത്തിന് പ്രചാരണ പരിപാടികളില് നിന്ന് പിന്‍മാറേണ്ടി വരും. എത്ര നാള് ക്വാറന്റീനില് കഴിയേണ്ടി വരും എന്നതില് ഇപ്പോഴും വ്യക്തതയില്ല.\n74 വയസ്സുണ്ട് ഡൊണാള്‍ഡ് ട്രംപിന്. കൊവിഡ് ഏറ്റവും രൂക്ഷമായി ബാധിക്കുക പ്രായമായവരെയാണ്. കൊവിഡ് ബാധ ട്രംപിന് കടുത്ത ആരോഗ്യ പ്രശ്‌നങ്ങള് സൃഷ്ടിച്ചാല്, അത് ഒരുപക്ഷേ തിരഞ്ഞെടുപ്പിനെ തന്നെ ബാധിച്ചേക്കാം. ട്രംപിന് മത്സരിക്കാന് സാധിക്കുമോ എന്ന ചോദ്യവും ഉയരും.\nമൂന്ന് സംവാദങ്ങള് കൂടി\nപ്രസിഡന്റ് തിരഞ്ഞെടുപ്പ് സംവാദങ്ങളില് ഒന്ന് മാത്രമാണ് ഇതുവരെ പൂര്‍ത്തിയായത്. സെപ്തംബര് 29 ന് ക്ലെവ്‌ലാന്‍ഡില് വച്ചായിരുന്നു ഇത്. ഇനി ഒക്ടോബര് 7, ഒക്ടോബര് 15, ഒക്ടോബര് 22 തീയ്യതികളിലായി മൂന്ന് സംവാദങ്ങള് കൂടി നടക്കേണ്ടതുണ്ട്. ഇതിന്റെ ഭാവി എന്താകുമെന്നാണ് ഏവരും ഉറ്റുനോക്കുന്നത്.\nഇനി, രോഗ ബാധ ട്രംപിന്റെ ആരോഗ്യത്തെ കാര്യമായി ബാധിക്കില്ലെന്ന് തന്നെ പ്രതീക്ഷിക്കാം. എന്നാല് അത് അദ്ദേഹത്തിനുണ്ടാക്കുന്ന രാഷ്ട്രീയ തിരിച്ചടി വളരെ വലുതാണെന്നാണ് വിലയിരുത്തുന്നത്. ട്രംപ് പുച്ഛിച്ച് തള്ളിയ രോഗം അദ്ദേഹത്തെ തന്നെ കീഴ്‌പ്പെടുത്തുന്നു എന്നത് രാഷ്ട്രീയ ചര്‍ച്ചയായി മാറിക്കഴിഞ്ഞു.\nകൊറോണവൈറസ് ഇതാ അപ്രത്യക്ഷമാകാന് പോകുന്നു എന്നായിരുന്നു ട്രംപിന്റെ പ്രവചനം. അടുത്തിടയും അദ്ദേഹം പറഞ്ഞുകൊണ്ടിരുന്നത് അത് മാത്രമാണ്. കൊവിഡ് നിയന്ത്രണവിധേയമാണെന്നും അമേരിക്ക കൊവിഡിനെ ചുറ്റിവരിഞ്ഞുകളഞ്ഞു എന്നും ഒക്കെ അദ്ദേഹം അവകാശവാദം ഉന്നയിച്ചിരുന്നു. എന്നാല് ഇപ്പോഴും രാജ്യത്തെ പ്രതിദിന മരണനിരക്ക് ആയിരത്തില് നില്‍ക്കുകയാണ്.\nമാസങ്ങളോളം മാസ്‌ക് ധരിക്കാന് വിസമ്മതിച്ച് നടന്ന ആളാണ് ട്രംപ്. അപൂര്‍വ്വമായി മാത്രമാണ് പിന്നീടും മാസ്‌ക് ധരിച്ചത്. തന്റെ എതിര് സ്ഥാനാര്‍ത്ഥിയായ ജോ ബൈഡനെ മാസ്‌ക് ധരിക്കുന്നതിന് പരിഹസിക്കുക പോലും ചെയ്തിരുന്നു ഡൊണാള്‍ഡ് ട്രംപ്.\nus presidential election 2020 us presidential election donald trump coronavirus covid19 america കൊറോണവൈറസ് വൈറസ് പ്രവാസി അമേരിക്ക\nTrump tests positive for Coroanvirus: What will happen in UN Presidential Election?


വസുധേന്ദ്ര 2013-ല് കന്നഡയിലെ ആദ്യത്തെ സ്വവര്‍ഗ്ഗാനുരാഗത്തെ കുറിച്ചുള്ള ചെറുകഥകള് അടങ്ങിയ ‘മോഹനസ്വാമി‘ പ്രസിദ്ധീകരിച്ചപ്പോള് സാഹിത്യലോകത്ത് അത് വലിയ കോളിളക്കം സൃഷ്ടിച്ചു. കഥകളിലെ വിഷയം മാത്രമല്ല, കഥാകൃത്തിന്റെ ലൈംഗികാഭിരുചികൂടെ വെളിപ്പെടുത്തുന്ന പുസ്തകം എന്ന നിലയില് അത് കപടസദാചാരത്തിന് മീതെ കെട്ടിപ്പൊക്കിയ ഒരു ലോകത്തെ ഞെട്ടിക്കാന് പ്രാപ്തമായിരുന്നു. ഗേ സാഹിത്യത്തിനു തുടക്കമിട്ട വസുധേന്ദ്ര പുസ്തകം പ്രസിദ്ധീകരിച്ച ശേഷം കുറെ നാളുകള് ഭീതിയുടെ നിഴലില് ആയിരുന്നു. രാജ്യത്തെ നിയമം മാത്രമല്ല, സമൂഹത്തിന്റെ പ്രതികര ണവും ആകുലതയ്ക്ക് കാരണമായിരുന്നു. ലിംഗപരമായ പ്രശ്‌നങ്ങളെ സമൂഹം എങ്ങനെ കൈകാര്യം ചെയ്യുന്നു എന്നതിനെക്കുറിച്ചും സ്വന്തം ലൈംഗികാഭിരുചിയെക്കുറിച്ചുള്ള തുറന്നുപറച്ചില് വരുത്തിയ മാറ്റങ്ങളെ കുറിച്ചും വസുധേന്ദ്ര മനസ്സ് തുറക്കുന്നു.\nഎഴുത്ത് ചിലപ്പോള് എന്റെ ഏകാന്തതയുടെയും അരക്ഷിതബോധത്തിന്റെയും പ്രതിഫലനമായിരിക്കാം. ജോലിയില് ചേര്‍ന്ന് രണ്ടു വര്‍ഷങ്ങള് കഴിഞ്ഞാണ് (1996) എഴുതിത്തുടങ്ങുന്നത്. പണവും സൗകര്യങ്ങളും ഉണ്ടായിരുന്നെങ്കിലും കോര്‍പറേറ്റ് ലോകം തന്ന സന്തോഷത്തിന്റെ അളവ് കുറവായിരുന്നു. കൂട്ടുകാര് വിവാഹം കഴിച്ച് അവരുടെ ജീവിതത്തിലേക്ക് ചുരുങ്ങിയപ്പോള് ഒറ്റപ്പെടലും ശൂന്യതയും നിറഞ്ഞൊരു ഭാവി എന്നെ ഭയപ്പെടുത്തി. അങ്ങനെയാണ് എഴുത്തില് രക്ഷ തേടുന്നത്. ജോലിക്കു പോകുന്നതിനു മുമ്പ് എന്നും രണ്ടു മണിക്കൂര് എഴുതിത്തുടങ്ങി. പക്ഷേ, ആദ്യ സമാഹാരം-മനീഷേ- പ്രസിദ്ധീകരിക്കാന് ആരെയും കിട്ടാതെ ആയപ്പോള് പണം കൊടുത്ത് പുറത്തിറക്കേണ്ടി വന്നു. ഇംഗ്ലണ്ടില് ജോലി ചെയ്യുന്ന സമയത്ത് ഒരു ചെറുകഥാ സമാഹാരവും ലേഖന സമാഹാരവും തെലുങ്കുകഥകളുടെ തര്‍ജ്ജമയും ചെയ്തു. ബാംഗ്‌ളൂരില് വന്നപ്പോള് ഒരു പത്രപ്രവര്‍ത്തകസുഹൃത്തിന്റെ നിര്‍ദ്ദേശപ്രകാരം ചന്ദ പുസ്തക എന്ന പേരില് പ്രസാധക സംരംഭം തുടങ്ങി. വായനക്കാരുടെ പ്രതികരണം അതിശയിപ്പിക്കുന്നതായിരുന്നു. അതിനു ശേഷം തിരിഞ്ഞു നോക്കേണ്ടി വന്നിട്ടില്ല.\nഎന്റെ മൂത്ത ചേച്ചിയോട്. അന്നെനിക്ക് നാല്‍പ്പതു വയസ്സായിരുന്നു. വളരെയധികം ആത്മസംഘര്‍ഷത്തോടെ ആണ് ഞാനത് പറയാനൊരു ങ്ങിയത്. ഇതു പറയാന് ഇത്രേം കാലം എന്തിന് കാത്തിരുന്നു? മുമ്പേ പറയാമായിരുന്നില്ലേ? എന്നാണ് അവര് ചോദിച്ചത്. അതെന്നെ തണുപ്പിച്ചു. വലിയൊരു ഭാരം ഇറക്കി വെച്ച് സ്വതന്ത്രനായപോലെ. പക്ഷേ, അപ്പോഴേക്കും എന്റെ അച്ഛനമ്മമാര് മരിച്ചിരുന്നു. അവരോടു കൂടെ പറയണമായിരുന്നു. എന്നെ വിവാഹം കഴിക്കാന് നിര്‍ബന്ധിക്കുമ്പോള്, ഒഴികഴിവുകള് പറയുന്നതിനു പകരം സത്യം പറയാമായിരുന്നു. അവര്‍ക്കെന്നോട് സ്‌നേഹമായിരുന്നതിനാല് അവരെന്നെ അംഗീകരി ച്ചേനെ. എനിക്ക് അങ്ങനെ മുഖംമൂടിയണിഞ്ഞു ജീവിക്കേണ്ടി വരില്ലായിരുന്നു. സുഹൃത്തുക്കളോടും പരിചയക്കാരോടും വായനക്കരോടുമെല്ലാം പറഞ്ഞത് മോഹനസ്വാമിയിലൂടെ ആണ്. പുറത്തു വരേണ്ടത് പ്രധാനമാണ്, ആവശ്യവും. ഭയത്തിന്റെ, കുറ്റബോധത്തിന്റെ, സ്വയംനിന്ദയുടെ പിടിയില് ജീവിതത്തെ എറിഞ്ഞു കൊടുക്കുന്നതിലും നല്ലത്, വീട്ടുകാരോട് തുറന്നു സംസാരിക്കുന്നതാണ്. സത്യം മനസ്സിലാക്കാന് അവര് സമയമെടുക്കുമായിരിക്കും. എന്റെ അഭിപ്രായത്തില് നിങ്ങളുടെ കുടുംബത്തിന് നിങ്ങള് ആരാണെന്നറിയാനുള്ള അവകാശമുണ്ട്. സമൂഹം സത്യസന്ധതയെ അംഗീകരിക്കും. സത്യത്തില് സമൂഹത്തിന് നമ്മുടെ നിയമങ്ങളെക്കാള് പുരോഗമനചിന്തയുണ്ട്.\n2009-ല് ഡല്‍ഹി ഹൈക്കോടതി പ്രായപൂര്‍ത്തിയായവര്‍ക്കിടയിലെ സ്വവര്‍ഗരതി കുറ്റവിമുക്തമാക്കിയത് ഘഏആഠഝ സമൂഹത്തിന് വലിയ പ്രതീക്ഷ നല്കിയിരുന്നു. അതിനുശേഷം മാത്രമാണ് മോഹനസ്വാമി പുറത്തിറക്കാനുള്ള ധൈര്യം എനിക്ക് കിട്ടുന്നത്. പക്ഷേ, അപ്രതീക്ഷിതമായ ഒന്ന് സംഭവിച്ചു. പുസ്തകം പ്രസിദ്ധീകരിക്കുന്ന അന്നാണ് (ഡിസംബര് 11, 2013) കജഇ 377 വകുപ്പ് പഴയപടി അംഗീകരിച്ചുകൊണ്ടുള്ള സുപ്രീം കോടതി വിധി വരുന്നത്. ആ വകുപ്പ് പിന്‍വലിക്കാനോ അതില് ഭേദഗതി വരുത്താനോ ഉള്ള സ്വാതന്ത്ര്യം പാര്‍ലമെന്റിന് വിട്ടുകൊടുത്തു. അതൊരു വേദനാജനകമായ യാദൃച്ഛികത ആയിരുന്നു. പുസ്തകം പുറത്തിറങ്ങിയ ശേഷം എന്റെ ഉറക്കം നഷ്ടപ്പെട്ടു. ഞാന് പല അഭിഭാഷക സുഹൃത്തുക്കളുടെയും ഉപദേശം തേടി. കുറെ മാസങ്ങള് എടുത്തു ആ മാനസിക സമ്മര്‍ദ്ദത്തില്‍നിന്നും പുറത്തു കടക്കാന്. എങ്കിലും ആ കഷ്ടപ്പാടുകള്‍ക്ക് ഫലമുണ്ടായി. മോഹനസ്വാമി എന്റെ രണ്ടാം ജന്മമാണ്. ഇനിയൊരിക്കലും എനിക്ക് ആ കപടജീവിതം നയിക്കേണ്ടതില്ല. എന്നോടും സമൂഹത്തോടും എനിക്ക് സത്യസന്ധത പുലര്‍ത്താം.\nചരിത്രവും മതഗ്രന്ഥങ്ങളും സൂചിപ്പിക്കുന്നത് സ്വവര്‍ഗ്ഗരതി ഇന്ത്യയില് കാലാകാലങ്ങളായി ഉണ്ടായിരുന്നു എന്നാണ്. നിര്‍ഭാഗ്യവശാല് ഇന്ത്യന് ഗവണ്‍മെന്റ് ഇപ്പോഴും 1861-ലെ ബ്രിട്ടീഷ് നിയമത്തില് തൂങ്ങിപ്പിടിച്ചി രിക്കുകയാണ്. എന്നാല്, ബ്രിട്ടണ് എന്നേ സ്വവര്‍ഗ്ഗ ലൈംഗികത കുറ്റ കൃത്യം അല്ലാതെ ആക്കിയിരിക്കുന്നു. അവിടെയുള്ള GBTQ വിഭാഗം ലോകത്തില് വെച്ചുതന്നെ ഏറ്റവും കൂടുതല് സ്വാതന്ത്ര്യം അനുഭവിക്കുന്ന വരാണ്. സ്വവര്‍ഗ്ഗാനുരാഗികളെ വിവാഹം ചെയ്യാനും സറോഗസി (surrogacy) വഴി കുട്ടികളെ ഉണ്ടാക്കാനും അനുവദിക്കണം. ഈയടുത്ത കാലത്തായി ഇന്ത്യയിലെ ജനത പുരോഗമിച്ചിട്ടുണ്ട്. പക്ഷേ, നമ്മുടെ നിയമങ്ങള് കാലത്തിനു പുറകില്‍തന്നെ ആണ്. മാറുന്ന സമൂഹത്തെ നിയമം പിന്തുടരേണ്ടതുണ്ട്.\nതീര്‍ച്ചയായും. എന്റെ അഭിപ്രായത്തില് ലിംഗഭേദത്തിനു കൂടുതല് വ്യാപ്തി (multidimentional) ഉണ്ട്. ആര്‍ക്കും അതെക്കുറിച്ച് പൂര്‍ണ്ണമായ അറിവില്ല. ഭിന്നലൈംഗികതയുള്ളവരുടെ പ്രശ്‌നങ്ങള് വ്യത്യസ്തമാണ്. അതെക്കുറിച്ച് അധികമാരും എഴുതിയിട്ടില്ല. ഘഏആഠഝ വിഭാഗങ്ങളുടെ സാമൂഹികവും നിയമപരവുമായ പ്രശ്‌നങ്ങളെക്കുറിച്ച് കൂടുതല് പഠിക്കേണ്ടതുണ്ട്.


ലാ ലിഗയില് റയല് രാജാക്കന്‍മാര്; സ്വന്തമാക്കിയത് 34-ാം ലീഗ് കിരീടം | Real Madrid win La Liga title to extend record 34\nലാ ലിഗയില് റയല് രാജാക്കന്‍മാര്; സ്വന്തമാക്കിയത് 34-ാം ലീഗ് കിരീടം\nJul 17, 2020, 10:20 AM IST\n37 മത്സരങ്ങളില് നിന്ന് 86 പോയന്റോടെയാണ് റയല് 34-ാം ലാ ലിഗ കിരീടം സ്വന്തമാക്കിയത്. ഏറ്റവും കൂടുതല് ലാ ലിഗ കിരീടങ്ങള് എന്ന നേട്ടവും റയലിനു തന്നെയാണ്\nമാഡ്രിഡ്: രണ്ട് സീസണുകളുടെ ഇടവേളയ്ക്കു ശേഷം സ്പാനിഷ് വമ്പന്‍മാരായ റയല് മാഡ്രിഡിന് ലാ ലിഗ കിരീടം.\nവിയ്യാറയലിനെ ഒന്നിനെതിരേ രണ്ടു ഗോളുകള്‍ക്ക് തോല്‍പ്പിച്ചാണ് റയല് കിരീടമുറപ്പിച്ചത്. റയലിന്റെ ചിരവൈരികളായ ബാഴ്‌സലോണ ഒസാസുനയോട് തോല്‍ക്കുകയും ചെയ്തു. 2016-17 സീസണിനു ശേഷം റയലിന്റെ ലീഗ് വിജയമാണിത്. ലീഗില് ഒരു മത്സരം ബാക്കിനില്‍ക്കെയാണ് സിദാന്റെ കുട്ടികള് കിരീടം സ്വന്തമാക്കിയത്. റയലിനൊപ്പം സിദാന്റെ രണ്ടാം ലീഗ് കിരീടമാണിത്.\n37 മത്സരങ്ങളില് നിന്ന് 86 പോയന്റോടെയാണ് റയല് 34-ാം ലാ ലിഗ കിരീടം സ്വന്തമാക്കിയത്. ഏറ്റവും കൂടുതല് ലാ ലിഗ കിരീടങ്ങള് എന്ന നേട്ടവും റയലിനു തന്നെയാണ് . രണ്ടാമതുള്ള ബാഴ്‌സയ്ക്ക് 26 കിരീടങ്ങളാണുള്ളത്.\nവിയ്യാറയലിനെതിരേ റയലിന്റെ രണ്ടു ഗോളുകളും നേടിയത് കരീം ബെന്‍സേമയാണ്. 29-ാം മിനിറ്റില് ആദ്യ ഗോള് നേടിയ ബെന്‍സേമ 77-ാം മിനിറ്റില് പെനാല്‍റ്റിയിലൂടെ റയലിന്റെ ലീഡുയര്‍ത്തി. ഇതോടെ ലീഗില് താരത്തിന്റെ ഗോള് നേട്ടം 21 ആയി.\nസ്വന്തം തട്ടകത്തില് ബാഴ്‌സ ഞെട്ടി\nജയത്തോടെ റയല് മാഡ്രിഡ് കിരീടം നേടിയപ്പോള് ബാഴ്‌സലോണ തോറ്റു. സ്വന്തം മൈതാനത്ത് ഒസാസുനയാണ് ഒന്നിനെതിരേ രണ്ടു ഗോളിന് ബാഴ്‌ലയെ തോല്‍പ്പിച്ചത്.\n15-ാം മിനിറ്റില് ജോസ് അര്‍ണായിസിലൂടെ ഒസാസുന ലീഡെടുത്തു. 62-ാം മിനിറ്റില് മെസ്സി ബാഴ്‌സയെ ഒപ്പമെത്തിച്ചു. എന്നാല് ഇന്‍ജുറി ടൈമിന്റെ നാലാം മിനിറ്റില് റോബര്‍ട്ടോ ടോറസിലൂടെ ഒസാസുന അവരുടെ വിജയ ഗോള് കുറിച്ചു.\nContent Highlights: Real Madrid win La Liga title to extend record 34


UUKMA News ഇന്ത്യയിൽ നിന്ന് ഐസിസ് ഭീകരർ ലിബിയയിലേക്ക് കടത്തിയ 376 കോടി രൂപ വിലമതിക്കുന്ന മയക്കുമരുന്ന് ഗുളികകൾ ദക്ഷിണ ഇറ്റലിയിൽ പിടികൂടി - UUKMA News ഇന്ത്യയിൽ നിന്ന് ഐസിസ് ഭീകരർ ലിബിയയിലേക്ക് കടത്തിയ 376 കോടി രൂപ വിലമതിക്കുന്ന മയക്കുമരുന്ന് ഗുളികകൾ ദക്ഷിണ ഇറ്റലിയിൽ പിടികൂടി - UUKMA News\nറോം: ഇന്ത്യയിൽ നിന്ന് ഐസിസ് ഭീകരർ ലിബിയയിലേക്ക് കടത്തിയ 376 കോടി രൂപ വിലമതിക്കുന്ന മയക്കുമരുന്ന് ഗുളികകൾ ദക്ഷിണ ഇറ്റലിയിൽ പിടികൂടി. ദക്ഷിണ ഇറ്റലിയിലെ ജിയോയിയ ടോറോ തുറമുഖത്താണ് 240 ലക്ഷത്തോളം വേദനസംഹാരികൾ ഇറ്റാലിയൻ സുരക്ഷാസേന പിടികൂടിയത്.\nഇന്ത്യൻ വിപണിയിൽ നിന്ന് ശേഖരിച്ച ‘ഫൈറ്റർ ഡ്രഗ് ‘ എന്നറിയപ്പെടുന്ന ട്രാമഡോൾ ഗുളികകൾ ലിബിയയിലെത്തിച്ച് അവിടെ വിറ്റഴിക്കാനായിരുന്നു ഐസിസിന്റെ പദ്ധതി. വേദന സംഹാരികളായും ക്ഷീണമകറ്റാനും ജിഹാദികൾക്കിടയിൽ പ്രധാനമായും ഉപയോഗിച്ചുവരുന്ന ഗുളികയാണ് ട്രാമഡോൾ.\nയുദ്ധമുഖത്ത് പ്രവർത്തിക്കുന്ന ഐസിസ് ഭീകരർക്ക് ഒരു ഗുളികയ്ക്ക് രണ്ട് യൂറോ വച്ച് വിൽക്കാനായിരുന്നു ഐസിസിന്റെ ഉദ്ദേശ്യമെന്ന് സുരക്ഷാ ഉദ്യോഗസ്ഥർ പറഞ്ഞു.\nഇസ്ലാമിക് സ്റ്റേറ്റ്‌സ് നേരിട്ടാണ് മരുന്നുകൾ ശേഖരിച്ച് കടത്തുന്നതെന്നാണ് ഇറ്റാലിയൻ സുരക്ഷാസേന പറയുന്നത്. ഭീകര പ്രവർത്തനങ്ങൾക്ക് സാമ്പത്തിക പിന്തുണ നൽകാനാണ് ഐസിസ് ഇതിനു പിന്നിൽ പ്രവർത്തിക്കുന്നതെന്നും റിപ്പോർട്ടുണ്ട്. ഗുളിക വില്പനയിൽ നിന്ന് ലഭിക്കുന്ന പണത്തിന്റെ ഒരു ഭാഗം ലിബിയ, സിറിയ, ഇറാക്ക് എന്നിവിടങ്ങളിൽ പ്രവർത്തിക്കുന്ന ഭീകരഗ്രൂപ്പുകൾക്ക് നൽകുകയാണ് ഐസിസിന്റെ ലക്ഷ്യം.\nമരുന്ന് മാഫിയയും ഐസിസും തമ്മിലുള്ള കരാറുകൾക്ക് ചുക്കാൻ പിടിക്കുന്നത് ജിയോയിയ ടോറോ തുറമുഖത്തെ പ്രബല ഭീകരസംഘടനയായ ഡ്രൻഗേറ്റയാണ്. തുറമുഖം വഴിയുള്ള മരുന്നു കടത്തിന് ഐസിസിനെ സഹായിക്കുന്നതും ഇവർ തന്നെയാണെന്നാണ് അന്വേഷണ ഉദ്യോഗസ്ഥരുടെ നിഗമനം.\nവേദന സംഹാരിയായും ക്ഷീണമകറ്റാനുമാണ് പ്രധാനമായും ഉപയോഗിക്കുന്നത്. പ്രധാന ഉപഭോക്താക്കൾ ഭീകര ഗ്രൂപ്പുകളാണ്. ഒരു ദിവസം4മുതൽ5ഗുളികകൾ വരെ കഴിച്ചാണ് പെട്ടെന്ന് ഫലം ഉണ്ടാക്കിയെടുക്കുന്നത്. ബൊക്കോ ഹറാം ഭീകരർക്കും പ്രിയമുള്ള മരുന്ന്.